ފުވައްމުލަކު އަތޮޅުވެރިންMikal News\n1952 އިން ފެށިގެން ފުވައްމުލަކު ވެރިކަން ހިންގަވާފައިވާ ބައެއް ބޭފުޅުން. ފޮޓޯ: ފުވައްމުލަކު އަތޮޅު ކައުންސިލް\n25 ސެޕްޓެމްބަރ 2014, 10:46 |\nރަސްކަމުގެ ޒަމާނުން ފެށިގެން ދެވަނަ ޖުމްހޫރިއްޔާގެ ދެވަނަ ދައުރާ ހަމައަށް، ދެކުނުގެ ތިން އަތޮޅު (ހުވަދޫ، މުލައް އަދި އައްޑޫ) އަކީ ރާއްޖޭގެ އެހެން އަތޮޅުތަކާ ގުޅުންކުޑަކޮށް، އެކަހެރިކޮށް އޮތް އަތޮޅުތަކެކެވެ. މީގެ ތެރެއިންވެސް ފުވައްމުލަކަކީ މާބޮޑަށް އެކަހެރިކޮށް އޮތް އަތޮޅެކެވެ. އައްޑުއާ ހުވަދޫ އާ ދޭތެރޭ، ދެ އަތޮޅުން ކުރެ އަތޮޅަކަށް ލައްވާނުލައި، އެކަނިމާ އެކަނި، އެކަހެރިކޮށް އޮތްނަމަވެސް ބިޔަ ރަށެކެވެ.\nޖޯގްރަފީގެ ގޮތުން ރަށް އޮތް ހިސާބާއި، ލަފާފުރުމުގައި ހުރި ދަތިތަކުގެ ސަބަބުން ފުވައްމުލައް ވެފައި އޮތީ، ވެރިކަމާ ތޮޅެން އުޅުއްވާ ގަނޑުވަރުތެރޭ ދެބެންގެ ދެދަރި ބޭފުޅުންނާއި ޅިޔަން ފަހަރިން އަރުވާލާ ރަށެއްގެ ގޮތުގައެވެ. ރާއްޖޭގެ އެހެން ރަށްތަކާ ޚިލާފަށް ރަށުގެ ޤުދުރަތީ މުއްސަނދިކަން ހުރިގޮތުން، އެހެން އަރުވާލާ ބޭފުޅުންނަށް ގަނޑުވަރުގެ ފަރާތުން ކުރަންޖެހޭ ޚަރަދުވެސް ކުޑަވުމާހެދި، ފުވައްމުލައް ވެފައި އޮތީ “އަރުވާލެވޭ އަމީރުން”ގެ ރަށުގެ ގޮތުގައެވެ.\nފުވައްމުލައް އޮތް އެކަހެރިކަމާއި، ފުރަމާލެ އާ ހުރި ގުޅުން ކުޑަކަމާއި، ސިޔާސީ ކުށްވެރިން އަރުވާލަން ޖެހޭ ރަށަކަށް ވުމުން، މިރަށުގެ ހިންގަން ޢައްޔަން ކުރެވުނު ބޭފުޅުންނަކީ ދައުލަތަށް ނުހަނު ވަފާތެރި ބޭފުޅުންނެވެ.\nމިލިޔުމުގައި، 1950 ވަނަ އަހަރުން ފެށިގެން ފުވައްމުލަކު އަތޮޅުވެރިކަން ކުރެއްވި ބޭފުޅުންގެ ކުރު ތަޢާރަފެއް ގެނެސްދެވޭތޯ ބަލާފައިވާނެއެވެ.\n1.\tއަލްއުސްތާޛު މުޙައްމަދު އިބްރާހީމް ލުޠްފީ (1952 ން 1953ށް)\nތާރީޚް ޢިލްމުވެރިޔާ އަލްއުސްތާޛު މުޙައްމަދު އިބްރާހީމް ލުޠުފީ އަކީ، އައްޑޫ ހިތަދޫ އައްޝައިޚް އިބްރާހީމް ލުޠުފީ (އައްޑޫ ތުއްތީދީ) ގެ ދަރިކަލެކެވެ. އައްޑޫ ތުއްތީދީ އަކީ ރާއްޖޭގެ ބަންޑާރަ ނައިބުކަން ކުރެއްވި ބޭފުޅެކެވެ.\nއަލްއުސްތާޛު މުޙައްމަދު އިބްރާހީމް ލުޠުފީ ފުވައްމުލަކު އަތޮޅުވެރިކަން ކުރެއްވީ 1952 ން 1953 އަށެވެ. އަތޮޅުވެރިޔަކަށް އިސްކުރެއްވީ މުޙައްމަދު އަމީން ދޮށިމޭނާ ކިލެގެފާނެވެ.\nފުވައްމުލަކުގެ ބޮޑެތި މަގުތައް ކަމަށްވާ ޣާޒީމަގާއި، ބަހާރުމަގާއި އޯކިޑްމަގު ހަދާފައިވަނީ ލުޠުފީ އިސްކޮށް ހުންނަވައިގެންނެވެ.\n2.\tނ.ތ މުޙައްމަދު ދީދީ، މއ. ރާވީގެ (1954 ން 1954ށް)\nނ.ތ މުޙައްމަދު ދީދީ އަކީ އައްސުލްޠާން މުޙައްމަދު ޢިމާދުއްދީން (4 ވަނަ) ގެ އަލްއަމީރު ނޫމަރާގަނޑުވަރު އިބްރާހީމް ތުއްތުމަނިއްޕުޅުގެ ދަރިކަލެކެވެ. ނ.ތ (ނޫމަރާގަނޑުވަރު ތުއްތުމަނިއްޕުޅު) އަކީ ޝާހީ ޢިއްޒަތްތެރިއެކެވެ. އަދި އެންމެ ފުރަތަމަ ޤާނޫނު ހަދާ މަޖިލީހުގެ މެންބަރެކެވެ.\nނ.ތ މުޙައްމަދު ދީދީ ފުވައްމުލަކު އަތޮޅުވެރިކަން ކުރެއްވީ 1954 ގައެވެ. ހަމަ އެދުވަސްވަރު ހުވަދު އަތޮޅު އަތޮޅުވެރިކަށް ހުންނެވީ އޭނާގެ ކޮއްކޮ އަލްއުސްތާޛު ނތ. ޙަސަންދީދީއެވެ.\nނތ. މުޙައްމަދު ދީދީ އަށްވެސް އަތޮޅުވެރިކަމުގެ ފަތްކޮޅު ދެއްވީ ރައީސް މުޙައްމަދު އަމީނެވެ.\n3.\tއަޙްމަދު ޢަބްދުﷲ ދީދީ (ފެންސިރު އަހައްމައިދީ)، ގ. މާވާގެ (1954ން 1957ށް)\nއަޙްމަދު ޢަބްދުﷲ ދީދީ އަކީ މާލޭ އެއްގަމުގޭ ފާމުދޭރިކިލެގެފާނުގެ ޢަބްދުﷲ ދީދީގެ ދަރިކަލެކެވެ. އަޙްމަދު ދީދީ އަށް ފެންސިރު އަހައްމައިދީ ކިޔުނީ އޭނާގެ މަންމާފުޅުގެ ގެ ފެންސިރުގެ (މިހާރު ޖަވާހިރުމާގެ) އަށް ނިސްބަތްކޮށެވެ.\nއަޙްމަދު ޢަބްދުﷲ ދީދީ ފުވައްމުލަކު އަތޮޅުވެރިކަމަށް އިސްކުރެއްވީ، ޖުމްހޫރީ ވެރިކަން ނިމުމަށްފަހު ރަސްކަމަށް އިސްކުރެވުނު އައްސުލްޠާން މުޙައްމަދު ފަރީދުލް އައްވަލް، 1954 ވަނައަހަރު އެވެ. އޭނާ 1957 އާ ހަމައަށް ފުވައްމުލަކު އަތޮޅުވެރިކަން ކުރެއްވިއެވެ.\nމިހާރު ޢުމުރުން 60 ގެ އަހަރުތަކުގައި އުޅޭ މިރަށު ގިނަ މީހުން އެމީހުންގެ ޢުމުރު އަންދާޒާކުރާ މަޝްހޫރު ބޮޑުފެންގަނޑު ގެ ޙާދިސާ ހިނގީ އަޙްމަދު ދީދީގެ އަތޮޅުވެރިކަމުގައެވެ. އެ ޙާދިސާއިން އަރައިގަތުމަށާއި ކާޑުގެ ބާވަތްތައް ފޯރުކޮށްދިނުމަށް އަޙްމަދު ދީދީ ގިނަ މަސައްކަތްތަކެއް ކުރެއްވިއެވެ.


Passenger Eh Fodi Jahaa Varun Flight Eh Emergency Gai Jahsan Jehihjje - Vaguthu\nފަސެންޖަރަކު ފޮޑި ޖަހާ ވަރުން ފްލައިޓެއް އެމަޖެންސީގައި ޖައްސަން ޖެހިއްޖެ\nދާދި އިހަކަށް ދުވަހު ދުބާއި އިން އެމްސްޓަޑަމްއަށް ދަތުރު ކުރަމުން ދިޔަ ފްލައިޓެއްގައި އިން ފަސެންޖަރަކު މާގިނައިން ފޮޑި ޖަހާތީ އެހެން އެއާޕޯޓަަކަށް ފްލައިޓް ޖައްސައި ފްލައިޓުން އެ ފަސެންޖަރު ބޭރުކޮށްފިއެެވެ.\nނަން ހާމަކޮށްފައިވާ ނުވާ އެ ފަސެންޖަރު ދަތުރު ކުރަމުންދިޔައީ ޓްރާންސަވިއާ އެއާލައިނުންނެވެ. އޭނާ އެ ފްލައިޓުން ބާލާފައި ވަނީ އޮސްޓްރިއާގެ ވިއެންނާއަށް ފްލައިޓް ޖެއްސުމަށްފަހުއެވެ.\nރިޕޯޓްތައް ބުނާގޮތުގައި، އޭނާ އާއި ޖެހިގެން އިން ދެ މީހުން ވަނީ އެގޮތަށް ކަންތައް ނުކުުރުމަށް އެދިފައެވެ. އެހެން ނަަމަވެސް އިރުއިރުކޮޅާ އޭނާ ފޮޑިޖަހަމުން ދިޔައީއެވެ. އޭނާއަށް އެގޮތަށް ކުރިމަތިވަމުން ދިޔައީ ސިއްހީ މައްސަލައެއްގައިކަަމެއް ޔަގީނެއް ނޫނެވެ. އޭނާގެ ސަބަބުން މުޅި ފްލައިޓް ތެރޭގައި ނުބައިވަސް ފެތުރުނުކަމަށް ވެއެވެ.\nއެކަން ކޮންޓްރޯލް ނުވާ ހިސާބަށް ދިޔުމުން އެ އެއާލައިންގެ ސްޓާފުން ވަނީ އޭނާ އާއި ވާހަަކަވެސް ދައްކާފައެވެ. އެވަރުންވެސް އެކަން ކޮންޓްރޯލް ނުވުމުން ޕައިލެޓް ފްލައިޓް ވިއެނާއަށް ޖައްސާ ފަސެންޖަރު ވަނި ފުލުހުންނައި ހަވާލުކޮށްފައެވެ.\nއޮސްޓްރިއާ ފުލުުހުން އޭނާ ފްލައިޓުން ނެރުމަށް އައިސްފައި ވަނީ ކުއްތާއެއްވެސް ހިފައިގެންނެވެ.\nއޭނާގެ އިތުރުން އެ ބޯޓު ތެރޭގައި ހަޑިހުތުރު ބަހުން ވާހަކަދެއްކި ދެ އަންހެނަކު ވަނީ އެ ފްލައިޓުން ބޭރުކޮށްފައެވެ.\nފެބުރުއަރީ 18, 2018 10:15\nމިއީ ރާއްޖޭގައި ހިނގި ކަމެއް ނަމަ ގޯސްވާނީ އެއަރލައިން\nފެބުރުއަރީ 18, 2018 13:52\nފެބުރުއަރީ 18, 2018 15:22\nނޫން ސަރުކާރު ގޯސްވާނީ....


Emme Molhu Kulhun Theriyaa? އެންމެ މޮޅު ކުޅުންތެރިޔާ؟ – Huvadhoo News Emme Molhu Kulhun Theriyaa? Huvadhoo News\nއެންމެ މޮޅު ކުޅުންތެރިޔާ؟\nދުނިޔޭގެ ކުދި ބޮޑު ޤައުމުތަކުގެ މަގުމަތިން ފެށިގެން ބޮޑެތި ސްޓޭޑިއަމް ތަކުގައި، ކުޑައެއް ބޮޑަކަށް ނުބަލާ އުހުއްސުރެ ފުޓުބޯޅަކުޅެމުން އަންނަނީ ފޯރިޔާއެކުއެވެ. އެކަކަށްވުރެ މޮޅުކޮށް ކުޅެން ވާދަވެރިކަމާއެކު ކުޅޭ މި ކުޅުމަކީ އެތައްބައެއްގެ މަޤުބޫލުކަމައެއްލިބިފައިވާ ކުޅުމެކެވެ. ސަޕޯޓްކުރާ މޮޅު ޓީމަކަށް ނުވަތަ ކުޅުންތެރިޔަކު ކުޅޭތަން ބަލަން ހުރިހާކަމެއް އެކަހެރިކޮށްލުމަށްފަހުވެސް ވަގުތުހުސްކުރެއެވެ. ސަޕޯޓްކުރާ ކުޅުންތެރިޔާގެ ނަން ސޯޝަލްމީޑިއާ ޕްލެޓްފޯމްތަކުގައި އަމިއްލަ ނަމާއިގުޅުވައި ބޭނުންކުރުމަކީވެސް އާންމުކަމެކެވެ. އެމީހާގެ ކުޅުން ކޮޕީކުރަންވެސް އެތައް މަސައްކަތެއް ކުރެއެވެ.\nމި ފަހަކަށްއައިސް ސޯޝަލްމީޑިއާގައި މަޤްބޫލުކަމެއް ހޯދާފައިވަނީ އީރާނަށް އުފަން އުމުރުން6އަހަރުގެ އަރަޓް ހޮސައިނީ ނަމަކަށްކިޔާ ކުޑަކުއްޖެކެވެ. އަރަޓްގެ އިންސްޓަގްރާމްގައި މިހާރު4މިލިއަނަށްވުރެ ގިނަ ފޮލޮވާސް ލިބިފައިވާއިރު އުންމީދަކީ ވޯލްޑްކަޕްގެ އެންމެ ހަނގު ކުޅުންތެރިޔާގެ މަޤާމަށް އައުމެވެ. މިސްރާބު ސާފުވެ ވަރުގަދަ އަޒުމެކެވެ. އަރަޓްގެ އައިޑޯލްއަކީ ބާސެލޯނާގެ 10 ނަމްބަރު ކުޅުންތެރިޔާއެވެ. ލިއޮނަލް މެސީއެވެ. އަރަޓްގެ އުންމީދަކީ ބާސެލޯނާއަށް ކުޅެ ދުނިޔެއަށް އޭނާގެ ހުނަރު ދެއްކުމެވެ. މެސީއަށް ހުރި ލޯތްބެއްގެ ބޮޑުކަމުންނެވެ. އަރަޓް މިހާރު ޕްރެކްޓިސްކުރަމުންދަނީ ލިވަޕޫލް އެފްސީގެ ޓީމާއި އެކުގައި ކަމުގައިވިޔަސް ލަނީ މެސީގެ ޖާޒީތަކެވެ. މެސީގެ ނަމާއި ނަމްބަރުވެސް ޖަހައިގެނެވެ.\nފުޓުބޯޅަައިގެ އިތުރުން އަރަޓް އަކީ ޖިމްނާސްޓިކަށްވެސް މޮޅުކުއްޖެކެވެ. އުމުރުން5އަހަރުގައި ޖިމްނާސްޓިކްޖައްސަައި ބަނޑުން6ޕެކްވެސްވަނީ އަރާފައެވެ. އަރަޓްގެ ކުރިމަގައް އެތައް މަގެއް ހުޅުވައިލާ އަރަޓްގެ ބައްޕަގެ އެންމެ ބޮޑު ހިންހަމަޖެހުމަކަށްވީ ދަރިފުޅުގެ ސަބަބުން މަޝްހޫރު ބޭފުޅުންނާއި ބައްދަލުވުމުވެ. އިތުރުން އޭނާއަކީ ކުޑަކުދިންނަށް މަސައްކަތްކުރަން ލިބުނު އިތުރުހިތްވަރަކަށްވެސް ވެފައިވާތީއެވެ. އަރަޓްގެ ޑްރިބްލަސްތަކާއި އޯވާހެޑްކިކްތަކަކީ ބެލުންތެރިންނަށް ވަރަށް ކަމުދިޔަ މަންޒަރެކެވެ.\nއަރަޓް މިހާރު މަޝްހޫރުވެފައިވަނީ މިނީ މެސީގެ ނަމުންނެވެ. މެސީއާއި ވައްތަރުއެތައް ސިފަތަކެއްހުރުމުންނެވެ. މެސީއަކީ އަރަޓްގެ ފޭނެއްވެސްމެއެވެ. ދުނިޔޭގެ އެންމެ މޮޅުކުޅުންތެރިޔާގެ މަޤާމުގައިވާ މެސީގެ ލަގަބުލިބިފައިވަނީ އެތައްބުރަ މަސައްކަތްތަކުންނެވެ. ކުރިއަށްއޮތީ އަދި އިތުރަށް މަސައްކަތްކުރަންޖެހިފައެވެ. އެތައް ބައެއްގެ އުންމީދުތަކަކާއި ގުޅިފައިވާ މިނީ މެސީގެ ކުރިމަގު އުޖާލާވުން އެދެމެވެ.


Addu Aai Huvadhoo Atholhaai Dhemedhu Seaplan Dhathuru Thah Fashanee - Vaguthu\nމޯލްޑިވިއަންގެ ސީޕްލޭންއެއް -ފޮޓޯ: ކްރޫޒިންގ މޯލްޑިވްސް\nއައްޑޫ އާއި ހުވަދޫ އަތޮޅާއި ދެމެދު ސީޕްލޭން ދަތުރުތައް ފެށުމުގެ މަސައްކަތް އައްޑޫ އިންޓަނޭޝަނަލް އެއާޕޯޓް (އޭއައިއޭ) އިން ފަށައިފިއެވެ.\nއައްޑޫސިޓީ ގަމާއި ހުވަދޫ އަތޮޅާއި ސީޕްލޭންގެ ހިދުމަތުން ގުޅުވާލުމުން އެއަތޮޅު ރިސޯޓުތަކަށް ޒިޔާރަތް ކުރާ ފަރުތުވެރިންނަވެސް ބޮޑު ފަސޭހަތަކެއް ލިބިގެންދާނެއެވެ. އަދި ރިސޯޓުތަކުގައި މަސައްކަތް ކުރާ މުވައްޒަފުންނަށްވެސް ލުއިތަކެއް ލިބިގެންދާނެއެވެ.\nއޭއައިއޭގެ މެނޭޖިން ޑިރެކްޓަރ ގައިސް ނަސީރު "ވަގުތު" އަށް ވިދާޅުވީ، އައްޑޫއާއި ހުވަދޫ އަތޮޅާއި ދެމެދު ސީޕްލޭން ދަތުރު ފެށުމުގެ އެއްބަސްވުމުގައި ސޮއިކުރުން ހޮނިހިރު ދުވަހު ބާއްވަން ނިންމާފައިވާ ކަމަށެވެ.\nގައިސް ވިދާޅުވީ، އެ ހިދުމަތް ފެށޭނެ ކަމަށް ލަފާ ކުރެވެނީ ނޮވެމްބަރު މަހުގެ ފަހު ކޮޅުގައި ކަމަށެވެ. ސޮއިކުރެވޭ ދުވަހު ސީޕްލޭން ޓާމިނަލް މަރާމާތު ކުރުމުގެ މަސައްކަތްވެސް ފެށިގެން ދާނެ ކަމަށް އޭނާ ވިދާޅުވިއެވެ.\n"ސޮއި ކުރެވޭތާ އެއްމަސް ދުވަހުގެ ތެރޭގައި ފެށޭތޯ ބެލުމަށް މަސައްކަތް ކުރަނީ" ގައިސް ވިދާޅުވިއެވެ.\nގައިސް ވިދާޅުވީ، މި ހިދުމަތް ފެށުމާއި އެކީ ހުވަދޫ އަތޮޅުގެ ރިސޯޓުތަކަށް ފަތުރުވެރިން ސީދާ ދެވޭނެ ގޮތްވުމަކީ ރިސޯޓުތަކުންވެސް ބޭނުންވާ ގޮތް ކަމަށެވެ.\n"މިތަނާ ހުވަދޫ އަތޮޅު 10 ޕްރޮޕަޓީއަކާއި ދޭތެރޭ މިއިންނަނީ 25 މިނެޓާއި 45 މިނެޓުގެ ދަތުރެއް ސީޕްލޭންގައި. އެހެންވީމަ އޭތި ވާނެ ވަރަށް އެޓްރެކްޓިވް އެއްޗަކަށް ހުވަދޫ އަތޮޅުގެ ރިސޯޓުތަކަށް" ގައިސް ވިދާޅުވިއެވެ.\nސަރުކާރުގެ ވިސްނުމަކީވެސް ގަން އެއާޕޯޓުން އެސަރަހައްދުގެ ފަތުރުވެރިން ޒިޔާރަތް ކުރާ ތަންތަނަށް ކޭޓާ ކޮށްދިނުން ކަމަށްވެސް ގައިސް ވަނީ ވިދާޅުވެފައެވެ.\nގައިސު ވިދާޅުވީ ކުރިންވެސް މޯލްޑިވިއަންއިން އައްޑޫ ހުވަދޫގެ ސީޕްލޭން ދަތުރު ފެށުމަށް ހުށަހެޅިކަމަށެވެ. ނަމަވެސް އެފަހަރު މޯލްޑިވިއަންގެ ބަދަލުގައި އޭއައިއޭއިން ހަމަޖެއްސީ ޓީއެމްއޭއެވެ.\nސެޕްޓެމްބަރު 29, 2020 18:56\nމޑ ގެ ބަސަމަގު ހާދަ ބާޒާރު މަތިހެން ހީވެއޭ !!!\nސެޕްޓެމްބަރު 29, 2020 19:00\nތަންކޮލައް އަވަސް ތިކަން ކުރަން\nސެޕްޓެމްބަރު 29, 2020 19:01\nއަގުތައް ބަހައްޓާ ގަސިމްގެ އަށް ފޯރާ ފަށުގަ\nސެޕްޓެމްބަރު 29, 2020 19:15\nއެމްޑީ ތިކަން ނުވެގެން ތިއުޅެނީ އެޓްރެކްޓިވް ނުވެގެނެއްނޫނޭ، އައްޑޫގައި ވެސް ރިސޯޓްތަށް އެބަހުރި، ޝަންގްރިއްލާ، ހެރަތެރެ، ގަން ސިޓީހޮޓެލް، ފޭދޫ ހިތަދޫގައި އެހެރަ ސިޓީ ހޮޓެލްތަށް މިތަންތަންވެސް އެޓްރެކްޓިވްނޫންތޯ.\nތިޔައީވާނެކަމެއްނޫން، ފުރަތަމަ ހަފްތާއެއް މަހެއްހައިދުވަހަށް ސީޕްލޭން އެއަކްރާފްޓެއް ގަމުގައި އަޅައިގެން ތިބެފައި ތިކަން ހުއްޓާލާނެ. ވަﷲ އައުލަމް.\nމޯލްޑިވިއަން އިން ގަމުން ހުވަދުއަތޮޅަށް ސީޕްލޭން އޮޕަރޭޓް ކުރަންޖެހެނީ ކީއްވެތޯ؟ ނޮވެމްބަރު މަހު ގަމަށް އިންޓަނޭޝަނަލް ފްލައިޓް ޖައްސަނީތޯ؟ އެހެން ކަމަށް ވަންޏާމު ތިޔަކަންކަމުގައި ކުރިލައިގެން ހިނގައިދާނެ. ގަމަށް އިންޓަނޭޝަނަލް ފްލައިޓް ނުޖައްސައި މޯލްޑިވިއަން ސީޕްލޭންގައި ގަމުން ހުވަދުއަތޮޅަށް ދަތުރު އަޅަނީ ކޮންބަޔަކު ގޮވައިގެންތޯ؟ ދެން އޮތީ މޯލްޑވިއަންއިން މާލެއިން ގަމަށް ގެސްޓުން އުފުލުމަށްފަހު ސީޕްލޭންގައި ގަމުން ހުވަދުއަތޮޅަށް ގެސްޓުން އުފުލަނީތޯ؟ އެހެން ކަމަށްވަންޏާމު މޯލްޑިވިއަންއިން މާލެއިން ހުވަދުއަތޮޅުގެ ތިން އެއާޕޯޓަށް ކުރާ ދަތުރުކުރުން ހުއްޓާލަނީތޯ؟ ނުވަތަ އެދަތުރު މަދުކޮށްލަނީތޯ؟\nނުވަތަ ތިޔަވިދާޅުވާ ވާހަކަ ތަކަކީ ސިޔާސީ ބޭނުމަކަށް ދައްކަވާ ވާހަކަތަކެއްތޯ؟ ނުވަތަ ގަން އިންޓަނޭޝަނަލް އެއަރޕޯޓުގެ އެމްޑީގެ އަމިއްލަ ވިސްނުމަކަށް ކޮންމެވެސް ވާހަކައެއް ދައްކާލީތޯ؟


Actor Adhyayan Maruvejje Kamah Bune Dhogu Khabaru Thakeh Dhauruvanee - Vaguthu\nއެކްޓަރ ޝޭކަރް ސުމަންގެ ދަރިފުޅު އެކްޓަރ އަދި ލަވަކިޔުންތެރިޔާ އަދިޔާޔަން މިދިޔަ ހަފްތާ ބަންދު ތެރޭގައި އަމިއްލައަށް ދަންޖެހިގެން މަރުވެއްޖެ ކަމަށް ބުނެ ނޫސްތަކުން ފަތުރަމުން ގެންދާ ޚަބަރުތަކަށް އަދިޔާޔަން ރައްދުދީފިއެވެ.\nނޫސްތަކުން ފަތުރާފައިވާ މި ދޮގު ޚަބަރުގެ ސަބަބުން އަދިޔާޔަންގެ ބައްޕަ ޝޭކަރު ޓްވިޓާގައި ބުނެފައިވަނީ އެއީ ވަރަށް ޒިންމާދާރު ކުޑަ ޢަމަލެއް ކަމަށާއި އެ ޚަބަރުތައް ފެތުރި މީހުންނާއި ޚިލާފަށް ދަޢުވާ ކުރާނެ ކަމަށެވެ.\nއަދިޔާޔަން އަމިއްލައަށް މަރުވި ކަމުގެ ޚަބަރު ފެތުރުނީ އޭނާ ދިއްލީގައި ހުއްޓާ ކަމަށާއި އަދި އެ ޚަބަރާއި އެކު އަދިޔާޔަންގެ މަންމަ އެތައް އަސަރުތަކެއް ކުރި ކަމަށް ވެސް ޝޭކަރު ކޮށްފައިވާ ޓްވީޓެއްގައިވެއެވެ.\nމި ޚަބަރާއި ގުޅޭ ގޮތުން ޕަޕަރާޒީން އޭނާއާއި ސުވާލު ކުރުމުން އަދިޔާޔަން ބުނެފައިވަނީ އެއީ ކޮންމެ ބަޔަކު ކުރިކަމެއް ނަމަވެސް ވަރަށް ލަދުގަންނަން ޖެހޭ ފަދަ ކަމެއް ކަމަށެވެ.\n''މިއީ ކޮންމެ މީހަކު ކުރި ނަމަވެސް ލަދުގަންނަން ޖެހޭނެ ކަމެއް. އަހަރެން ދިއްލީގައި ހުއްޓައި އެތައް ބަޔަކު އެ ޚަބަރު އިވިގެން އަހަރެންނަށް ގުޅި. އަހަރެންގެ މަންމައަށް ވަރަށް ބޮޑު ޝޮކެއް ލިބުން. މަންމައަށް ގަބޫލު ކުރަން ދަތިވި އަހަރެން އެކަހަލަ ކަމެއް ކޮށްފާނެ ކަމަށް. އެހެންވެ އަހަރެން މަންމައަށް ގުޅައިގެން ވަރަށް ވާހަކަ ދައްކައިގެން މަންމަ ހަމައަކަށް އެޅުނީ. އަދިވެސް އަހަރެންނަށް ފޯނު ކޯލުތައް އާދޭ އެކަމާއި ގުޅިގެން'' އަދިޔާޔަން ބުނެފައިވެއެވެ.\nއަދިޔާޔަން އޭނާގެ ދިރިއުޅުމުގައި ވަރަށް އުފާވެރި ކަމަށާއި އެފަދަ އަޑުތައް މީހުން އަރުވަނީ އެމީހުންގެ ގޮތެއް ނެތް ކަމުން ކަަމަށް ވެސް އަދިޔާޔަން ބުނެފައިވެއެވެ.


Indian Super League: Bengaluru FC ge furathama match miadhu\nބެންގަލޫރު އެފްސީގެ ކެޕްޓަން ސުނިލް ޗެތްރީ\nއިންޑިއަން ސުޕަ ލީގު: ބެންގަލޫރު އެފްސީގެ ފުރަތަމަ މެޗު މިރޭ\n22 ނޮވެންބަރ 2020 - 10:43:55\nއިންޑިއަން ސުޕަ ލީގުގައި، ބެންގަލޫރު އެފްސީން ކުޅެން ޖެހޭ ފުރަތަމަ މެޗުގައި މިރޭ ގޯއާ އެފްސީއާ ދެކޮޅަށް ނުކުންނާނެ އެވެ. މެޗު ފެށޭނީ ރާއްޖޭ ގަޑިން މިރޭ ހަތެއް ޖަހާއިރު އެވެ.\nހުސް އަތާ ނިންމާލަން ޖެހުނު ސީޒަނަކަށް ފަހު ބެންގަލޫރު އެފްސީންވަނީ މިއަހަރަށް ޓީމު ވަރުގަދަކޮށްފައެވެ. ނިމުނު ސީޒަންގައި ލީގުގައި ކާމިޔާބެއް ނުލިބުނުއިރު، އޭއެފްސީ ކަޕުން ބެންގަލޫރު އެފްސީ ކެޓީ ރާއްޖޭގެ މާޒިޔާ އަތްދަށުވެއެވެ. އެހެންކަމުން އެ ހިތްދަތިކަން ފިލުވާލުމަށް އެ ޓީމުންވަނީ އިތުރު ކުޅުންތެރިން ހޯދައި ޓީމު ވަރުގަދަ ކޮށްފައެވެ.\nގޯއާ އެފްސީއާ ދެކޮޅަށް ކުޅޭ މެޗުން ބެންގަލޫރު އެފްސީއަށް މިރޭ ސީޒަން ފެށޭއިރު އެ ޓީމުން ޓާގެޓްކޮށްފައިވަނީ އިންޑިއަން ސުޕަ ލީގު ކާމިޔާބުކޮށް ދެހާސް ބާވީސް ވަނަ އަހަރުގެ އޭއެފްސީ ޗެމްޕިއަންސް ލީގުން ފުރުސަތު ހޯދާށެވެ. އޭއެފްސީ ޗެމްޕިއަންސް ލީގަކީ އޭޝިއާގެ އެއްވަނަ ފަންތީގެ ކްލަބުތަކުގެ މުބާރާތެވެ.\nމި އަހަރުގެ އޭއެފްސީ ކަޕުގެ ޕްލޭ އޮފްގައި މާޒިޔާ އަތްދަށުގެ މުބާރާތުގެ ގްރޫޕް ސްޓޭޖުން ފުރުސަތު ނުލިބުނު ބެންގަލޫރުން އާ ސީޒަނަށް ޓީމަށް ގެނެސްފައިވާ ކުޅުންތެރިންގެ ތެރޭގައި ތައިލެންޑްގެ ޓޮޕް ޑިވިޝަންގައި މިހާތަނަށް އެންމެ ގިނަ ގޯލް ޖަހާފައިވާ، ބްރެޒިލްގެ ކްލިޓޯން ސިލްވާ ހިމެނެއެވެ. ސިލްވާ ބެންގަލޫރު އެފްސީއަށް ސޮއިކޮށްފައިވަނީ އެއް އަހަރުގެ މުއްދަތަށެވެ.\nއޭއެފްސީ ކަޕުގެ ގްރޫޕް ސްޓޭޖުން މިއަހަރު ފުރުސަތު ނުލިބުނު އިރު، އަންނަ އަހަރުގެ އޭއެފްސީ ކަޕުގެ ޕްލޭ އޮފުންވެސް ބެންގަލޫރުންވަނީ ފުރުސަތު ހޯދާފައެވެ. އަންނަ އަހަރު ބެންގަލޫރު ވާދަކުރާނީ ޕްލޭ އޮފްގައި ރާއްޖޭގެ ކްލަބު އީގަލްސްވެސް ހިމެނޭ ގޮތުން އެއް ފަޅިއެއްގައެވެ.\nސުނިލް ޗެތްރީބެންގަލޫރޫ އެފް.ސީއިންޑިއަން ސުޕަރ ލީގު\nފުރަތަމަ މެޗު އޭޓީކޭ މޯހަން ބަގާންއަށް\nއިންޑިއަން ސުޕަރ ލީގު މިއަދު ފަށަނީ


Ethah Baehge Vazeefaa Gellunee "Spelling Mistake" Ge Sababun - Vaguthu\nއެތައް ބައެއްގެ ވަޒީފާ ގެއްލުނީ "ސްޕެލިން މިސްޓޭކް"ގެ ސަބަބުން\n8 މަސް ކުރިން ( މެއި 26, 2018 )\nއިންޑިޔާގެ މަގުމަތީގައި ހުންނަ ކާނުތަކާއި ނަޖިސް ވަޅުގަނޑުތަކާއި އަދި ކުނިގޮނޑުތައް ބެލެހެއްޓުމުގެ މަސައްކަތް ކުރަމުންދާ އިދާރާއަށް ނެގި ގިނަ އަދަދެއްގެ މުވައްޒަފުންތަކެއް، އެމީހުންގެ ނަމުގައި ސްޕެލިން މިސްޓޭކް އެއް އިންކަމަށް ބުނެ ވަޒީފާއިން ވަކިކޮށްފިއެވެ.\nސްޕެލިން މިސްޓޭކް އެއްގެ މައްސަލައިގައި 1400 އެއްހާ މުވައްޒަފުން، ވަޒީފާއިން ވަކިކޮށްފައިވެއެވެ.\nބްރިހަންމުމްބާއީ މުނިސިޕަލް ކޯޕަރޭޝަން ގެ ވަޒީފާތަކަށް މި މުވައްޒަފުން ނަގާފައިވަނީ، ކުރިން މި މީހުން ވަގުތީ މުވައްޒަފުންގެ ގޮތުގައި ގެންގުޅުމަށްފަހުކަމަށްވެސް މައުލޫމާތު ލިބެއެވެ. އަދި، އެމީހުންގެ ވަޒީފާތައް ދާއިމީކޮށްފައިވަނީ، ކޯޓުން އަންގައިގެންކަމަށްވެސް މައުލޫމާތު ލިބެއެވެ.\nމިކަމާ ގުޅިގެން، މި މުވައްޒަފުން ތަމްސީލުކުރާ ޔޫނިއަން އިން ބުނެފައިވަނީ މައްސަލައެއްގެ ސަބަބުން މުވައްޒަފުން ވަކި ކުރިކަމުގައިވިޔަސް، ޢަމަލު ކުރަން ޖެހޭ އުސޫލުތަކުގެ ދަށުން އަމަލުކޮށްފައި ނުވާކަމަށެވެ. އެހެންކަމުން، މިއީ މުވައްޒަފުންނަށް ލިބުނު ބޮޑު ގެއްލުމެއްގެ ގޮތުގައި އެފަރާތުން ފާހަގަކޮށްފައިވެއެވެ.\nމުނިސިޕަލް ކޯޕަރޭޝަން އިން ބުނެފައިވަނީ ސްޕެލިން މިސްޓޭކް ތަކުގެ ސަބަބުން އެމީހުން ދޭ މައުލޫމާތާއި އެމީހުން ހުށަހަޅާފައިވާ ލިޔެކިޔުންތައް ސާފުނުވާކަމަށެވެ.\nއިންޑިޔާގައި، މި މަސައްކަތްތަކުގެ ހަރަކާތްތެރިވާ ފަރާތްތަކަކީ، މަސައްކަތުގެ މާހައުލުން ދިމާވާ ގޮންޖެހުންތަކުގެ އިތުރުން، އެހެން ގިނަ ގޮންޖެހުންތަކާ ކުރިމަތިލާން ޖެހިފައިވާ ބައެއްކަމަށް، އެޤައުމުގެ ނޫސްތަކުން ފާހަގަކުރެއެވެ.\nމެއި 27, 2018 - 00:14\nދުނިޔޭގެ ކޮންމެ ތަނެއްގައިވެސް ނިކަމެތިންނަށް އިހާނެތިކޮށް ހިތުން ހައްދު ފަހަނައަޅާފަ.


FARUVAA COLUMN: Princess Fathimath bulbul aai negative RH | Mihaaru\nޕްރިންސަސް ފާތިމަތު ބުލްބުލް އާއި ނެގަޓިވް އާރުއެޗް\nޑރ. މުހައްމަދު ޒިޔާދު\n29 ޖޫން 2017 - 08:22 18 comments\nނޯޓް: މި ކޮލަމްގައި ހިމެނެނީ ޚިޔާލީ ނަންތަކެކެވެ.\nފޭސްބުކް ހުޅުވަލި އެވެ. "ޕްރިންސަސް ފާތިމަތު ބުލްބުލް އިޒް ފީލިންގް ހެޕީ ވިތް ހަސަން އޮޒިލް."\nހަސަނަށް ހުރެވުނީ ހުއްޓުން އަރައިފަ އެވެ. ދެވަނަ ފަހަރަށް ފާތުން ބަލިވެ އިންކަން އެންގީ ފޭސްބުކް މެދުވެރިކޮށެވެ. ފުރަތަމަ ދަރިފުޅު ބައިގެން ދިޔަތާ ނުވަ މަސް ވީ ފަހުން އަނެއްކާވެސް ދަރިއެއްގެ ޚަބަރު ލިބުނީ އެވެ. އުފާ ނުވާނީ ކާކު ހެއްޔެވެ؟\n"އަލްހަމްދު ލިއްލާހި! އަސްލު ވެސް ވަރަށް އުފާވެއްޖެ. އިރާދަކުރެއްވިއްޔާ މި ފަހަރު ހުރިހާ ކަމެއް ވެސް ރަނގަޅުވާނެ،" ފާތުން އަށް އޭނާ މެސެޖް ކުރި އެވެ. އަދި ރަނގަޅު ކާނާ ކެއުމަށާއި އަރާމު ކުރުމަށް ނަސޭހަތް ދިނެވެ. ގަވާއިދުން ޑޮކްޓަރަށް ދައްކައި ވާނުވާ ބަރާބަރަށް އެންގުމަށް ވެސް އެދުނެވެ.\n"ކިހިނެއްތަ ގަވާއިދުން ޑޮކްޓަރަށް ދައްކާނީ؟ ސިއްހީ މަރުކަޒަށް ދެއްކުމުން އަތޮޅު ހޮސްޕިޓަލަށް ދާން ބުނާނެ. ދެން އަތޮޅު ހޮސްޕިޓަލަށް ދިއުމުން ބުނާނެ މި ވަގުތު އަންހެނުންގެ ޚާއްސަ ޑޮކްޓަރެއް ނެތޭ. ޑޮކްޓަރު ހުރެފިއްޔާ ބުނާނެ ސްކޭން ކުރަން މާލެ ދާށޭ،" ފާތުންގެ ކަންބޮޑުވުންތައް އޮއްސާލި އެވެ.\nދޭނީ ކޮން ޖަވާބެއް ހެއްޔެވެ؟ އެ ވާހަކަތައް ހަސަނަށް ނޭނގެނީއެއް ނޫނެވެ. މުސްކުޅި މަންމަ އާއި ބައްޕަ ވެސް ބަލަހައްޓަނީ ފާތުން އެވެ. ނަމަވެސް ރަނގަޅު ގޮތެއް ވުމަށް އެދޭލެއް ބޮޑުކަމުން ބުނެވެނީ އެވެ. ހަގީގަތުގައި ފާތުން ފަދަ ހީވާގި، މުރާލި، ވަފާތެރި، ރަނގަޅު އަންބަކު ހަސަނަށް ލިބިފައިވާ ކަމީ އޭނާގެ ނަސީބެވެ.\nއަމިއްލަ އަށް ދަތުރު ހަދައިގެން އަތޮޅު ހޮސްޕިޓަލަށް ދައްކަން ދިއުމަކީ އަތުން އެތައް ފައިސާއެއް ޚަރަދުވާ ކަމެއްކަން ފާތުން އަށް އެނގެ އެވެ. އެހެންކަމުން އޭނާ ނިންމީ އަތޮޅުވެރިކަން ކުރާ ރަށަށް ފެރީގައި ގޮސް ޑޮކްޓަރަށް ދައްކާށެވެ. އެއީ އެންމެ ފަސޭހަ އަދި އެންމެ ޚަރަދު ކުޑަ ގޮތް ވެސް މެ އެވެ.\n"އައްސަލާމް އަލައިކުމް. ކިހިނެއްތޯ ހާލު؟ އަޅުގަނޑަކީ ޑޮކްޓަ އައިޝަތު އިފާޝާ. މިކޮޅަށް ދުރުވީ ކިހިނެއް ވެގެންތޯ؟" އަންހެނުންގެ ޚާއްސަ ޑޮކްޓަރު ތައާރަފްވެ ސުވާލު ކުރައްވަން ފެއްޓެވި އެވެ.\n"އެންމެ ފަހުން މައްސަރު ކަންތައް ޖެހުނީ ކޮން އިރަކުތޯ؟ ގަވާއިދުން ޕީރިއަޑް ވޭތޯ؟ މިއީ ކިތައް ވަނަ ދަރިފުޅުތޯ؟ އެއްވެސް ފަހަރަކު ބައިގެން ދިޔަތޯ؟ އެއްވެސް ބައްޔަކަށް އެއްވެސް ބޭހެއް ދާއިމީކޮށް ބޭނުން ކުރައްވަމުތޯ؟ އެއްވެސް ނުގުޅޭ ބޭހެއް ފާހަގަކުރެއްވޭތޯ؟"\nޑރ. އިފާޝާ ވާހަކަ ދެއްކެވީ މަޑުމައިތިރި ކަމާ އެކުގަ އެވެ. އަދި އޯގާތެރިކަމާ އެކު ބައްލަވައި، ސްކޭން ކުރަން ފެއްޓެވި އެވެ. ސްކްރީނުން ފާތުން އަށް ދަރިފުޅު ދައްކާލި އެވެ. އަށަގަނެފައި ވަނީ ރަނގަޅު ތާނގައި ކަމަށް ވިދާޅުވި އެވެ. ހިތުގެ ވިންދާއި ހަރަކާތްތައް ވެސް ރަނގަޅު ކަމަށާއި އެއްވެސް އައިބެއް ފާހަގަނުކުރެވޭ ކަމަށް ވިދާޅުވި އެވެ. ސްކޭނުން ދައްކާ ގޮތުގައި ބަނޑަށް ވީ 17 ހަފުތާ އާއި ފަސް ދުވަސް ކަމަށާއި ލަފާކުރެވޭ ގޮތުގައި އަންނަ ޑިސެންބަރު2ހާތާނގައި ވިހާނެ ކަމަށް ވެސް ވިދާޅުވި އެވެ. އަދި އެ އަށް ފަހު ޓެސްޓްތަކެއް ހަދަން ދެއްވައި ރިޕޯޓާ އެކު އަލުން ދެއްކުމަށް ދެންނެވި އެވެ. ހުރިހާ ކަމެއް ވެސް ރަނގަޅުވާނެ ކަމަށް އުންމީދު ކުރުމަށާއި ހިތްވަރުގަދަ ކުރުމަށް ވިދާޅުވި އެވެ.\nގަޑިން މެންދުރު އެއްގަޑިބައި ވަނީ އެވެ. ރިޕޯޓުތައް ނުދެއްކެނީސް ފުރަން ޖެހިދާނެތީވެ ފާތުން އިނީ ކަންބޮޑުވެފަ އެވެ. އިރުއިރުކޮޅާ ގަޑި އަށް ބަލާލަ އެވެ. ޑޮކްޓަރު ކޮޓަރިން ބަލިމީހަކު ނުކުންނާނެ ވަގުތަކަށް އޭނާ އިނީ ބަލަބަލަ އެވެ. ތަންވަޅު ބަލާފައި އެތެރެއަށް ދެމިގަންނާށެވެ.\nއެންމެ ފަހުން ޚަބަރެއް ނުވެ ގިނައިރު ވާތީވެ ފާތުން ދިޔައީ ޑޮކްޓަރުގެ ކޮޓަރީގައި ޓަކި ޖަހައި، ހާލަތު ބުނެދީ އެތެރެ އަށް ވަންނާށެވެ. ނަސީބު ރަނގަޅު ކަމުން ދޮރާ ހަމައަށް އެރި ވަގުތު، އެތެރޭގައި އިން ބަލިމީހާ ނުކުންނަނީ އެވެ. ފާތުން ފެނިފައި ޑރ. އިފާޝާ ހިނިތުންވެލި އެވެ. އަދި ކަނާތް ފަރާތުގައި ހުރި ގޮނޑި ދައްކައި އިށީންނަން އަތުން އިޝާރާތް ކޮށްލެވި އެވެ. އެއަށް ފަހު ފާތުން ގެނައި ރިޕޯޓުތައް ބައްލަވަން ފެއްޓެވި އެވެ.\n".....ޖުމްލަ ގޮތެއްގައި މި ރިޕޯޓުތައް ރަނގަޅު. ނަމަވެސް ލޭގެ ގުރޫޕަކީ ބީ ނެގަޓީވް،" ދަތްދޮޅީގައި އަތް ވިއްދާލަމުން ޑރ. އިފާޝާ ވިދާޅުވި އެވެ. "ފާތުން އަށް އެނގިލައްވާތޯ ފިރިމީހާގެ ލޭގެ ގުރޫޕް؟"\n"އާދެ،" ފާތުން ބޯޖަހާލި އެވެ.\n"ހަސަންގެ ލޭގެ ގުރޫޕަކީ އޭ ޕޮޒިޓިވް. އަޅުގަނޑެކޭ އެއްގޮތައް އޭނާ އަށް ވެސް ލިބުނީ ހުދު ކާޑެއް. އަނެއްކާ ކިހިނެއްވީތޯ؟ ކަމެއް ގޯސްވީތޯ؟"\nފާތުން އިނީ ވާނުވާ ނޭނގިފަ އެވެ. ފިކުރުބޮޑުވެފަ އެވެ. އެއް ކޮޅުން ފެރީ އެވެ. އަނެއް ކޮޅުން ޑޮކްޓަރު ވިދާޅުވާން އެ އުޅެނީ ކޮން ވާހަކައެއްބާ އެވެ؟\nހަސަން އޭ ޕޮޒިޓް ވުމަކީ މައްސަލައެއް ހެއްޔެވެ؟ ނޫނީ އަހަރެން ބީ ނެގަޓިވް ވުމަކީ މައްސަލައެއް ހެއްޔެވެ؟ ހިތާހިތުން ފާތުން ސުވާލުކޮށްލި އެވެ.\nބައެއް ހަގީގަތްތަކަކީ އަޑުއަހަން އުނދަގޫ ވާހަކަތަކެކެވެ. ހިތާމަ އާއި މޮޅިވެރިކަން ގެނެސްފާނެތީވެ އެވެ. ނަމަވެސް ހަގީގަތާ ކުރިމަތިލާން ޖެހެ އެވެ. ރަނގަޅު ތެދު މައުލޫމާތު ކަން އޮންނަ އުސޫލުން ބަލިމީހާ އަށާއި އޭނާގެ އާއިލާ އަށް ދިނުމަކީ ޑޮކްޓަރުންގެ ޒިންމާއެކެވެ. ދިމާވެދާނެ ނުރައްކަލެއް އޮތް ނަމަ އެ ކަމެއް ވެސް ބަޔާންކޮށްދީ ގެއްލުންތަކާއި ފައިދާތަކުގެ ވާހަކަ ބަލިމީހާ އަށް ބުނެދިނުމަކީ ޑޮކްޓަރުންނަށް ލާޒިމް ކަމެކެވެ.\nއަޑުއައްސަވާށެވެ. ލޭގެ ގުރޫޕް ބެހިގެން ވަނީ ހަތަރު ބަޔަކަށެވެ. އެއީ އޭ ގުރޫޕާއި ބީ ގުރޫޕާއި އޭބީ ގުރޫޕް އަދި އޯ ގުރޫޕެވެ. މި ހަތަރު ގުރޫޕް ދެން އިތުރަށް ގިންތި ކުރަނީ އާރުއެޗް ފެކްޓާ ނަމަކަށް ކިޔާ ޕްރޮޓީންއަކަށް ބަލައިގެންނެވެ. މިގޮތުން ލޭގެ ގުރޫޕަށް "ޕޮޒިޓިވް" ނުވަތަ "ނެގަޓިވް" އިތުރުކޮށް ނަން ދެވެ އެވެ. މިސާލަކަށް ލޭގެ ގުރޫޕަކީ ބީ ކަމަށް ވެފައި ރަތް ސެލްގައި އާރުއެޗް ބަހާ ނެތް ނަމަ އެއީ ބީ ނެގަޓިވް ލޭގެ ގުރޫޕްގެ މީހެކެވެ. އަދި ލޭގެ ގުރޫޕަކީ އޭ ކަމަށް ވެފައި ރަތް ސެލްގައި އާރުއެޗް ހުރެއްޖެ ނަމަ އެ މީހަކީ އޭ ޕޮޒިޓިވް ލޭގެ ގުރޫޕްގެ މީހެކެވެ.\n"އާރުއެޗް އައިސޯއިމިއުނައިޒްޑް ޕްރެގްނަންސީ އެއްވެސް ވަރަކަށް އަޑު އަހަންތޯ؟" ޑރ. އިފާޝާ، ފާތުން ގާތުގައި އަހައިލި އެވެ.\nއާރުއެޗް ނެގަޓިވް އަންހެނަކު އާރުއެޗް ޕޮޒިޓިވް ދަރިއަކަށް ބަލިވެ އިނުމުން ކިޔަނީ އާރުއެޗް އައިސޯއިމުނައިޒްޑް ޕްރެގްނަންސީ އެވެ. މިއީ ނުރައްކާތެރި ހާލަތެކެވެ. މި ކަމުގެ ނުރައްކާ އޮންނަނީ ފާތުން މެން ފަދަ ދެމަފިރިއަކަށް ލިބޭ ދަރީންނަށެވެ. ޚާއްސަކޮށް ދެވަނަ ދަރިފުޅުން ފެށިގެން ދެން ލިބޭ ދަރީންނަށެވެ. ނަމަވެސް މީގެ މާނަ އަކީ ފުރަތަމަ ދަރިފުޅަށް މިކަމުގެ ސަބަބުން އެއްވެސް ހާލަތެއްގައި ނުރައްކަލެއް ނެތް ވާހަކައެއް ނޫނެވެ.\nމި ހާލަތު މެދުވެރިވާން ދިމާވާ މައިގަނޑު ސަބަބުތަކުގެ ތެރޭގައި ދަރިފުޅު އުފަންވުމުގެ ތެރޭގައި ބޭރުވާ ލެ އާއި ބައިގެން ދިއުމާއި މަސް ފަޅައިގެން ދިއުން ފަދަ ކަންކަން ހިމެނެ އެވެ. އަދި މީގެ އިތުރުން ނުބައި ތަނެއްގައި ދަރިފުޅު ގަރުބަގަތުމާއި އިންޖެކްޝަން ކައްޓެއް ބޭނުންކޮށްގެން ފެންދުލިން ފެން ނެގުން ނުވަތަ އެމްނިއޯސެންޓެސިސް އާއި ދަރިފުޅަށް ކާނާ ފޯރުކޮށްދޭ މަހުން އެތިކޮޅެއް ނަގައިގެން ހަދާ ޓެސްޓު ނުވަތަ ކޮރިއޮނިކް ވިލަސް ސާމްޕްލިން އާއި ބަނޑުތެރޭގައި ދަރިފުޅު އޮއްވައި، ފޫޅު ދަނޑިން ލޭ ނަގައިގެން ހަދާ ކޯޑޯސެންޓެސިސް ފަދަ ޓެސްޓްތަކުގެ ސަބަބުން ވެސް މި ހާލަތު މެދުވެރިވެދާނެ އެވެ.\nމި ދެންނެވި ކަންކަމުގެ ސަބަބުން މައިމީހާގެ ހަށިގަނޑަށް ވާސިލްވާ ލެ އަކީ މައިމީހާއާ ނުގުޅޭ ލެއެއް ކަމުން އެއާ ދެކޮޅަށް މަންމަގެ ދިފާއީ ނިޒާމުން ހަތިޔާރު އުފައްދައި ހަމަލާދޭން ފަށަ އެވެ. ސިއްހީ މާހިރުން މި ހަތިޔާރަށް ދީފައިވާ ނަމަކީ އެންޓި ޑީ އެންޓި ބޮޑީސް އެވެ. މި ލަޝްކަރުގެ ކުޑަބޮޑުމިން ބިނާވެފައި ވަނީ މަންމަގެ ހަށިގަނޑަށް ވާސިލްވި "ބީރައްޓެހި" ލޭގެ މިންވަރުގެ މައްޗަށެވެ.\nލަޝްކަރޭ އެންޓި ޑީ އެންޓި ބޮޑީސް ދަރިފުޅުގެ ޕްލަސެންޓާ ނުވަތަ މަސް ފަހަނަޅައި، ފޫޅުދަނޑިން ލާފައި ގޮސް ދަރިފުޅުގެ ރަތް ސެލްތަކަށް ހަމަލާދީ ހަލާކުކޮށްލަ އެވެ. އާޚިރު ނަތީޖާއަކަށް ވަނީ ދަރިފުޅުގެ ލޭ ދަށްވެ، ފެންދުލީގެ ފެނުގެ ކުލަ ބަދަލުވެ، ފުރަމެ އާއި ހުންކޮށި ދުޅަވެ، ހިތް ބޮޑުވެ، ބަނޑުތެރެ އަށް ދަރިފުޅު މަރުވުމެވެ. ނުވަތަ ދަރިފުޅު އުފަންވި ކަމުގައިވީ ނަމަވެސް ފުރާނަ އަށް ނުރައްކާވާ ފަދަ އެތައް ކަމަކަށް ހުށަހެޅިގެން ދިއުމެވެ.\nފާތުން އިނީ ފެންކަޅިވެފަ އެވެ. އަދި އޭނާ އަށް ބުނެވުނެވެ. "އެހެންވީމާ ދެން އަޅުގަނޑު ހަދަންވީ ކިހިނެއް ހެއްޔެވެ؟ މި ކަމަށް އެއްވެސް ފަރުވާއެއް ވޭ ހެއްޔެވެ؟"\nޑރ. އިފާޝާ ވިދާޅުވި އެވެ. "ފާތުންގެ ހަށިގަނޑުގައި އެންޓި ޑީ އެންޓި ބޮޑީސް ހުރިތޯ އަޅުގަނޑު ބަލަން ބޭނުން. އަދި އެންޓި ޑީ އިމިއުނޯގުލޮބްލިން އިންޖެކްޝަން ޖަހަން ވެސް ބޭނުން. ނަމަވެސް މިކޮޅުން މިވަގުތު އެ ޓެސްޓް ހެދޭކަށެއް ނެތް. އަދި އެ އިންޖެކްޝަން ވެސް މި ތަނުން ލިބޭކަށެއް ނެތް. އެހެންވީމާ ފިރިމީހާއާ އެކު އަވަހަށް މާލެ ދުރުވޭ...."\nކުރާނީ ކީއް ހެއްޔެވެ؟ ދަރިފުޅަށްޓަކައި ފުރާނަ ދޭން ވެސް ހުރީ ތައްޔާރަށެވެ. ރަށަށް ގޮސް މާލެ ދާން ފޮށިތަންމަތި ބަންނަންވީ އެވެ. ނަމަވެސް ލިބޭ މުސާރަ އިން ދެކޮޅު ނުޖެހޭއިރު މާލެ ގޮސް އުޅޭނީ ކޮން ފަދަ ހާލެއްގައި ހެއްޔެވެ؟ ހާސްނުވާށޭ ބުންޏަސް ކަށްވަޅެއްހާ ކުޑަ ކޮޓަރިގަނޑެއްގެ ތެރޭގައި ދިރިއުޅެން ޖެހުމުން ހާސްނުވާނީ ކާކު ހެއްޔެވެ؟\nއަނެއްކާވެސް އަނެއް އިމްތިހާނެވެ. ކިތަންމެ ގިލަންވެރި ހާލެއްގައި ދިރިއުޅެން ޖެހުނަސް ފާތުން އާއި ހަސަން ހުރީ ފިސާރި ކެރިގެން ކުރިއަށް ދާށެވެ. ޑރ. އިފާޝާ އިރުޝާދު ދެއްވި ގޮތަަށް އެ ދެމަފިރިން މާލެ ގޮސް ފަރުވާ ހޯދަމުން ދެ އެވެ. އެ ދެމަފިރިން ތިބީ ދަރިފުޅުގެ އިންތިޒާރުގަ އެވެ. ސަލާމަތުން ދަރިފުޅު އުފަން ވުމަކީ ފާތުން އާއި ހަސަނަށް ލިބޭނެ އެންމެ ބޮޑު އުފަލެވެ. އަދި އޭރުން "ޕްރިންސަސް ފާތިމަތު ބުލްބުލް އިޒް ފީލިންގް ބުލެސްޑް ވިތު ހަސަން އޮޒިލް އެންޑް މަމީސް ލިޓުލް ފުށްގަނޑު" ޖަހާ ފޭސްބުކް ވެސް އަޕްޑޭޓް ކޮށްލަން ފާތުން އިނީ ކެތްމަދުވެފަ އެވެ.\nމައުލޫމާތު: މުޑާލިއާ އެންޑް މެނޮންސް ކުލިނިކަލް އޮބްސްޓެރިކްސް\nތ. ވޭމަންޑު އަށް އުފަން ޑރ. މުހައްމަދު ޒިޔާދަކީ ޗައިނާގެ ޑާލިއާން މެޑިކަލް ޔުނިވަސިޓީން އެމްބީބީއެސް ހައްދަވާފައިވާ ބޭފުޅެކެވެ. ޗައިނާގައި ކިޔަވާ ވިދާޅުވި އިރު ސެލް ބައޮލޮޖީ މާއްދާ އިން 2008 ގައި މުޅި ޔުނިވަސިޓީން އެއް ވަނަ ހޯއްދެވި އެވެ. އޭނާ ވަނީ އިންޑިއާގެ މަޝްހޫރު ކްރިސްޓިއަން މެޑިކަލް ކޮލެޖާއި ކަސްތުރުބާ މެޑިކަލް ކޮލެޖް އަދި އެމް.އެސް ރަމަޔާ މެޑިކަލް ކޮލެޖްގައި ތަމްރީން ހައްދަވައިފަ އެވެ. އޭނާ މިހާރު މަސައްކަތްކުރައްވަނީ މޯލްޑިވްސް ޕޮލިސް ސާވިސްގެ މެޑިކަލް ބައިން ހިންގާ ނޫސަންދާގަ އެވެ. އެމްއީއެސް އާއި ސިއެޗުއެސްއީގައި ތައުލީމް ހާސިލްކުރެއްވި އިރު އަދަބީ ކަންކަމުގައި ވަރަށް އިސްކޮށް އުޅުއްވި އެވެ.\nއިތުރު ލިޔުންތައް ސިއްހަތު ކޮލަމް މާބަނޑުވުން ފަރުވާ\nކޮންމެ ހަ ސިކުންތަކުން މީހަކު މަރާލައެވެ.\nތުއްތު ދަރިފުޅު ރީނދޫ ވަނީ ކީއްވެ؟


މެމްބަރޝިޕް އިތުރުކުރުމުގެ ޤަރާރާއި އެއްގޮތަށް ގިނަ ދާއިރާތަކަކުން ފޯމް ހަވާލުކުރަމުން އެބަދޭ! – Maldivian Democratic Party\nމެމްބަރޝިޕް އިތުރުކުރުމުގެ ޤަރާރާއި އެއްގޮތަށް ގިނަ ދާއިރާތަކަކުން ފޯމް ހަވާލުކުރަމުން އެބަދޭ!\nދިވެހިރައްޔިތުންގެ ޑެމޮކްރެޓިކް ޕާޓީ (އެމްޑީޕީ)ގެ މެމްބަރޝިޕް އިތުރުކުރުމަށް ޤައުމީ މަޖިލީހުން ފާސްކުރި ޤަރާރާއި އެއްގޮތަށް، ގިނަ ދާއިރާތަކަކުން ސެކްޓޭރިއޭޓަށް ފޯމު ގެންނަމުން ދާކަމަށް ސެކްރެޓޭރިއޭޓުން ބުނެފިއެވެ.\nއެމްޑީޕީގެ ސެކްރެޓަރީ ޖެނެރަލްގެ ނައިބު އަހްމަދު އަކްރަމް ވިދާޅުވީ، ޤައުމީ މަޖިލީހަށް މަޑަވެލި ދާއިރާ މެމްބަރު މުޙައްމަދު ނާޒިމް ހުށަހަޅައި ފާސްވި ޤަރާރައި އެއްގޮތަށް ވަރަށް ގިނަ ދާއިރާތަކަކުން މެމްބަރޝިޕް ފޯމް މިހާރު އޮފީހަސް ގެނެސްދީފައިވާ ކަމަށެވެ. އެގޮތުން މި ހަފްތާގައި ވެސް5ދާއިރާއަކުން ޕާޓީ އޮފީހަށް ފޯމް ހުށަހަޅާފައިވާ ކަމަށް އަކްރަމް ވިދާޅުވިއެވެ. އެއީ ހުޅުމީދޫ ދާއިރާގެ މެމްބަރު އިލްޔާސް ލަބީބް 130 ފޯރމް، ތޮއްޑޫ ދާއިރާގެ މެމްބަރު އަލީ ވަހީދު 50 ފޯރމް، ހިތަދޫ އުތުރު ދާއިރާގެ މެމްބަރު މުޙައްމަދު އަސްލަމް 66 ފޯރމެވެ.\nމީގެ އިތުރުން ހެންވޭރު ދެކުނު ދާއިރާގެ ރައީސް ހުސައިން ޝަމީމް 74 ފޯރމް ހުށަހަޅާފައިވާއިރު، މަތިދެކުނު ޕްރޮވިންސްގެ ރައީސް މުޙައްމަދު ހަސަން ވަނީ 82 މެމްބަރޝިޕް ސެކްރޭޓޭރިއޭޓަށް ހުށަހަހަޅާފައެވެ.\nޕާޓީއަށް މެމްބަރޝިޕް އިތުރު ކުރުމަށް، މަޖިލިސް މެމްބަރުންނާއި، ދާއިރާތަކުގެ ރައީސުންގެ އިތުރުން ޢާންމު ރައްޔިތުން ވެސް ގެންދަވަނީ ހިތްވަރާއި އެކު މަސައްކަތް ކުރަމުންނެވެ. އެމްޑީޕީގެ ޗެއާޕަރސަން ރީކޯ މޫސާ މަނިކު ވަނީ އެފަރާތްތަކުން ކުރައްވަމުން ގެންދަވާ މަސައްކަތް ޝުކުރު އަދާކުރައްވާފައެވެ.


UEFA Award Ah Nominate Vee .Ronaldo , Salaah adhi Modric\nޔޫއެފާ އެވޯޑަށް، ނޮމިނޭޓްވީ ރޮނާލްޑޯ ސަލާހު ...\nއެމްއެންޑީއެފްގެ ޤައުމީ ޚިދުމަތް މިފަހަރު ތަފާތު ...\nޔުއޭފާ އިން 2011 ވަނަ އަހަރުން ފެށިގެން ހޮވާ އަހަރުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑަށް ނޮމިނޭޓް ވި ކުޅުންތެރީގެ ތެރޭގައި ޔުވެންޓަސްގެ ކްރިސްޓިއާނޯ ރޮނާލްޑޯ އާއި ރެއާލް މެޑްރިޑްގެ ލޫކާ މޮޑްރިޗް އަދި ލިވަޕޫލުގެ މުހައްމަދު ސަލާހު ހިމެނިއްޖެވެ.\nޔޫއެފާއިން ހޮވާ އަހަރުގެ އެންމެ މޮޅު ކުޅުންތެރިޔާއަށް މިފަހަރު ނޮމިނޭޓްވި ކުޅުންތެރީންގެ ތެރޭގައި ހިމެނޭ ރޮނާލްޑޯއަށްވަނީ ތިންފަހަރު މިއެވޯޑް ލިބިފައެވެ.\nމިއެވޯޑަށް ނޮމިނެޓު ވެފައިވާ މޮޑްރިޗް އަކީ މިދިޔަ ސީޒަނުގައި ރެއާލްމެޑްރިޑާ އެކު ޗެމްޕިއަންސް ލީގު ހޯދައިފައިވާ ކުޅުންތެރިއެކެވެ . އަދި މީގެ އިތުރަށް ކްރޮއޭޝިއާގެ ގައުމީ ޓީމު ވޯލްޑް ކަޕުގެ ފައިނަލަށ ގެންގޮސް ދިނުމުގައި މޮޑްރިޗްވަނީ މުހިންމު ދައުރެއް އަދާކޮށްފައެވެ. އަދި ވޯލްކަޕްގައި ދެވުނު ފީފާ ގޯލްޑަން ބޯލް އެވޯޑް ލިބިފައިވަނީވެސް މޮޑްރިޗަށެވެ.\nމިއެވޯޑަށް ނޮމިނެޓު ވެފައިވާ ލިވަޕޫލްގެ ސަލާހު ވަނީ މިދިޔަ ސީޒަނުގައި އިގްލިޝް ޕްރިމިއާލީގާއި ޗެމްޕިއަންސް ލީގުގައި ތަފާތު މޮޅު ކުޅުމެއް ދައްކައި ލިވަޕޫލަށް 44 ގޯލް ކާމިޔާބުކޮށްދީފައެވެ. އަދި ސަލާހުގެ މޮޅު ކުޅުމާއެކު ލިވަޕޫލްވަނީ އެންމެ ފަހުގެ ޗެމްޕިއަންސް ލީގުގެ ފައިނަލަށް ގެންގޮސްދީފައެވެ.\nޔޫއެފާއިން ހޮވާ އަހަރުގެ އެންމެ މޮޅު ކުޅުންތެރިޔާއަށް ކުޅުންތެރިން ޝޯޓްލިސްޓްކުރީ 80 ކޯޗުންނާއި 55 ނޫސްވެރިންގެ ޕެނަލަކުންނެވެ.\nޔޫއެފާއިން ހޮވާ އަހަރުގެ އެންމެ މޮޅު ކުޅުންތެރިޔާއަށް ދެވޭ މި އެވޯޑު ދޭނީ 30 އޮގަސްޓް 2018ގައި މޮނާކޯގައި ބާއްވާ ޗެމްޕިއަންސް ލީގުގެ ގްރޫޕް ސްޓޭޖް ގުރުނެގުމުގެ ރަސްމިއްޔާތުގަ އެވެ.


Hoarafushi Aairport rasmeekoh hulhuvaifi | Mihaaru\nޚަބަރު / ހޯރަފުށި އެއާޕޯޓު\nހޯރަފުށީ އެއާޕޯޓް ހުޅުވުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހާއި ސަރުކާރުގެ އިސް އެހެން ބޭފުޅުން ބައިެވެރިވެވަޑައިގަންނަވަނީ. ފޮޓޯ:އަހުމަދު އަވްޝަން/ މިހާރު\n19 ނޮވެމްބަރ 2020 - 18:19\nމީގެ ކުޑައިރުކޮޅެއް ކުރިން އެ އެއާޕޯޓް ރަސްމީކޮށް ހުޅުއްވައިދެއްވީ ރައީސް އިބްރާހީމް މުހައްމަދު ސޯލިހެވެ. ކޮވިޑް-19 ގެ ބަލިމަޑުކަން ފެތުރެން ފެށި ފަހުން އެއްވެސް ތަނަކަށް ވަޑައިނުގެން ހުންނެވުމަށް ފަހު އެއާޕޯޓް ހުޅުއްވުމަށް އެމަނިކުފާނު ހޯރަފުށްޓަށް ވަޑައިގެންނެވީ މިއަދު މެންދުރެއްހާ އިރު އެވެ.\nއެއާޕޯޓް ރަސްމީކޮށް ހުޅުއްވައިދެއްވުމަށް ފަހު އެ ރަސްމިއްޔާތުގައި ރައީސް ވިދާޅުވީ އެ އެއާޕޯޓް ހުޅުވުމަކީ ހޯރަފުށީގެ ރައްޔިތުންގެ އިތުރުން މުޅި އިހަވަންދިއްޕޮޅުގެ ރައްޔިތުން ކުރަމުން އައި ވަރަށް ދިގު އިންތިޒާރެއްގެ ނިމުން ކަމަށެވެ. އެމަނިކުފާނު ވިދާޅުވި ގޮތުގައި މިއަދު ހުޅުވީ ހޯރަފުށީ އެއާޕޯޓު ކަމަށް ވިޔަސް އެއީ ލާމަރުކަޒު ކުރުމުގެ ވަރަށް މުހިއްމު ފިޔަވަޅެއް ކަމަށެވެ.\n"މިއީ މުޅި އިހަވަންދިއްޕޮޅު ތަރައްގީކުރުމުގެ ފެށުން. މިއީ ތުރާކުނާއި އުލިގަމާއި މޮޅަދުއާއި އިހަވަންދޫ އަދި ތަކަންދޫ މާރަންދޫގެ ރައްޔިތުން ވެސް އުއްމީދުކުރަމުން އައި ތަރައްގީ ގެނެސްދޭނެ އެންމެ މުހިއްމު އެއް ވަސީލަތް،" އެމަނިކުފާނު ވިދާޅުވި އެވެ.\nކޮވިޑް-19ގެ ބަލިމަޑުކަމުގެ ހާލަތުގައި ވެސް ވަރަށް ކުރު މުއްދަތެއްގައި އެ އެއާޕޯޓް ތަރައްގީކުރުމުގެ މަސައްކަތް ނިންމި ކަަމަށްޓަކައި އެމްޓީސީސީގެ ވެރިންނާއި މުވައްޒަފުންނަށް ރައީސް ޝުކުރު އަދާކުރެއްވި އެވެ. އެކަމުގައި ޓްރާންސްޕޯޓް މިނިސްޓްރީ އާއި ޕްލޭނިން މިނިސްޓްރީން ކުރެއްވި މަސައްކަތަށް ޓަކައި ޓްރާންސްޕޯޓް މިނިސްޓަރު އައިޝަތު ނަހުލާއަށާއި ޕްލޭނިން މިނިސްޓަރު އަސްލަމަށާއި އެ ދެ މިނިސްޓްރީގެ މުވައްްޒަފުންނަށް ވެސް އެމަނިކުފާނު ޝުކުރުއަދާކުރެއްވި އެވެ.\nހޯރަފުށީ އެއާޕޯޓް ހުޅުވުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހް ބައިވެރިވެވަޑައިގަންނަވަނީ. ފޮޓޯ: އަހުމަދު އަވްޝަމް އިލްޔާސް/މިހާރު\nލާމަރުކަޒީ އުސޫލުން ރާއްޖެ ހިންގަން މި ސަރުކާރުން ކަނޑައަޅާފައިވާ ޕްލޭންގައި ހިމަނައިގެން ހޯރަފުށީ އެއާޕޯޓުގެ މަސައްކަތް ނިންމާލީ ގާތްގަނޑަކަށް އަހަރެއްހާ ދުވަހުގެ ތެރޭގަ އެވެ.\nމި އެއާޕޯޓާ އެކު އެ ސަރަހައްދުގެ ޓޫރިޒަމް ކުރިއަރައި ވަޒީފާގެ ފުރުސަތުތަކާ އެކު ތަރައްގީގެ މަޝްރޫއުތަކަށް ދޮރު ހުޅުވިގެންދާނެ ކަމަށް ހޯރަފުށީ ކައުންސިލުން ބުންޏެވެ. އެއާޕޯޓުގައި މިދިޔަ ހޯމަދުވަހު ޓެސްޓް ފްލައިޓް ޖައްސާފައިވާއިރު ރަސްމީކޮށް ހުޅުވުމާ އެކު ޝެޑިއުލް ދަތުރުތައް ފަށާ ގޮތަށް ވަނީ ހަމަޖައްސައިފަ އެވެ.\nހޯރަފުށީ އެއާޕޯޓުގައި 1،200 މީޓަރުގެ ރަންވޭއަކާއި 8،635 އަކަމީޓަރުގެ އޭޕްރަންއަކާއި ޓެކްސީވޭއެއް ވަނީ ތަރައްގީކޮށްފަ އެވެ. މީގެ އިތުރުން ޓާމިނަލް ކުރިމަތީގެ މަގުތައް ތަރައްގީ ކުރުމާއި 9473 އަކަމީޓަރުގެ ޕާކިން އޭރިއާއަކާއި، 1718 އަކަމީޓަރުގެ ފަޔާ އެކްސެސް މަގެއްގެ އިތުރުން 720 މީޓަރުގެ އެއާޕޯޓް ސެކިއުރިޓީ އަދި ބީޗް ފެންސެއް ވަނީ ހަދައިފަ އެވެ.\nހޯރަފުށީ ފަޅުން ބިން ހިއްކައިގެން އެމްޓީސީސީން ހެދި އެއާޕޯޓަށް 198 މިލިއަން ރުފިޔާ، ސަރުކާރުން ހޭދަކުރި އެވެ.\nހއ. ހޯރަފުށި ރައީސް އިބްރާހިމް މުހައްމަދު ސޯލިހް ހއ. އަތޮޅު ސަރަހައްދީ އެއާޕޯޓްތައް ހޯރަފުށި އެއާޕޯޓު\n21 ކޮމެންޓް, 31 ރިއެކްޝަންސް\nއެެއާރޕޯރޓެއް ހުޅުވައިގެން ތަނެއް ތަރައްގީވާނަމަ ތަރައްގީވާނެއޭ އައްޑޫ\nތަމެންދާ އަށް ނޭގުނީ ކ.އަތޮޅު ހުޅުލޭގައި އެއަރޕޯޓް އެޅުމުގެ ކުރިންވެސް އައްޑޫގައި ބައިނަލްއަޤުވާމީ ދަތުރު ކުރި އެއަރޕޯޓެއް އޮތްކަމާއި އޭގެ ސަބަބުން އައްޑޫއާއި އައްޑޫގެ ރައްޔިތުން ތަރައްޤީވެގެން ދިޔަކަން. އެކަމަކު ބައެއްގެ ޙަސަދަވެރިކަން ބޮޑުވެ އައްޑޫ ގަން ލޫޓުވާލާ މިއަދާއި ހަމައަށްވެސް އައްޑޫ ގަމަށާއި އައްޑޫގެ ރައްޔިތުންނަށް އަޅާފައިވާ ދަތިކުރުމުގެ ފިޔަވަޅު އަޅާފައިނެތް ނަމަ ތަމެންދޯ އަށް ތިގޮތަށް ތިޔަ މިސާލު ޖަހާން ފުރުސަތެއްނުލިބޭނެ.\nވ. ޢާދަނު ވަރަށްމަސައްކަތްކުރި ސައްލެގެހިތް ފަތަހަކުރަން. އަދި އިބޫގެ ވެސް\nވަރަށް ވެސް އުފާވެރި ދުވަހެއްމީ\nގުދަންފުށި ފަޅުގައި އޮންނަ ހުވަހަންދޫ އަކީ ކީކުރާ ރަށެއްބައި ގައިމު އެރަށުގައި އިނޓަރގުރޭޓެޑް ޓޫރިޒަމް ޒޯނެއް ގާއިމްކޮށް ކައިރި ރަށްރަށުގެ މީހުންނަށްދޭނަމަ ރަށްރަށް ތަރައްގީވާނެ!މިހާރު އެރަށާ އެއަރޕޯޓާވެސް ގުޅުވޭނެ.އެރަށަކީ ގުދަން ފުށިފަޅުތެރޭާގައޮތް އަގުބޮޑު އެސެޓެއް.\nދެން ތަރައްގީ ކުރަންވީ މާފަރާ ހަނިމާދޫ އެއަރޕޯޓުތައް މިތަންތަނުގެ އިންޓނެޝަނަލް އެއަރޕޯޓުތައް ރަނގަޅުފެންވަރުގައި ހުންނަންވީ! އަދި މިރަށްރަށް އިތުރަށް އާބާދު ކުރެވި ބޮޑު ތިލަދުއްމަތީގެ ވަރުގަދަ ޝަހަރު ތަކަށް މި ރަށްރަށް ހަދަންވީ އޭރުން މިލަދުންމަޑުލާ ތިލަދުންމަތި އިތުރަށް ކުރިއާރާނީ\nކުޑަ ރަށެއްގަ އެއާޕޯޓު އަޅާފަ ޖެހިގެން އޮންނަ ކުޅުދުއްފުއްޓަށްދިއުމަށްވުރެ މާލެދިއުން ފަސޭހަކޮށްފަ މިބުނަނީ ލާމަރުކަޒީ ކޮށްލީއޭ. މާލެނޫންތާކަށް ފުލައިޓުގަ ނުދެވޭނެއޭ. މިއީ ދުނިޔޭގަވެސް ލާމަރުކަޒީގެ މުޅިން އާއީޖާދެއް.\nދެން ކުރާންޖެހޭކަމަކީ "އިތުބާރުހުރި ޑޮމެސްޓިކް ޝެޑިއުލް ފްލައިޓްދަތުރުތައް ކުރެވޭނެ އިންތިޒާމްތައް" ހަމަޖެއްސުން. # މިކަންކުރެވޭނީ އުތުރުން ހަނިމާދޫ، މެދުތެރެއިން މާލެ، ދެކުނުން ގޭން އެއީ މޯލްޑިވިއަންގެ ހަބް ތައްކަމުގައި ރަސްމީގޮތުންކަޑައަޅާ މާލެއާއި ހަނިމާދުއާއި ދެމެދު އަދި ގޭން މާލެއާއިދެމެދު A-321 ޝެޑިއުލްދަތުރުބާއްވާފަ ހަނިމާދޫން އުތުރުގެ އެހެން އެއަރޕޯޓްތަކަށް އަދި ފުވައްމުލައް ނޫން ދެކުނުގެ އެއަރޕޯޓްތަކަށް ގަމުން ޑޮމެސްޓިކް ދަތުރުތައް ބާއްވައިގެން.\nބަރާބަރު. ތިގޮތަށް ހަދާފައި މޯލްޑިވިއަންއަށް ސަބްސިޑައިޒް ކުރުން ވަގުތުން ވަގުތަށް ހުއްޓާލަންޖެހޭ. ކުންފުނި ފައިދާވާ ތަނަކަށްހެދޭނީ އޭރުން. އެހްނ ނޫނީ ވާނީ ބަޤުރޫޓް.\nރާއްޖޭގައި ހުޅުވި ބީޗު ފުރޮންޓް ފުރަތަމަ އެއާރފޯޓް. ވަރަށް ވެސް ފުރިހަމަ އެއާރފޯޓެއް. ލޯބި ވިއުއެއް. ސުކުރިއްޔާ ރައީސް ސޯލިހު. ސުކުރިއްޔާ ސައްލެ\nކޮންމެ އެއަރޕޯޓެއްގެ ހަރަދާއި މުސާރައާއި ހުރިހާކަމެއް އެއަތޮޅެއްގެ ރައްޔިތުން ކުރާގޮތަށް ހަދާ އެތަނުން ލިބޭ ޕޮރްފިޓް އަދި ލޮސްވެސް އަމިއްލައަށް ނަގާގޮތަށް ހެދުން މުހިންމު.\nއަފީފު ޑީޑީގެ ފަޔަށް މިއުޅެނީ ހިނިއަރައިގެންތަ އުތުރުގާ ވަރުގަދަ އެއާޕޯޓެއް އެޅީތީވެ.\nއަފީފު ދީދީ އެބަބުނޭތަ ތިރަށުގައި އެއަރޕޮތް އޮތުމަކީ ގޯހެކޭ؟ އޭނާ އެދައްކަކީ ކަލޭމެން ކުދިންނަށް އެތައް ފަހަރަކު ޑިލޭ ނުވެ އަދި ހެޔޮއަގުގައި ދަތުރު ކުރާން އެންމެ ރަނގަޅު އަދި މޯލްޑިވިއަންއަށް ވެސް ގެއްލުން ނުވާނެ ވިޔަފާރީގައި ކަންއޮތްގޮތް. ހަޖަމް ކުރޭ.


Kaivenyah Hushahelhumun Anhen Meehaa 650 Foot Mathin Vehtijje - Vaguthu\nކައިވެންޏަށް ހުށަހެޅުމުން އަންހެން މީހާ 650 ފޫޓު މަތިން ވެއްޓިއްޖެ\nކައިވެނި ކުރުމުގެ ކުރިން އާންމު ގޮތެއްގައި ފިރިހެނުން އަންހެން މީހާއަށް "ޕްރޮޕޯޒް" ނުވަތަ ކައިވެނި ހުށަހަޅައެވެ. އެއީ އަންހެން މީހާ އެންމެ އުފާވާ ވަގުތު ކަމުގައިވެސް ގިނަ ބަޔަކު އަންނަނީ ބުނަމުންނެވެ. އެފަދަ އުފާވެރިކަމުގެ ތެރޭގައި ގިނަ ބަޔަކަށް އެކި ކަހަލަ ކަންކަން ވެފައި އެބަ ހުއްޓެވެ. އެގޮތުން ބަލާލާއިރު، އުފާވެރިކަމުގެ ކަންތަކާއި ދެރަވާ ކަހަލަ ކަންކަން ވެފައި އެބަ ހުއްޓެވެ.\nމިއީ އޮސްޓްރިއާގެ ކަރިންތިއާގައި ދިރިއުޅެމުން އަންނަ އަންހެނެއްގެ ކައިރިން ކައިވެންޏަށް ހުށަހެޅުމުން ހިނގާފައިވާ ހާދިސާއެއްގެ ވާހަކައެވެ.\nއުމުރުން 32 އަހަރުގެ އެ އަންހެން މީހާއަށް ޕްރޮޕޯޒް ކޮށްފައިވަނީ އުމުރުން 27 އަހަރުގެ ފިރިހެނެކެވެ. އެ ފިރިހެން މީހާ އެގޮތަށް ޕްރޮޕޯޒް ކޮށްފައިވަނީ އުސް ފަރުބަދައެއް ކަހަލަ މަތީގައި ހުރެގެންނެވެ.\nފިރިހެން މީހާ ކައިވެނި ހުށަހެޅުމުން އަންހެން މީހާ ވަރަށް އަވަހަށް އާ އެކޭ ބުންޏެވެ. އޭގެ ކުޑައިރުކޮޅެއް ނުވަނީ އަންހެން މީހާ އެ ފަރުބަދަ މަތިން ވެއްޓުނެވެ. މީޑީއާ ރިޕޯޓްތައް ބުނާ ގޮތުގައި އަންހެން މީހާ ވެއްޓިފައިވަނީ 650 ފޫޓު މަތިންނެވެ. އޭނާ ވެއްޓެން އުޅުމުގެ ގަޑީގައި ފިރިހެން މީހާވެސް އޭނާގެ އަތުގައި ހިފިއެވެ.\nއެހެން ނަމަވެސް ދެމީހުން އެއްކޮށް ވެއްޓިގެން ދިޔައެވެ. ފިރިހެން މީހާ ވެއްޓިފައިވަނީ 50 ފޫޓަށް ކަމަށާއި އެވަގުތު އޭނާ އޮތީ އެތަނުގައި ހުރި ތަނެއްގައި ހިފައިގެންނެވެ.\nއަންހެން މީހާ ވެއްޓިފައިވަނީ ސްނޯގެ މައްޗަށެވެ. އޭނާ ފެނިފައިވަނީ އެސަރަހައްދުގައި ހަރަކާތްތެރިވަމުން ދިޔަ އިތުރު މީހަކަށެވެ. އެމީހާއަށް އެ އަންހެން މީހާ ފެނުނުއިރު، އެއްވެސް ކަހަލަ ހަރަކާތެއް ކޮށްފައެއް ނުވެއެވެ. އެހެން ކަމުން އެ މީހާ ވަނީ އެމަޖެންސީއަށް ގުޅައި އެ ދެމީހުން ސަލާމަތް ކޮށްފައެވެ.\n"އެ ދެމީހުން ވަރަށް ނަސީބު ރަނގަޅު. އެއީ ސްނޯ ނޫން ނަމަ، މުޅިން އެހެން ގޮތަކަށް އެމީހުން ފެންނާނީ" އެ ސަރަހައްދަށް ދިޔަ ފުލުހަކު ބުންޏެވެ.\nމީޑިއާތަކުން ބުނެފައިވަނީ އެދެމީހުންނަށް ހޮސްޕިޓަލުގައި ފަރުވާ ދިން ކަމަށާއި ފިރިހެން މީހާއަށް އެކި ކަހަލަ އަނިޔާ ލިބިފައިވާ ކަމަށެވެ. އެހެން ނަމަވެސް އަންހެން މީހާއަށް ލިބުނު އަނިޔާތަކުގެ ވާހަކަ ހިއްސާކޮށްފައެއް ނުވެއެވެ.\nކައިވެނި ކުރަން ދަނިކޮށް ދެ ލޯބިވެރިން މަރުވެއްޖެ\nކައިވެނި ޕާޓީން ފިރިހެންމީހާ ގެއްލުމުން އެތަނުން މީހަކާ ކައިވެނިކޮށްފި


SOE othumun Imraan ah doctor ah nudhevifai: Adhaalath\nއިމްރާން އަބްދުﷲ: - ފޮޓޯ: ވީނިއުސް\nޖަލު ހުކުމެއް ތަންފީޒު ކުރައްވަމުން ގެންދަވާ އަދާލަތު ޕާޓީގެ ރައީސް އިމްރާން އަބްދުﷲ ޑޮކްޓަރަށް ދައްކައި ނުދީގެން އެ ޕާޓީން ކަންބޮޑުވުން ފާޅުކޮށްފި އެވެ. އެ ޕާޓީން ވެސް ކުރީ ޓްވީޓެކެވެ. އޭގައި ބުނަނީ ކުއްލި ނުރައްކަލުގެ ހާލަތު އިއުލާންކޮށްފައިވާތީ ކަމަށް ބުނެ ޑޮކްޓަރަށް އިމްރާން ގެންގޮސް ނުދޭ ކަމަށެވެ.\nއެ ޕާޓީން ބުނީ އިމްރާންގެ ހަށިގަނޑުގެ ލޭގައި ސޯޑިއަމް ހުރި މިންވަރު އާދަޔާ ހިލާފަށް މަތީވެފައިވާ ކަމަށާއި އެކަމާ ގުޅިގެން އިތުރު ޓެސްޓުތަކެއް ހަދަން ޑޮކްޓަރުން ލަފާ ދިން ކަމަށެވެ. ނަމަވެސް އެ މައްސަލައަށް ކަރެކްޝަނުން އަޅައި ނުލާ ޑޮކްޓަރަށް ދެއްކުމުގެ ފުރުސަތު ނުދޭ ކަމަށެވެ.\nއެ މައްސަލަ ބޮޑު ވެއްޖެ ނަމަ ބްލަޑް ޕްރެޝަރާއި ހިތުގެ ހާލަތު ގޯސްވެދާނެ ކަމުގެ ބިރު އެބައޮތް ކަމަށް ވެސް އެ ޕާޓީން ބުނެ އެވެ.\nއަވަސް އިން ކުރި ސުވާލަކަށް ޖަވާބު ދެއްވަމުން އަދާލަތު ޕާޓީގެ މީޑިއާ ކޮމިޓީގެ ރައީސް އަލީ ނަޒީރު ވިދާޅުވީ އިމްރާނަކީ ބްލަޑް ޕްރެޝާ ފަދަ ކަންކަން ހުންނަ ބޭފުޅެއް ކަމަށާއި އެ ހާލަތު ގޯސްވުމުގެ ކުރިން ޑޮކްޓަރުން ވިދާޅުވާ ޓެސްޓް ހެދުމަށް އާއިލާއިން ބޭނުންވާ ކަމަށެވެ. ނަމަވެސް ކުއްލި ނުރައްކަލުގެ ހާލަތު އިއުލާން ކޮށްފައިވާތީ ޑޮކްޓަރަށް ދެއްކޭނީ ވަރަށް ބޮޑަށް އެމަޖަންސީވުމުން އެކަނި ކަމަށް ކަރެކްޝަން އިން ބުނާ ކަމަށެވެ.\n"ކުއްލި ނުރައްކަލުގެ ހާލަތަކީ ވަކި ބަޔަކު އަމަލު ކުރަން ޖެހޭ އެއްޗެއް ކަމަށް މިވަނީ، ނަމަވެސް އިމްރާންއަކީ އެ ހާލަތު އިއުލާން ކުރި އިރު ވެސް ޖަލުގައި ހުންނެވި ބޭފުޅެއް، އެހެންވީއާ އެމަނިކުފާނުގެ މައްޗައް މި ހިންގަންވީ ސަބަބެއް ނޭނގެ، ދެން ޑޮކްޓަރަށް ދައްކަން ތަކުރާރުކޮށް އެދުމުން ވެސް އެ ފުރުސަތު ނުދިނަސް، އެހެން ގައިދީން ބަރާބަރަށް ދައްކާދޭކަން އަޅުގަނޑުމެންނަށް އެނގޭ،" ނަޒީރު ވިދާޅުވި އެވެ.\nކުއްލި ނުރައްކަލުގެ ހާލަތުގެ ކުރިން ސުޕްރީމް ކޯޓުން 1 ފެބްރުއަރީގައި ނެރުނު އަމުރުގައި އިމްރާން ދޫކޮށްލަން އޮތެވެ.\nއިމްރާން އަބްދުﷲ އަދާލަތު ޕާޓީ ކުއްލި ނުރައްކަލުގެ ހާލަތު


Adam: Bahaai amalunves thimaavesheege zuvaaneh! | Mihaaru\nއެޑަމްއަށް ގުދުރަތީ ރީތިކަމުން ލިބޭ އުފަލަށް ވުރެ ބޮޑު އުފަލެއް ނެތް\nއެޑަމް: ބަހާއި އަމަލުން ވެސް ތިމާވެށީގެ ޒުވާނެއް!\n16 އޯގަސްޓް 2019 - 10:28 59 comments\nކޮފީތަކަށް އޭނާ ދަނީ ފެން ފުޅި ހިފައިގެންނެވެ. އެއް ފަހަރު ބޭނުން ކޮށްފައި އުކާލާ ޕްލާސްޓިކާ ދުރުވުމަށް އޭނާ އަބަދުހެން އުޅެނީ ގިނަ ފަހަރު ބޭނުންކުރެވޭ ފުޅިއަކަށް ފެން އަޅައިގެންނެވެ. ދިވެހި އެހެން ޒުވާނުންނެކޭ އެއްގޮތަށް އޭނާއަކީ ވެސް ސޯޝަލް މީޑިއާގައި އެކްޓިވް މީހެކެވެ. ނަމަވެސް އޭނާގެ ހުރިހާ ޕޯސްޓެއް ކަހަލަ ގޮތަކަށް ގުޅިފައިވާނީ ތިމާވެށީގެ ކޮންމެވެސް ކަމަކަށެވެ. މީހުން ހޭލުންތެރިކުރުވުމަށެވެ. ނޫނީ ގުދުރަތީ ރީތި މަންޒަރެކެވެ.\nމިއީ ތިމާވެށީގެ މައްސަލަތަކަށް ހައްލު ހޯދަން މަސައްކަތް ކުރާ އެކްޓްވިސްޓް އަބްދުﷲ އާދަމް (އެޑަމް)، 30، ގެ ވާހަކަ އެވެ. ގިނަ ބަޔަކަށް އޭނާ އެނގޭނީ ރާއްޖޭގެ ތިމާވެށި ހިމާޔަތް ކުރުމުގެ އެންމެ ގަދަ އެއް އަޑުގެ ގޮތުގަ އެވެ.\nތިމާވެއްޓާއި އެޑަމްގެ ވާހަކަ ފެށެނީ ޅަދުވަހުގެ ހަނދާންތަކުންނެވެ. ހދ. ކުޅުދުއްފުއްޓަށް އުފަން އެޑަމް އުޅެބޮޑުވީ ގުދުރަތީ ރީތި މާހައުލުތަކުގަ އެވެ. އޭނާގެ ގެ ހުންނަނީ ކުޅުދުއްފުށީ ކުޅި ސަރަހައްދުގަ އެވެ. އެއީ ކަނޑޫފާ ބޮޑު، ރީތި ކުޅިއެކެވެ. އެދިމާލުގައި އޮންނަ ހޭޅިއަކީ ވެސް ގަސްގިނަ ސަރަހައްދެކެވެ. އޭނާގެ ޅަދުވަހު ގިނަ ވަގުތުތަކެއް އެ ސަރަހައްދުގައި ހޭދަކުރި އެވެ.\nއެޑަމް ގަސްތަކެއްގެ ހިޔަލުގައި: ގުދުރަތީ ރީތިކަން ހިމާޔަތްކުރުމަކީ އޭނާގެ ލޯބި -- ފޮޓޯ: އެޑަމް ފޫސްބުކް\n"ގަސްތަކުގެ ތެރޭގައި އުޅެ، އެތަންތަނުގައި ގެ އަޅައިގެން އުޅުނީ. ފޮތް ކިޔަނީ ވެސް ގަސްތައް މަތީ. ހޯމްވޯކް ހަދަން ވެސް އޭރު ދަނީ އެ ސަރަހައްދަށް. އޭރަކު ނޭނގޭ މިއީ ކިހާ ލަގްޒަރީ ކަމެއްކަމެއް،" ކުޑައިރުގެ ހަނދާންތައް ކަޔައިދެމުން އެޑަމް ބުންޏެވެ.\nގިނަ ބަޔަކަށް އެޑަމް އެނގުނީ އެ ކުޅި ހިއްކައިގެން އެއާޕޯޓް އަޅަން ކުރީގެ ރައީސް އަބްދުﷲ ޔާމީންގެ ސަރުކާރުން ނިންމުމުން އެކަމާ ދެކޮޅަށް ކުރި މަސައްކަތްތަކުގެ ތެރެއިންނެވެ. ޅަދުވަހުގެ ހަނދާންތަކާ ގުޅިފައިވާ ކުޅި ހިއްކުމާ އެޑަމް ދެކޮޅުހެދީ އެއީ އެ ރަށުގެ ތިމާވެއްޓަށް މުހިންމު ގުދުރަތީ ވަސީލަތަކަށް ވާތީ އެވެ. ރަށުގެ ދިރުމަށްޓަކައި އެތަން ހިމާޔަތްކޮށްފައި ބާއްވަން ޖެހޭތީ އެވެ.\nހދ. އަތޮޅު ތައުލީމީ މަރުކަޒުން ތައުލީމު ހާސިލްކުރި އެޑަމް ސްކޫލު ދައުރުގައި ވެސް ތިމާވެށި ހިމާޔަތް ކުރުމުގެ މަސައްކަތުގައި އުޅުނެވެ. އެންވަޔަރަމެންޓް ކުލަބްގެ ހަރަކާތްތަކުގައި ބައިވެރިވި އެވެ. އޭރުވެސް އެންމެ ޝައުގުވެރިކަމާ އެކު އޭނާ ކުރި އެއް ކަމަކީ ސްކޫލުގެ އެކި ތަންތަނުގައި ގަސް އިންދުމެވެ. ޖަލާލުއްދީން ސްކޫލުން އޭ ލެވެލް ހެދިއިރު އެ ސްކޫލްގެ ޑެޕިއުޓީ ކެޕްޓަންކަން ކުރި އެޑަމް އޭރުވެސް އިސްކަން ދިނީ ތިމާވެށީގެ ކަންކަމަށެވެ. އަދި އެއީ ތިމާވެއްޓަށް އޭނާ ލޯ ހުޅުވެން ފެށި ދުވަސްވަރެވެ.\n"އޭރު ބައިލޮޖީ އާއި އެހެން މާއްދާތައް ކިޔެވިއިރު ބޮޑަށް އެނގެން ފެށީ ތިމާވެށީގެ ކަންކަން. އެ ހިސާބުން ވަރަށް ޝައުގުވެރިވި،" ތިމާވެށީގެ ދާއިރާއިން މަތީ ތައުލީމް ހާސިލް ކުރަން ނިންމި ސަބަބު ކިޔައިދެމުން އެޑަމް ބުންޏެވެ.\nއެޑަމް އެމެރިކާގައި މާސްޓާސް ހާސިލްކުރުމަށް ފަހު: އޭނާ އަކީ ތިމާވެށީގެ ހިމާޔަތުގައި ނަމޫނާ ދައްކާ ޒުވާނެއް-- ފޮޓޯ: އެޑަމް ފޭސްބުކް\nއޮސްޓްރޭލިއާގެ ނެޝަނަލް ޔުނިވާސިޓީން މީގެ އަށް އަހަރު ކުރިން ބެޗްލާސް އޮފް އާޓްސް ހާސިލްކޮށް ތިމާވެށީގެ ސައިންސްގެ ދާއިރާއިން އޭނާ ވަނީ މަތީ ތައުލީމު ހޯދައިފަ އެވެ.\n"ތިމާވެށި ހިމާޔަތް ކުރުމުގެ މުހިންމު ކަމާއި ހުރި މައްސަލަތަކާ އެކަހަލަ ވަރަށް ގިނަ އެއްޗެހިތަކެއް އެނގުނު އެކޮޅުން [އޮސްޓްރޭލިއާ އިން] ކިޔެވި އިރު،" ޓްވިޓާގައި ތިމާވެށީގެ މައްސަލަތަކަށް ގިނަ ބަޔަކު ހޭލުންތެރިކުރަމުން އަންނަ އެޑަމް ބުންޏެވެ.\nކިޔަވައި ނިންމައިގެން 2014 ގައި އެނބުރި ރާއްޖެ އައިސް އޭނާ ގިނަ ވަގުތުތަކެއް ހޭދަކުރީ ތިމާވެށީގެ އެކި މަސައްކަތްތަކުގަ އެވެ. އެކި ރަށްރަށަށް ދަތުރުކޮށް ގަސް އިންދުމާއި ތަންތަން ސާފުކުރުމުގަ އެވެ. އަދި ތިމާވެއްޓަށް އާންމުން ހޭލުންތެރިކުރަން ވަރަށް ބޮޑު އިސްކަމެއް ދިނެވެ. ޔޫއެންޑީޕީގެ ޕްރޮޖެކްޓެއްގައި ވަޒީފާ އަދާކުރިއިރު ޓޫރިޒަމްއާ ގުޅޭ ދާއިރާއިން ތިމާވެއްޓަށް އަންނަ ބަދަލުތަކަށް އާންމުންގެ ލޯ ހުޅުވައިދޭން ބުރަކޮށް އުޅުނެވެ.\nއެޑަމްގެ އަޑު ސޯޝަލް މީޑިއާގައި ގަދަވެގެން ދިޔައީ ކުޅުދުއްފުށީ ކުޅި ހިއްކުމާ ދެކޮޅަށް އޭނާ ފެށި މަސައްކަތްތަކުންނެވެ. އެކަމުގެ ނުރައްކާތެރިކަން ބުނެދީ އާންމުން ހޭލުންތެރިކުރަން އޭނާ ވަނީ ސޯޝަލް މީޑިއާގައި އެތައް ކެމްޕެއިނެއް ހިންގައިފަ އެވެ. އަދި ތިމާވެށި ހިމާޔަތް ކުރުމަށް މަސައްކަތް ކުރާ އެކި ފަރާތްތަކާ އެކު ސަރުކާރަށް ގިނަ ޕްރެޝާތަކެއް ވެސް ކުރިމަތިކުރުވި އެވެ.\nއެކުވެރިންތަކަކާ އެކު އެޑަމް ރާއްޖޭގެ ކުޅިއެއްގެ ހިތްގައިމުކަން އިހުސާސްކުރަނީ\nހަމައެކަނި ކުޅީގެ މައްސަލައެއް ނޫނެވެ. ރާއްޖޭގެ ރަށްރަށުން ރުއްގަސް ނަގައިގެން ރިސޯޓްތަކަށް ގެންދާ މައްސަލާގައި ވެސް އެޑަމްގެ އަޑު ގަދަ އެވެ. ސޯޝަލް މީޑިއާގައި އެފަދަ ކަންކަން ހާމަކުރުމުގެ އިތުރުން ސަރުކާރުގެ މުއައްސަސާތަކަށް އެކަންކަން ހުށަހަޅާފައިވެ އެވެ. މުއައްސަސާތަކުގެ ޒިންމާތައް ބުނެދީ ނުކޮށް ހުންނަ ކަންކަން ހާމަކުރަން ފެށި އެވެ.\n"އަސްލު ބޭނުންނުވީ ތަން ހަލާކުވާއިރު ސައިލެންޓްކޮށް ހުންނަން. އެހެންވެ [ތިމާވެށީގެ] އެކްޓްވިސްޓެއް ގޮތަށް ފާޅުގައި ނުކުތީ،" އެޑަމް ބުންޏެވެ.\nދާދި ފަހުން އޭނާ ވަނީ ޕަބްލިކް އެޑްމިނިސްޓްރޭޝަން އަދި އެންވަޔަރަމެންޓް ޕޮލިސީގެ ދާއިރާ އިން އެމެރިކާގައި މާސްޓާސް ހަދައިފަ އެވެ. އޭނާ އެނބުރި ރާއްޖެ އައީ ދާދި ފަހުންނެވެ. އެޑަމް ދެން ވެސް ކުރިއަށް ދާނީ ތިމާވެއްޓަށް ހިދުމަތް ކުރުމުގެ މަސައްކަތުގަ އެވެ. އޭނާ މިވަގުތު ހުރީ އެފަދަ ވަޒީފާއެއްގެ އިންތިޒާރުގަ އެވެ.\n"ކޮމިއުނިޓީއާ އެކު މަސައްކަތް ކުރެވޭނެ ވަޒީފާއެއްގައި އުޅެން ބޭނުމީ،" އެޑަމް ބުންޏެވެ.\nކުޑައިރު ވަގުތު ހޭދަކުރި ހިތްގައިމު ސަރަހައްދު މިހާރު ނެތަސް، ރާއްޖޭގެ އެފަދަ ގުދުރަތީ ރީތިކަން ހިމާޔަތްކުރަން ދުވަހަކު ވެސް އޭނާގެ އަޑު މަޑެއް ނުވާނެ އެވެ. އޭނާގެ ޒުވާންކަމުގެ ލޭ އުތުރިއަރަނީ ރާއްޖޭގެ ތިމާވެށީގެ ދިރުން ދެމެހެއްޓުމުގެ ވިސްނުންތަކުގަ އެވެ. އޭނާގެ ލޯތްބަކީ ވެސް އެ އެވެ.\nއިތުރު ލިޔުންތައް ތިމާވެށި ހދ. ކުޅުދުއްފުށި


ޗައިނާއާ އިންޑިއާ ސަފީރާއި ޝާހިދު ބައްދަލު ކުރައްވައިފި – Dhuvas Online\nޗައިނާ ސަފީރާއި މިނިސްޓަރު ޝާހިދު ބައްދަލު ކުރައްވަނީ -- ފޮޓޯ: ފޮރިން މިނިސްޓްރީ\nޗައިނާ އަދި އިންޑިއާއިން ދިވެހިރާއްޖެއަށް ކަނޑައަޅާފައި ތިއްބަވާ ސަފީރުންނާއެކު މިނިސްޓާ އޮފް ފޮރިން އެފެއާޒް އަބްދުﷲ ޝާހިދު ބައްދަލުކުރައްވައިފިއެވެ.\nޗައިނާއިން ދިވެހިރާއްޖެއަށް ކަނޑައަޅާފައި ހުންނަވާ ސަފީރު ޖަންގް ލިޖޮންގް އާއެކު މިނިސްޓާ ޝާހިދު ބައްދަލުކުރެއްވީ އިއްޔެ މެންދުރު ފަހު އެވެ. މި ބައްދަލުވުމުގައި މިނިސްޓާ ޝާހިދުގެ އަރިހުގައި ފިނޭންސް މިނިސްޓަރު އިބްރާހިމް އަމީރު ބައިވެރިވެވަޑައިގެންނެވިއެވެ.\nމި ބައްދަލުވުމުގައި ކޯވިޑް-19ގެ ސަބަބުން ރާއްޖެއަށް ދިމާވެފައިވާ އިޤްތިޞާދީ ގޮންޖެހުންތަކާ ބެހޭ ގޮތުން މަޝްވަރާކުރައްވައި، ޑިވެލޮޕްމަންޓް ކޯޕަރޭޝަނާ ބެހޭ ގޮތުން މަޝްވަރާކުރެވުނެވެ. މި ބައްދަލުވުމަށްފަހު ފޮރިން މިނިސްޓަރ އަބްދުﷲ ޝާހިދު ވިދާޅުވީ ޗައިނާއަކީ ރާއްޖޭގެ މުހިއްމު އެކުވެރިއެއްކަމަށާއި، މިހާރު ދިމާވެފައިވާ އިޤްތިޞާދީ ދަތިތަކުން އަރައިގަތުމަށް ޗައިނާއެކު ވަރަށް ގާތުން މަސައްކަތްކުރައްވާނެކަމަށެވެ.\nމިނިސްޓަރު ޝާހިދު އިންޑިއާ ސަފީރާއި ބައްދަލު ކުރައްވަނީ — ފޮޓޯ: ފޮރިން މިނިސްޓްރީ\nއިންޑިއާއިން ދިވެހިރާއްޖެއަށް ކަނޑައަޅާއި ހުންނަވާ ސަފީރު ސަންޖޭ ސުދީރު އާއެކު މިނިސްޓާ ޝާހިދު ބައްދަލުކުރެއްވީވެސް އިއްޔެ މެންދުރު ފަހު އެވެ. މި ބައްދަލުކުރެއްވުމުގައި، އިންޑިއާގެ އެހީގައި ރާއްޖޭގައި ކުރިއަށްދާ ކުދި އަދި ބޮޑެތި ތަރައްޤީގެ މަޝްރޫޢުތަކާ ބެހޭ ގޮތުން މަޝްވަރާކުރައްވައި، މަޝްރޫޢުތަކުގެ ހިނގުން އަވަސްކުރުމާ ބެހޭ ގޮތުން ދެ ބޭފުޅުން މަޝްވަރާކުރެއްވިއެވެ.\nއެޗްއީއޯސީގެ ތައުރީފު ތައުލީމީ ދާއިރާއަށް، ނަސޭހަތް ބެލެނިވެރިންނަށް!\nދެއްވަދޫން 22 މީހުން ޕޮސިޓިވް، އެ ރަށުގައި ބަލި ފެތުރޭތާ ދުވަސްކޮޅެއް ވެދާނެ: ޑރ. ނަޒްލާ\nމިއަދު ކޯވިޑް ޖެހުނީ 44 މީހުންނަށް\nކަލްކީ އެންމެ ބޭނުންވަނީ ކޮންކަމެއްކަން އެނގޭތަ


އެމެރިކާ - ވިކިޕީޑިއާ\n10 Jul 2006 - 23 Jul 2019\nމޮޓޯ: "އިން ގޯޑް ވީ ޓްރަސްޓް" (1956 އިން ފެށިގެން)\nޤައުމީ ސަލާމް: ދަ ސްޓަރ-ސްޕޭންގްލްޑް ބެނަރ\nވެރިރަށް ވޮޝިންގޓަން، ޑީ.ސީ.\nއެންމެ ބޮޑު ޝަހަރު ނިއު ޔޯރކް ޝަހަރު\nރަސްމީ ބަސް (ތައް) އިނގިރޭސި\nފެޑެރަލް ދުސްތޫރީ ޖުމްހޫރިއްޔާ\nބަރަކް ޙުސައިން އޮބާމާ\n- ޢިއުލާންކުރީ އިނގިރޭސިންގެ ކިބައިން\nޖުލައި 4، 1776\n• ފެން (%)\n9,631,420 އކކމ (3ވަނަ2 ==\n• 2015 އަންދާސީ.\n• 2000 ބޯހިމެނުން\n• ޕަރ ކެޕިޓާ 2006 އަންދާސީ\n$12.98 ޓްރިލިއަން  (1ވަނަ)\nއ.ތ.ފ (2004) 0.948 (8ވަނަ) – މަތީމިން\nފައިސާ އެމެރިކަ ޑޮލަރު ($) (USD)\n• ހޫނު މޫސުމް (ދ.ރ.ވ) (ވ.ބ.ގ-5:00 އިން -10:00)\n(ވ.ބ.ގ-5:00 އިން -10:00)\nއިންޓަނެޓް މ.ދ.އ .us .gov .edu .mil\nފޯން ކޯޑު +1\nއިނގިރޭސި ބަސް ފިޔަވައި ދެން އެންމެ ގިނައިން ބޭނުން ކުރެވޭ ބަހަކީ ސްޕެނިޝް ބަހެވެ.\nއެމެރިކާ ނުވަތަ ޔުނައިޓެޑް ސްޓޭޓްސް އޮފް އެމެރިކާ އަކީ 50 އަށް ވުރެ ގިނަ ދައުލަތް ނުވަތަ ރާއްޖެ އެކުވެގެން އުފެދިފައިވާ ފެޑެރަލް ދުސްތޫރީ ޖުމްހޫރިއްޔާއެކެވެ.އެމެރިކާގެ ގުޅިފައިވާ 48 ސިޓީ އުތުރު އެމެރިކާ ބައްރު ގައި ވެއެވެ. މިބައި ބޯޑަރު ކުރެވިފައިވަނީ އުތުރުން ކެނެޑާ އާއެވެ. އަދި ދެކުނުން މެކްސިކޯ އާއެވެ. މީގެ އިތުރުން އެމެރިކާގެ އެންމެ ބޮޑު އެއް ސްޓޭޓް އެލަސްކާ އޮންނަނީ ކެނެޑާގެ ހުޅަގު އިރުން ޕެސިފިކް ކަނޑުގެ އައްސޭރި އަށް ވާގޮތަށެވެ. އަދި ހަވާއީ އޮންނަނީ ޕެސިފިކް ކަނޑުގެ މެދުތެރޭގައެވެ. މީގެ އިތުރުން އެމެރިކާގެ އެތައް ޓެރިޓަރީތައް ޕެސިފިކް އަދި ކެރީބިއަން ސަރަޙައްދު ގައި ވެއެވެ. 3.7 މިލިއަން އަކަމޭލުގެ ބޮޑުމިނާއި އަދި 310 މިލިއަންގެ އާބާދީ އަކާއެކު އެމެރިކާ ވެފައިވަނީ ދުނިޔޭގެ3ވަނަ ނުވަތަ4ވަނަ އަށް އެންމެ ބިންބޮޑު އަދި ބިމުގެ ނިސްބަތަށް ބަލާއިރު3ވަނަ އަށް އެންމެ އާބާދީ ބޮޑު ގައުމުގެ ގޮތުގައެވެ. ގިނަ ބަޔަކު ހިޖުރަ ކުރާ ގައުމެއްގެ ގޮތުގައި ބެލެވޭ އެމެރިކާގެ އިގްތިޞާދަކީ ދުނިޔޭގެ އެންމެ ވަރުގަދަ އެއް އިގްތިޞާދެވެ. 2005ގެ ހިސާބުތައް ދައްކާގެ ގޮތުން އެމެރިކާ ގްރޮސް ޑޮމެސްޓިކް ޕްރޮޑަކްޓް އުޅެނީ 13 ޓްރިލިއަން އަށްވުރެ މަތީގައެވެ.\n5 ސަރުކާރު އަދި ސިޔާސަތު\n6 ބޭރުގެ ގުޅުން އަދި އަސްކަރިއްޔާ\nއެމެރިކާގެ ރަސްމީ ނަމަކީ ޔުނައިޓެޑް ސްޓޭޓްސް އޮފް އެމެރިކާ އ ރެވޭ ކުރު ނަންތަކުގެ ތެރޭގައި އެންމެ ޢާންމުކޮށް ކިޔައިއުޅޭ އެމެރިކާ، ޔޫއެސް، ޔޫއެސްއޭ އަދި ދިސްޓޭޓްސް ފަދަ ނަންތައް ހިމެނެއެވެ. އެމެރިކާ އަށް މިނަން ދެވިފައިވަނީ 16 ވަނަ ގަރުނުގެ ތެރޭގައި އެމެރިކާ އޮތް ހިސާބަށް ދިޔަ އިޓަލީގެ މުސާފިރު، އަދި ޗާޓް ކުރެހުންތެރިޔާ އެމެރިގޯ ވެސްޕުޗީ އާއި ގުޅުވައިގެންނެވެ. ފުރަތަމަ ފުރިހަމަ ނަމެއް އެމެރިކާ އަށް ދެވިފައިވަނީ ޑެކްލަރޭޝަން އޮފް އިންޑިޕެންޑެންސް ގައެވެ. އެފަހަރު ދެވިފައިވާ ނަމަކީ ޔޫނަނަމަސް ޑެކްލަރޭޝަން އޮފް ތާރޓީން ޔުނައިޓެޑް ސްޓޭޓްސް އޮފް އެމެރިކާ މިއެވެ. އެއަށްފަހު މިނަން4ޖުލައި 1776 ގައި ރެޕްރެޒެންޓޭޓިވްސް އޮފް ދި ޔުނައިޓެޑް ސްޓޭޓްސް އޮފް އެމެރިކާ އަށް ބަދަލުކުރެވުނެވެ. މިހާރު ގެ ނަން ފައިނަލް ކުރެވި އެނަން ކިޔަން ކަނޑައެޅުނީ 15 ނޮވެންބަރު 1777 ގައި އޮތް ދެވަނަ ކޮންޓިނެންޓަލް ކޮންގްރެސް ގައެވެ. އެއްދުވަސްވަރެއްގައި އެމެރިކާ އަށް ކިޔުނު ކޮލަމްބިޔާ މިނަން ގުޅިފައިވަނީ އެމެރިކާ ހޯދިކަމަށްބުނާ ކްރިސްޓޮފާރ ކޮލަމްބަސް އާއެވެ.\nއެމެރިކާގެ ސިޓީ ތަކަށް ވަކިން އޮންނަ އެމެރިކާގެ ޓެރިޓަރީ ތަކުގެ ގޮތުގެ ބެލެވޭ ބައެއް ތަންތަން ހުރެއެވެ. އޭގެ ތެރޭގައި ޕެސިފިކް ކަނޑުގައި އުތުރު އެމެރިކާ ބައްރުގެ ހުޅަގު ދެކުނަށް އޮންނަ ހަވާއީ އަދި ކެރީބިއަންގެ އިރު އުތުރު ހިސާބުގައި އޮންނަ ޕުއެޓްރިކޯ ހިމެނެއެވެ. އެމެރިކާގެ އިރުމަތީ ބިތުގެ ސިޓީ ތަކުގައި ފެހި ބިންތައް އެކުލެވިގެންވާއިރު، ހުޅަގު ބިތުގެ ސިޓީ ތަކުގައި ފަރުބަދަ ތަކާއި ޖަންގަލި ތައް ވެއެވެ. އަދި ހުޅަގު ދެކުނުގެ ސިޓީ ތަކުގައި ހަނަފަސް ސަހަރާތައް އެކުލެވިގެން ވެއެވެ. އެމެރިކާގެ އާބާދީގެ ބޮޑު ބަޔެއް ދިރިއުޅެނީ އިރު އުތުރު ބިތުގައިވާ ބޮޑު ކުޅި އަދި އެޓްލާންޓިކް ކަނޑުގެ އައްސޭރިއަށްވާ ސިޓީ ތަކުގައެވެ. Aިޔޭގެ4ވަނަ އެންމެ ބޮޑު ކޯރު ކަމުގައި ބެލެވޭ މިސިސިޕީ ކޯރު އޮންނަނީ އެމެރިކާގެ މެދުތެރޭގައެވެ. ކޮންމެ ވެސް ވަރަކަށް ގޮވާ ނުވަތަ ދޭތެރެ ދޭތެރެއިން ދުންއަރައި ހަދާ އަލިފާން ފަރުބަދަތައް ކޮންމެވެސް ވަރަކަށް އެމެރިކާގައި ވެއެވެ. އެމެރިކާ ބައްރުގައިވާ އެންމެ ބޮޑު މިފަދަ އަލިފާން ފަރުބަދަ ވަނީ ޔެލޯ ސްޓޯން ނޭޝަނަލް ޕާރކް ހުރި ހިސާބުގައެވެ.\nތަފާތު މޫސުމްތަކެއް އޮތުމުގެ ސަބަބުން އެމެރިކާގައި ތަފާތު ބާވަތްތަކުގެ ގަސްތައް ހެދޭކަމަށް ފާހަގަ ކުރެވެއެވެ. އެގޮތުން ތަފާތު ބާވަތްބާވަތުގެ 17000 ވައްތަރުގެ ގަސް މިހާތަނަށް އެމެރިކާގައި ހެދޭ ކަމަށް ފާހަގަ ކުރެވިފައިވެއެވެ. އޭގެތެރެއިން 5000 ވައްތަރު ފެނިފައިވަނީ ހަމައެކަނި ކެލިފޯނިޔާ އިންނެވެ. ބުނެވޭ ގޮތުގައި ދުނިޔޭގެ އެންމެ ދިގު، އެންމެ ބިޔަ، އަދި އެންމެ ދުވަސްވީ ގަސްތައް ހެދިފައިވަނީ އެމެރިކާގެ ކެލިފޯނިޔާ ގައެވެ. 400 ވައްތަރުގެ ގާތުންދޭ ޖަނަވާރާއި، 700 ވައްތަރުގެ ދޫންޏާއި، 500 ވައްތަރުގެ ފިރުކޭ ޖަނަވާރު ( ހޯނު ބޮޑު ފަދަ ތަކެތި ) އަދި 90000 ވައްތަރުގެ ފަނިފަކުސަ އުޅޭކަން ވަނީ ފާހަގަ ކުރެވިފައެވެ.\n1872ގައި ދުނިޔޭގައި ހެދުނު ފުރަތަމަ ގައުމީ ޕާރކް އެމެރިކާގެ ޔެލޯ ސްޓޯން ގައި ހެދުނެވެ. އޭގެ އިތުރުން ތަފާތު 57 ނޭޝަނަލް ޕާރކް އެމެރިކާގެ އެކި ހިސާބުތަކުގައިވާ އިރު، އެތައް ސަތޭކަ ވަކި ޕާރކްތަކެއް ބަލަހައްޓަމުން ގެންދެއެވެ. 2004 ވަނަ އަހަރު މާރޗް މަހުގެ ހިސާބުތައް ދައްކާ ގޮތުން އެމެރިކާގެ ބިމުގެ 16 އިންސައްތަ، ތެލާއި، ގޭސް އަދި މައިނިންގ ގެ ވިޔަފާރީގައި ބޭނުން ކުރެވެއެވެ. ދުނިޔޭގެ ޖައްވަށް ކާބަންޑައި އޮކްސައިޑް ވިހަ ގޭސް އެންމެ ބޮޑަށް ބޭރުކުރާ ގައުމަކީ ވެސް އެމެރިކާ ކަމުގައި ބުނެވެއެވެ.\nސަރުކާރު އަދި ސިޔާސަތު[އުނިއިތުރު ގެންނަވާ]\nޔުނައިޓެޑް ސްޓޭޓްސް އޮފް އެމެރިކާއަކީ ދުނިޔޭގައިވާ އެންމެ ދުވަސްވީ ފެޑެރަލް ނިޒާމެއްގެ ދަށުން ޑިމޮކްރަސީގެ ހިޔާވަހިކަމުގައި ދުސްތޫރެއްގެ ދަށުން ވެރިކަން ހިނގަމުންދާ ޤައުމެވެ. ގިނަބަޔަކަށް ފެންނަ ގޮތަށް (މެޖޯރިޓީ) ތަބާވާ މަދުމީސްކޮޅުގެ ޚިޔާލަށް (މައިނޯރިޓީ) ޤާނޫނީ ހިމާޔަތް ލިބިދޭ މި ޤައުމުގައިވަނީ ދައުލަތުގެ ތިންބާރު ވަކިކުރެވިފައިވާ "ޗެކް އެންޑް ބެލެންސް" ސިސްޓަމެކެވެ.\nބޭރުގެ ގުޅުން އަދި އަސްކަރިއްޔާ[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 17 މެއި 2015، 00:24 ގައެވެ.


Sarubee viruvai dhey gudhurathee baeh kaa ehchehi – adduLIVE\nސަރުބީ ވިރުވައިދޭ ޤުދުރަތީ ކާނާތަކަކީ ކޮބައިބާ؟\n0 Sep 12, 2017, 09:50 ލިޔުނީ އައިޝަތު ފަތުހީ\nމިއީ ސެލްތަކަށް ގްލުކޯޒް ނެގުމުގައި އެހީތެރިކަން ފޯރުކޮށްދީ، އެކަން އަވަސް ކޮށްދޭ އެއްޗެކެވެ. އޭގެ ސަބަބުން ސަރުބީ ރައްކާކޮށްދޭ ހޯމޯން ކަމަށްވާ އިންސުލިންގެ އަސަރު ކުޑަވެގެން ދެއެވެ.\nދާއިމީ ބަލިތަކުން ދުރުހެލިކޮށް ދިނުމުގެ އިތުރުން ރީނދޫ އަކީ އިންސާނާގެ ހަށިގަނޑުގައިވާ ފެޓް ސެލްތައް ވިރުވައިދޭ އެއްޗެއް ވެސް މެއެވެ.\n3. ޓޮމާޓޯ ޖޫސް\nބްރިޓިޝް ޖާނަލް އޮފް ނިއުޓްރިޝަން ގައި ބުނެފައިވާ ގޮތުން 20 ދުވަހުގެ ތެރޭގައި އެންމެ 0.32 ލީޓަރުގެ ޓޮމާޓޯ ޖޫސް ބުއިމަކީ ދުޅަހެޔޮ މިންވަރަށްވުރެ ބަރު އަންހެނުންގެ ހަށިގަނޑުގައި ސިސްޓެމިކް އިންފްލެމޭޝަން ދަށްކޮށްދޭ ކަމެކެވެ. މީގެ އިތުރުން ފެޓް ހަލާކުކުރުމަށް އެހީތެރިވެދޭ ޕްރޮޓީން އެއް ކަމަށްވާ "އެޑިޕޮނެކްޓިން"ގެ ލެވެލް އިތުރު ކުރުމުގައި ވެސް ޓޮމާޓޯ ޖޫސް އެހީތެރިވެދެ އެވެ.\nދިރާސާތަކުން ދައްކާފައިވާ ގޮތުގައި ހެލެނބެލި ކެއުމަކީ ބަނޑުހައިވާ މިންވަރު ދަށްކޮށްދޭ ކަމެކެވެ. އެއީ ހެލެނބެލި އަކީ ހަށިގަނޑުގައި ސެރޮޓޮނިން ހުންނަ މިންވަރު ކޮންޓްރޯލް ކޮށްދޭ އެއްޗަކަށް ވާތީ އެވެ.\nމިއީ ވަރަށް މަދުން ކެލޮރީސް ހުންނަ އަދި ގިނަ އަދަދަކަށް ޒިންކް އެކުލެވިގެންވާ އެއްޗެކެވެ. އިތާ ކެއުމަކީ ބަނޑުހައިވާ މިންވަރު ދަށްކޮށްދޭ ކަމެކެވެ.\n6. ފަތް ކޮޕީ\nދެ ޖޯޑް ފަތް ކޮޕީ ގައި 10 ގްރާމް ފައިބަރ އެކުލެވިގެން ވެއެވެ. އޭގެ ސަބަބުން ލިވާގައި ހުންނަ ވިހަތައް ނައްތާލައި ހަށިގަނޑުގައި އާ ފެޓް ސެލްތައް އުފެދޭ މިންވަރު ކޮންޓްރޯލް ކޮށްދެ އެވެ.\n7. ޗިއާ ސީޑްސް\nއޮމެގާ-3 ފެޓްސް، ފައިބަރ އަދި ޕްރޮޓީން އެކުލެވިގެންވާ ޗިއާ ސީޑްސް އަކީ މެޓަބޮލިޒަމް އަވަސްކޮށްދީ، ގްލުކަގަން އޮން ކޮށްދިނުމުގެ އިތުރުން ބަނޑުހައިވާ މިންވަރު ވެސް ކުޑަކޮށްދޭ އެއްޗެކެވެ. ގްލުކަގަން އަކީ ހަށިގަނޑުގައި ފެޓް ވިރުވައިދޭ ހޯމޯންތަކުގެ ތެރެއިން އެއް ހޯމޯނެވެ.\nމިއީ ހަށިގަނޑުގައި ފެޓް ރައްކާތެރިކޮށްދޭ ހޯމޯންތަކާއި ދެކޮޅަށް ހަނގުރާމަ ކުރުމުގައި ސެލްތަކަށް އެހީތެރިވެދޭ މޭވާއެކެވެ. މީގެ އިތުރުން އެވޮކާޑޯ އަކީ މެޓަބޮލިޒަމް އަވަސްކޮށްދީ، އެނާޖީ ސެލްތައް ރައްކާތެރިކޮށްދޭ އެއްޗެކެވެ.


Fadiyaarunge massalaiga JSC ge ninmun Idhikolhun gabooleh nukuri\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން: ފަޑިޔާރުންގެ މައްސަލައިގައި ޖޭއެސްސީ އިން ނެރުނު ބަޔާން ގަބޫލް ނުކުރާ ކަމަށް އިދިކޮޅުން ބުނޭ -- ފޮޓޯ: ޕީޕީއެމް\nކްރިމިނަލް ކޯޓުގެ ފަނޑިޔާރުންގެ އޯޑިއޯ ރެކޯޑިން ތަކެއް ކަމަށް ބުނެ މީޑިއާގައި ދައުރުވި އޯޑިއޯތަކުގެ މައްސަލައިގައި އެއީ ސައްހަ އޯޑިއޯތަކެއް ނޫން ކަމަށް ޖޭއެސްސީއިން ބުނުމުން އެ ނިންމުން އިދިކޮޅު ޕީޕީއެމް-ޕީއެންސީ ކޯލިޝަނުން ގަބޫލެއް ނުކުރި އެވެ.\nފަޑިޔާރުން އޯޑިއޯ ތަކުގެ މައްސަލައިގައި މިއަދު އިދިކޮޅުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އިދިކޮޅު ޕްރޮގްރެސިވް ކޮންގްރެސް ކޯލިޝަންގެ އެކްޓިން ލީޑަރު އަބްދުއްރަހީމް އަބްދުﷲ (އަދުރޭ) ވިދާޅުވީ ރޭގެ ވަގުތެއްގައި އޯޑޮއޯތައް ސައްހަ ނޫން ކަމަށް ބުނެ ޖޭއެސްސީއިން ނެރުނު ބަޔާން ގަބޫލް ނުކުރައްވާ ކަމަށެވެ.\nއަދުރޭ ވިދާޅުވީ އޯޑިއޯތަކުގެ މައްސަލައިގައި ރައީސް ސޯލިހަށާއި ރައްޔިތުން މަޖިލީހުގެ ރައީސް މުހައްމަދު ނަޝީދާ ވެސް ބައްދަލުކުރެއްވި ކަމަށެވެ. " ރައީސް ނަޝީދު ވިދާޅުވި ރައީސް ޔާމީނަށް ހުކުމް އަންނާނެ އޭ. ތި ބޭފުޅުން ދެން މަސައްކަތްކުރައްވާށޭ ހައިކޯޓުން ގޮތެއް ހޯދަން." އަދުރޭ ވިދާޅުވި އެވެ. ނަޝީދު އެހެން ވިދާޅުވުމުން މި މައްސަލައަށް ސަރުކާރުން ނުފޫޒު ފޯރުވާ މިންވަރު އެނގިގެންދިޔަ ކަމަށް ވިދާޅުވި އެވެ.\nއަދި ވިދާޅުވީ ސަރުކާރުގެ މުޅި މަގުސަދު ބިނާވެފައިވަނީ ރައީސް ޔާމީނަށް އަނިޔާ ކުރުމަށް ކަމަށެވެ. އިދިކޮޅު ކޯލިޝަނުން މި މައްސަލައާއި ގުޅިގެން ކޮންމެ ވާހަކައެއް ދެއްކިއަސް ސަރުކާރުގެ ޖަވާބެއް ނުލިބޭނެ ކަމަށް ވެސް އަދުރޭ ވިދާޅުވި އެވެ.\n"ސްޕްރީމް ކޯޓުގެ ޒިންމާ ވެސް މިކަމުގައި އެބަ އޮތް. ހުކުމާ ހަމައަށް ގޮސްފަ އޮތް މައްސަލައެއް މިއީ. މި މައްސަލައާއި ވަރަށް ބޮޑަށް ގުޅިލާމެހިފައިވަނީ ފަޑިޔާރުންގެ އޯޑިއޯ ތަކާ،" އަދުރޭ ވިދާޅުވި އެވެ.\nރޭގެ ވަގުތެއްގައި ޖޭއެސްސީ ނެރުނު ބަޔާން ގަބޫލް ނުކުރައްވާ ކަމަށާއި އެއަށްވުރެ ރަނގަޅަށް އޯޑިއޯގެ މައްސަލަތައް ބަދައިދިނުމަށް އަދުރޭ ގޮވާލެއްވި އެވެ. އަދި މިނިވަންކަމާއެކު ފުލުހުންގެ މުވައްސަސައިން މަސައްކަތް ކުރުމަށް ވެސް ގޮވާލެއްވެވި އެވެ.\nފަޑިޔާރުންގެ އޯޑިއޯތަކުގެ މައްސަލައިގައި ޖޭއެސްސީން ނެރުނު ބަޔާނުގައު ބުނީ އޯޑިއޯ އެނާލިސިސްގެ ނަތީޖާއިން އެނގޭ ގޮތުގައި ބައެއް މީޑިއާތަކުން ތުހުމަތު ރައްދުކުރި ތިން ފަނޑިޔާރުންގެ ތެރެއިން، ކްރިމިނަލް ކޯޓުގެ ގާޒީ އަލީ އާދަމް އާއި ޑްރަގް ކޯޓުގެ ގާޒީ މުހައްމަދު ސަމީރުގެ އަޑާ އެ އޯޑިއޯތަކުގައި ވާހަކަދައްކާފައިވާ މީހާގެ އަޑު ދިމާނުވާކަން ކަށަވަރުވާ ކަމަށެވެ. އަދި ގާޒީ އަލީ އާދަމް އާއި މަހައްމަދު ސަމީރުގެ މައްޗަށް އުފައްދާފައިވަނީ ދޮގު ތުހުމަތުތަކެއްކަން ފާހަގަކޮށް އެ ދެ ފަނޑިޔާރުންގެ މައްޗަށް ތުހުމަތުކުރެވޭ މައްސަލައެއް ނެތްކަމަށް އެ ކޮމިޝަނުން ނިންމާފައިވާ ކަމަށެވެ.\nފޮރެންސިކް ތަހުލީލަށް ފޮނުވި ތިން އޯޑިއޯއަކީވެސް ޓެމްޕާކޮށް ރެކޯޑިންގައިވާ ވަކި ބައެއް ޑިލީޓްކޮށް ނުވަތަ ވަކި ވަކި ކްލިޕްތަކަކުން ގުޅުވައިފައިވާ އޯޑިއޯތަކެއްކަން ފޮރެންސިކް އެނާލިސިސްއިން އެނގޭ ކަމަށްވެސް ބަޔާނުގައި ބުނެފައި ވެއެވެ.\nރައީސް އަބްދުﷲ ޔާމީން ޕީޕީއެމް މޯލްޑިވްސް ޕޮލިސް ސާވިސް + ޖޭއެސްސީ ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް


ހަޤީޤީ ލޯބިވެރިއަކު ހޯދަން ފަޤީރަކަށް ހެދިގެން ހޮސްޕިޓަލްގައި އެޑްމިޓްވި ސުހީނާ އަށް ބައިވެރިއަކު ލިބުނު ގޮތުގެ ވާހަކަ\nއާރޓިކަލްކިޔުމަށް ހޭދަވާނެކަމަށް ބެލެވެނީ :5މިނެޓް, 59 ސިކުންތު\nއަޖްމަލް އަކީ އިނގިރޭސިވިލާތުގެ ވަރަށް އާދައިގެ ޢާއިލާއަކަށް ނިޞްބަތްވާ ޒުވާނެކެވެ. އަޖްމަލް ބޭނުންވަނީ އޭނާއަށްވުރެ ވެސް ފަޤީރު ޢާއިލާއެއްގެ ކުއްޖަކާއި ކައިވެނިކުރުމަށެވެ.\nއަޖުމަލް ޤަބޫލުކުރާ ގޮތުގައި މުއްސަނދިންނާއި ކައިވެނިކުރުމުން އުފާވެރި ދިރިއުޅުމެއް ނުލިބޭނެއެވެ. އެމީހުން އަބަދުވެސް އުޅޭނީ މުއްސަނދިކަން އިތުރުކުރާށެވެ. ޢާއިލާއަކަށް ވަގުތެއް ނުދޭނެއެވެ. އެމީހުންގެ ކުރިމަތީގައި ހަޤީޤީ ލޯބީގެ އެއްވެސް އަގެއް ނުއޮންނާނެއެވެ. ލޯތްބަކީވެސް ހުރިހާ އެއްޗަކީވެސް ހަމަ ފައިސާއެވެ.\nއަޖުމަލް އެދުވަސްކޮޅު ގިނަ ވަގުތު ހޭދަކުރަމުން ދިއައީ އަވަށުގެ ހޮސްޕިޓަލެއްގައެވެ. އެއީ އަވަށްޓެރި އަންހެނަކު އެޑްމިޓްކޮށްފައި އޮތުމުންނެވެ. އޭނާއަކީ އެކަނި ހުރި މުސްކުޅި އަންހެނަކަށްވެފައި ފަޤީރުކަމުން އޭނާ އާއި އެއްވެސް މީހަކު އަޅައިނުލާތީއެވެ.\nއެދުވަސްވަރު ޖެހިގެންހުރި ވޯޑުގައިވެސް ހަމައެހައި ނިކަމެތި އަންހެން ކުއްޖަކު އެދްމިޓްކޮށްފައި އޮތްކަން އަޖުމަލަށް އެނގުނެވެ. އެންމެ ކުޑަމިނުން ޕާނެއް، ފެންފުޅިއެއް ފަދަ އެއްޗެއްވެސް ގަނެލަދޭނެ މީހަކު ނުވާތީ އެކުއްޖާ އޮންނަނީ ވަރަށް ދެރަވެފައިކަން އަޖުމަލަށް އެނގުމުން އެކަމާ އަޖުމަލް ވަރަށް ދެރަވިއެވެ.\nއަމިއްލައަށް ކުއްޖާ ގާތަށް ގޮސް އެހިތެރިވެދިނުމަށް ވޮލަންޓިއަރ ކުރިއެވެ. ފުރަތަމަ ވެސް އެކުއްޖާ ބުނީ ބަދަލަގައި ދޭނެ އެއްވެސް އެއްޗެއް އަތުގައި ނެތްކަމަށެވެ. މިދުނިޔެއިން އެއްވެސް ކަމަކަށް އެދުމުގެ ބޭނުމެއް ނެތި މާތް ﷲ ގެ ޙަޟްރަތުން ސަވާބަށް އެދިގެން އެހީތެރިވެދޭނަމަ އެކަމަށް މަރުހަބާ ކިޔާނެ ކަމަށެވެ.\nބައްދަލުވެ އުޅެވެން ފެށުމުން ދެ ކުދިން އެކަކު އަނެކަކަށް ތަޢާރަފްވިއެވެ. މިއެހީތެރިވެވެނީ ސުހީނާ އަކަށްކަންވެސް އެނގުނީ ،23ދުވަސް ފަހުންނެވެ.\nދުވާލުގެ ގިނަ ވަގުތުތަކުގައި ސުހީނާ އޮންނަނީ ވޯޑަކު ނޫނެވެ. ކޮންމެ ދުވަހަކުވެސް ޑޮކްޓަރުންތަކެއް އައިސް ސުހީނާ ގެންދެއެވެ. ގެންނަނީ އިރުއޮއްސުމާއި ގާތްވެފައިވަނިކޮށެވެ. ސުހީނާ ބުނަނީ އޭނާގެ ބައްޔަށް ފަރުވާއެއްގެ ގޮތުން ތެރަޕީ ދޭން ގެންދަނީ ކަމަށެވެ.\nއެގޮތުގައި މަހެއްހައި ދުވަސްވީއިރު އެއް ކުއްޖަކަށް އަނެއް ކުއްޖަކު ވަރަށް ބޮޑަށް ކަމުދާން ފަށައިފިއެވެ. ގަޔާވާން ފަށައިފިއެވެ. މަޑުމަޑުން ގޮސް ލޯތްބަށް ބަދަލުވެއްޖެއެވެ.\nސުހީނާގެ ބައްޔަށް ފަރުވާލިބި ގަދަވެގެން ހޮސްޕިޓަލުން ދޫކޮށްލަން 3،2 ދުވަހަށް ވަނީ ކައިރިވެފައެވެ. ސުހީނާ ބޭނުންވަނީ އަޖްމަލް އާއި ކައިވެނިކޮށްގެން އަންބެއްގެ ގޮތުގައި އަޖްމަލްގެ ގެއަށް ދިއުމަށެވެ.\nއަޖުމަލްގެ މައްސަލައަކަށްވީ ކައިވެނިކުރާނެ ފައިސާ އަތުގައި ނެތުމެވެ. ސުހީނާ ބުނީ އޭނާ ވަރަށް މަސައްކަތުން އެއްކޮށްފައިހުރި ފައިސާކޮޅެއް ހުންނާނެ ކަމަށާއި އެފައިސާކޮޅު ކައިވެންޏަށްޓަކައި ހޭދަކުރަން ތައްޔާރަށް ހުރި ކަމަށެވެ. އަޖްމަލްގެ ލޯތްބަށްޓަކައި ކޮންމެ ކަމެއްވެސް ކުރަން ތައްޔާރަށް ހުރި ކަމަށެވެ.\nއަޖްމަލްވެސް އެކަން ޤަބޫލުކޮށް ސުހީނާގެ ފައިސާއިން ޚަރަދުކޮށްގެން ކައިވެނިކުރީއެވެ. ސުހީނާ ދޫކޮށްލަން އޮތް ދުވަހު ޑޮކްޓަރުންނާއި ވާހަކަ ދައްކައިގެން ވަގުތެއް ހަމަޖައްސައިގެން ދެކުދިން މިސްކިތަށް ގޮސް މިސްކިތުގައެވެ.\nހޮސްޕިޓަލުން ދޫކޮށްލުމާއިއެކު ދެކުދިން އެކުގައި ދިއައީ އަޖްމަލުގެ ގެއަށެވެ. އަޖްމަލްގެ ޢާއިލާއިން ސުހީނާއަށް ކީ ވަަރަށް ހޫނު މަރުހަބާއެކެވެ.\nޢިޝާ ނަމާދުކުރީ ދެމަފިރިން އެކުގައެވެ. އަޖްމަލްއަށް ކާން ހަދައިދޭން ސުހީނާ ބޭނުންވިއެވެ. ނަމަވެސް އެ ފުރުޞަތު ސުހީނާއަށް ދޭން ޢާއިލާއިން އެއްބަހެއް ނުވިއެވެ. ޢާއިލާއިން ބޭނުންވީ އަދި އިހަށް އަރާމުކޮށްލުމަށެވެ. ،23ދުވަހަށްފަހު މަޑުމަޑުން ކަންކަން ކޮށް އުޅެން ފެށުމަށެވެ.\nރޭގަނޑުގެ ކެއުމަށްފަހު ޢާއިލާގެ އެންމެން އެކުގައި ކާން ތިއްބާ ބޭރުން އައި މީހަކު ރަނގަބީލު ޖެހުމުން ދޮރުހުޅުވިއިރު ކޯޓެއްލައިގެން ހުރި މީހަކު ހުއްޓެވެ. އޭނާ ބުނީ އޭނާ އަކީ ސުހީނާގެ އެންމެ ގާތް މީހާ ކަމަށާއި އައީ ސުހީނާގެ ކައިވެންޏަށް މަރުހަބާ ކިޔަން ކަމަށެވެ. އޭނާގެ ފަހަތުގައި ބޮޑީ ގާޑެއްވެސް ހުރުމުން އެއީ އާދައިގެ މީހެއް ނޫންކަން އެނގުނެވެ.\nއޭނާއަށް މަރުހަބާ ކިޔުމުން ސިޓިން ރޫމަށްވަދެ ވާހަކަދައްކަން އިރުކޮޅަކު އިނދެފައި ސިޓީއުރައެއް ދިއްކޮށްލިއެވެ. "ސުހީނާގެ ހަނީ މޫނަށް ހުންނާނެ ގްލިޓަން ހޮޓަލުގަ އެޕާޓްމަންޓެއް ހިފާފަ. ވައުޗަރު އުރައިގަ އޮންނާނެ. ޚަރަދުކުރާނެ ފައިސާ ކްރެޑިޓް ކާޑުގަ ހުންނާނެ. ދެކުދިން އުފާކޮށްލާ. ބާއްޖަވެރި ހަޔާތަކަށް އެދެން."\nއޭނާ ނުކުމެގެން ހިނގައްޖެއެވެ. މިކަންވީ އަޖްމަލަށް ލިބުނު ވަރަށް ބޮޑު ހައިރާން ކަމަކަށެވެ. އެހައި މުއްސަނދި ގާތް މީހެއް ހުންނަ ވާހަކަ ސުހީނާ ކުރިން ބުނެފައި ނެތުމުންނެވެ.\nއަޖުމަލް ނިންމީ އެއްވެސް އިތުރު ސުވާލެއް ސުހީނާ އާއި އެވަގުތު ނުކުރުމަށެވެ. ސުހީނާ ބޭނުންވާ ގޮތަށް ކަންކަން ކުރަން ފުރުޞަތު ދިނުމަށެވެ.\nހަނީމޫންގެ3ދުވަހު އަޖްމަލަށް ކެތެއް ނުކުރެވުނު ހިތުގައި ހުރި ސުވާލުތައް އޮއްސަން ފެށިއެވެ. ހޮސްޕިޓަލުގައި އޮތްއިރު އަޅައިލާނެ އެކަކުވެސް ނެތިފައި ކުއްލިއަކަށް މިހައި މުއްސަނދި މީހަކު މިހައި ބޮޑު ޚަރަދެއް ކުރި ސަބަބާއިމެދުގައެވެ. މިހައި މުއްސަނދި ގާތް މީހަކު ހުއްޓައި އެހައި އާދައިގެ ވޯޑެއްގައި އެހައި ގިނަ ދުވަހު އޮތް ސަބަބާއިމެދުގައެވެ.\nސުހީނާ އޭނާގެ ހަޤީޤަތް ކިޔައިދޭން ފެށިއެވެ. އެއްވެސް ފޮރުވުމެއް ނެތިއެވެ. "އަޖްމަލް އެވެ. އެއީ ހަމަ ހަޤީޤަތުގައިވެސް އަހަރެންގެ އެންމެ ގާތް މީހާއެވެ. އެއީ އަހަރެންގެ ބައްޕައެވެ. އަހަރެމެން ނިސްބަތްވަނީ އަޒަރބައިޖާނަށެވެ. ބައްޕައަކީ ބިލިއަނަރެކެވެ. އަސްލުގައި އަހަރެމެން ދިރިއުޅެނީ ލަންޑަނުގައެވެ.\nއަހަރެން ބައްޕަގެ ރުހުން ހޯދައިގެން ގެއިން ނުކުތީ އަހަރެންގެ މަސްގަނޑު ދެކެ ލޯބިވާނެ ފިރިހެނަކު ހޯދާށެވެ. ހޮސްޕިޓަލުގައި އަހަރެން އޮތީ ބަލިވެގެނެއް ނޫނެވެ. އަޖްމަލް ފަދަ މީހަކާއި ބައްދަލުވުމުގެ އުންމީދުގައެވެ.\nއަޖްމަލަށް ކުރިން ކިޔައި ނުދިނީ މުއްސަނދި ޢާއިލާއަކާއި ގުޅެން އަޖްމަލް ބޭނުންނުވާކަން އެނގުމުންނެވެ. މިއީ ކުރެވުނު ކުށަކަށްވެސް ވެދާނެއެވެ. އަޖްމަލްއެވެ. އަޖްމަލް މުއްސަނދި އާއިލާއަކާއި ގުޅެން ބޭނުންނުވާކަން އެނގުނުއިރު އަހަރެންގެ ކަންތައްތައް ވަނީ އަޖްމަލް އާއި ވަކި ނުވެވޭނެ ހިސާބަށް ގޮސްފައެވެ. އެހެންކަމުން ހުރިހާ ކަމެއް މާތް ﷲ އާއި ވަކީލްކޮށް މި ބޮޑު ރިސްކް ނެގީއެވެ.\nއަޖްމަލް އެވެ. އަހަރެމެންނަކީ މުއްސަނދި ބައެކެވެ. ނަމަވެސް އަޖްމަލަށް ވިސްނިފައި އޮތް ގޮތާއި އަހަރެމެންގެ ދިރިއުޅުން ވަރަށް ތަފާތުވާނެއެވެ. ބައްޕައަކީ އިސްލާމް ދީނުގެ ކަންކަމަށް ވަރަށް ބޮޑަށް އިސްކަން ދޭ މީހެކެވެ. އެހެންވީމާ އަޖްމަލް ކަންބޮޑުވާންޖެހޭ އެއްވެސް ސަބަބެއް ނޯންނާނެއެވެ. ގިނަ އުޅޭނީވެސް ގޭގައެވެ. މިސްކިތަށް ދާނެއެވެ. މިސްކިތްތަކަށް އެހިތެރިވެސްވާނެއެވެ.\nސުހީނާ އެދެނީ އަޖްމަލް ސުހީނާ މެންގެ ގެއަށް ގޮސްލައިދިނުމެވެ. ކަންކަން ހުރި ގޮތް ބަލައި ތަޖުރިބާ ކޮށްލުމަށެވެ. އަޖްމަލް ހިތްހަމަ ނުޖެހޭ މާހައުލަކަށް ވެއްޖެނަމަ ސުހީނާ މިހުރީ އެނބުރި އަޖްމަލް އާއިއެކު އައިސް އަޖްމަލްގެ ޢާއިލާ އާއިއެކު ދިރިއުޅެން ތައްޔާރަށެވެ.\nދެން އޮތީ މަންމަގެ ވާހަކައެވެ. މަންމަ ވަނީ މީގެ ދެ އަހަރުކުރިން ނިޔާވެފައެވެ."\nސުހީނާގެ ވާހަކަތައް ރަނގަޅަށް އަޑުއެހުމަށްފަހު އަޖްމަލް ނިންމީ ސުހީނާގެ ބަސް ޤަބޫލުކުރާށެވެ. އެގެއަށް ގޮސް ކަންކަން ހުރިގޮތް ބަލައިލުމަށެވެ. ހަޔާތަށް މިއައި ބޮޑު އިންޤިލާބަކީ މާތް ﷲ މިންވަރުފުޅު ކުރެއްވެވި ބޮޑު ނިއުމަތެއް ކަމަށް ޤަބޫލުކުރާށެވެ.\nހަނީމޫނަށްފަހު ދިއައީ ސުހީނާގެ ގެއަށެވެ. ގޭގެ ކަންތައްތައް ހުރީ ހަމަ ސުހީނާ ބުނި ގޮތަށެވެ. ސުހީނާގެ ބައްޕައަކީ ބިލިއަނަރެއް ނަމަވެސް ވިޔަފާރީގެ ކަންކަމުގައި އުޅެނީ ވަރަށް މަދުންނެވެ. އަބަދުހެން އުޅެނީ ދީނީ ކޮންމެވެސް ކަމެއްގައެވެ. ދީނީ ޖަމާއަތްތަކާއި ބައްދަލުކުރުމުގައެވެ. ވަގުތު ހޭދަކުރަނީ ޤްރްއާން ކިޔެވުމުގައެވެ.


Sarah aai Kartik Aaryan ekugai photo negun manaa kohfi\nސާރާއާ ކާރްތިކް އެކުގައި ފޮޓޯ ނެގުން މަނާ ކޮށްފި\nކާތިކް އާއި ސާރާ\nކާރްތިކް އާރްޔަން އާއި ސާރާ އަލީ ޚާންއަކީ ބޮލީވުޑްގެ އާ ލޯބީގެ ޖޯޑު ކަމަށް ވެއެވެ. މި ދެ ތަރިން ރައްޓެހި ވެގެން އުޅޭ ކަމަށް މީޑީއާގައި އެއްބަސް ނުވިޔަސް އެމީހުންގެ އަމަލުތަކުން ދެ މީހުން ލޯބި ވެގެން އުޅޭކަން ޔަގީންވެ އެވެ.\nއެކަކު އަނެކަކު ބަލާ އެއާޕޯޓަށް ދިއުމާއި ރޮމެންޓިކް ޑިނާ ޑޭޓްތަކުން ވެސް މި ދެ އެކްޓަރުންގެ ގުޅުން ހާމަކޮށްދެ އެވެ. ފިލްމު މަސައްކަތް ފިޔަވައި ޕްރައިވެޓް ދިރިއުޅުމުގައި ކާރްތިކް އާއި ސާރާ އެކުގައި އެކި ތަންތަނުގައި އުޅެނިކޮށް ޕަޕަރާޒީން ގިނަ ފޮޓޯތަކެއް ނަގާފައި ވިޔަސް ކުރިޔަށް އޮތް ދުވަސް ތަކުގައި މި ދެ ތަރިން އެކުގައި ތިއްބާ ނަގާފައިވާ ފޮޓޯތައް މީޑިއާ އިން ފެނުން ދުރެ އެވެ. އެއީ ސާރާ އާއި ކާރްތިކްގެ ލޯބީގައި މައްސަލަތަކެއް ޖެހިގެންނެއް ނޫނެވެ. އެކުގައި ތިއްބާ ނަގާ ފޮޓޯތައް މީޑިއާ އަށް ދޭން ބޭނުން ނުވާތީ އެވެ.\nސާރާ އާއެކު ބޭރުގައި އުޅެނިކޮށް ޕަޕަރާޒީންނަށް ފެނިގެން ފޮޓޯ ނަގަން އުޅުނަސް ކާރްތިކް މިހާރު ކަނޑައެޅިގެން އެކަމާ ދެކޮޅުހަދަ އެވެ.\nއިންޑީއާގެ ނޫހަކުން ބުނި ގޮތުގައި "ބޫލް ބުލައްޔާ 2" އެކްޓަރު ކާރްތިކް މިގޮތަށް ނިންމީ މިހާރު މިދާ ވަރުން ދަންޏާ އޭނާއަކީ ސާރާގެ ރީތި ލޯބިވެރިޔާގެ ގޮތުގައި މަޝްހޫރުވެ އެކްޓަރެއްގެ ހައިސިއްޔަތުން އޭނާގެ ވުޖޫދު ނެތިގެން ހިނގައިދާނެތީ އެވެ.\n"އަހަރެމެން އަޑުއެހިން ސާރާ އާއެކު އޭނާ ހުރި ފޮޓޯތައް ނުނަގާށޭ ކާރްތިކް ބުނި އަޑު. ސަބަބަކީ ހަމައެކަނި ސާރާގެ ލޯބިވެރިޔާގެ ގޮތުގައި އެނގެން ބޭނުން ނުވާތީ. މިހާރު ސާރާ ވެސް އާދި ކާރްތިކް ވެސް ބޭނުންވަނީ އެމީހުންގެ ލޯބީގެ ގުޅުމުގެ ވާޙަކަ މީހުން ދެއްކުމަށްވުރެ އެމީހުން ކުޅޭ ފިލްމުތަކަށް މީހުންގެ ތާއީދާއި ލޯބި ލިބެން،" ކާރްތިކްގެ ގާތް މީހަކު ބުންޏެވެ.\nކޮންމެއަކަސް މިއީ މި ދެ ތަރިންގެ ފޭނުން ވަރަށް ދެރަވާނެ ޚަބަރެކެވެ.\nފިލްމީ ރޮނގުން ބަލާއިރު ކާރްތިކް އާއި ސާރާ ދެން އެންމެ އަވަހަށް ފެންނާނީ "ލަވް އާޖް ކަލް 2" އިންނެވެ. މި ފިލްމުގެ ޝޫތިން މިހާރު ވަނީ ނިމިފަ އެވެ. އަދި ސާރާ މިހާރު ޝޫޓްކުރަމުން ދަނީ ވަރުން ދަވަން އާއެކު ކުޅޭ "ކޫލީ ނަންބަރު 2" ގެއެވެ. ކާރްތިކް ވަނީ ކިއާރާ އަދުވަނީ އާއެކު "ބޫލް ބުލައްޔާ 2"ގެ ޝޫޓިން ފަށާފަ އެވެ.\nވިކީ އަށް "އަތުރަންގީ ރޭ" ވަރަށް ރީތިވެއްޖެ\nވިކީއާ ދެކޮޅަށް ފުލުހުންނަށް މައްސަލައެއް\nސާރާއަށްވުރެ ސޯނަމް މާ މޮޅު: ދަނޫޝް\nޖާންވީއާ އަނަންޔާއަކީ ވާދަވެރިންނެއް ނޫން: ސާރާ


Covid positive meehunnah 24 gadi iruge OPD hidhumaiy – Iru\nމިއީ ކޮން މަޝްހޫރު އެކްޓްރެސް އެއް؟\nކޮވިޑް ޕޮޒިޓިވް މީހުންނަށް 24 ގަޑިއިރުގެ އޯޕީޑީ ހިދުމަތް\nފުނަދޫގައި ހިނގި މޫދުކުޅިވަރުގެ އެކްސިޑެންޓެއްގައި ޒުވާނަކު މަރުވެއްޖެ\nބަތަލާ ޔަމީ ގޯތަމް ކައިވެނިކޮށްފި\nޝާޝާ·5ޖޫން 2021\nކޮވިޑު-19 އަށް ޕޮޒިޓިވް މީހުންނަށް 24 ގަޑިއިރު އޯޕީޑީގެ ހިދުމަތް ލިބޭނެ އިންތިޒާމު ހަމަޖައްސަން ފަށައިފިއެވެ.\nކޮވިޑް ބަލީގައި ރާއްޖެއިން މިހާތަނަށް ނިޔާވި އުމުރުން އެންމެ ހަގު ، މިޝްކާ މުހައްމަދު ނިޔާވުމުގައި ފަރުވާ ލިބުން ލަސްވުން ފަދަ ބޮޑެތި މައްސަލަތަކެއް ހެލްތު މިނިސްޓްރީން ހެދި ރިވިއުގައި ވަނީ ފާހަގަކޮށްފައެވެ. އެއާއެކު، އެ ފަދަ ދެ ވަނަ ހާދިސާއެއް ތަކުރާރުވިޔަ ނުދިނުމަށްޓަކައި ސިއްޙީ ފަރުވާދޭ އުސޫލުތަކަށް ބަދަލުތަކެއް ގެންނަން ވަނީ ނިންމައިފައެވެ.\nއޭގެ ތެރޭގައި، މާލެ ސަރަހައްދުގައި ކޮވިޑަށް ޕޮޒިޓިވްވާ މީހުންނަށް އައުޓް ޕޭޝަންޓް ބޭސިސްގައި ފަރުވާ ލިބޭނެ އިންތިޒާމު ހަމަޖައްސައި، އެ ތަންތަނަކީ 24 ގަޑިއިރު ހިދުމަތްދޭ ތަންތަނަށް ބަދަލުކުރުން ހިމެނެއެވެ. އޭރުން ކޮވިޑަށް ޕޮޒިޓިވް މީހުންނަށް އަމިއްލައަށް ގޮސްގެން ހިދުމަތް ލިބޭނެ އިންތިޒާމު ހަމަޖެހޭނެ ކަމަށް ރިވިއުގައި ވެއެވެ.\nނަމަވެސް މި އިންތިޒާމް ހަމަޖައްސާ ގޮތުގެ ތަފްސީލެއް އަދި ހާމައެއް ނުކުރެއެވެ.\nއޭގެ އިތުރުން ވަކި ހިދުމަތެއްގެ ގޮތުގައި އިމަޖެންސީ މެޑިކަލް ސާވިސް (އީއެމްއެސް) ގާއިމްކޮށް، އިމަޖެންސީ ހާލަތްތަކުގައި ގުޅާނެ ވަކި ހާއްސަ ނަމްބަރެއް ހަމަޖެއްސުން ވެސް ބަދަލުތަކުގެ ތެރޭގައި ހިމެނެއެވެ.\nމަޖިލީހުގެ އިންކުއަރީ ކޮމެޓީ އަށް ސީޕީ ހާޒިރުކޮށްފި\nމިދިޔަ ބުދަ ދުވަހުގެ ރޭ ނިޔާވި 10 އަހަރުގެ މިޝްކާއަށް ފަރުވާ ދިންގޮތުގެ ރިވިއުގައި ބުނީ ސިއްހީ ހިދުމަތް ފޯރުކޮށްދިނުމުގައި އެއީ އިމަޖެންސީ ހާލަތެއް ކަމެއް ބެލިފައި ނުވާ ކަމަށެވެ. އަދި އެފަދަ ހާލަތެއްގައި އަމަލުކުރަންޖެހޭ ގޮތަށް އަމަލުކޮށްފައި ވެސް ނުވާ ކަމަށާއި އެމްބިއުލާންސް ޓްރިގާކުރަންޖެހޭ ވަގުތު އެކަން ވެސް ކޮށްފައި ނުވާ ކަމަށް ވަނީ ބުނެފައެވެ.\nއެމްބިއުލާންސް މާ ބޮޑަށް ލަސްވާތީ އެންމެ ފަހުން އެ ރޭ 11:27 ގައި، ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) ހިންގާ ދަރުބާރުގެއަށް އާއިލާއިން މީހަކު ފޮނުވިއެވެ. މިޝްކާ ބަލައި އެމްބިއުލާންސް ފޮނުވީ އޭގެ ފަހުންނެވެ. އެ ގޭ ދޮށަށް ދެވުނުއިރު 11:38 އެވެ. އަދި އޭރު ކުއްޖާގެ އެއްވެސް ހަަރަކާތެއް ނެތެވެ. އެހެންވެ ވަގުތުން ސީޕީއާރް ދޭން ފަށައި، 11:42 ގައި އައިޖީއެމްއެޗްގެ އިމަޖެންސީ ރޫމަށް ގެންދިޔައެވެ. އެ ކުއްޖާ ނިޔާވީ އޭގެ ފަހުންނެވެ.


Magumahchah 1 Lakka Bis Thelhi,2Lakka Ah Vure Gina Rufiyaage Gehlumeh - Vaguthu\nމަގުމައްޗަށް އެއް ލައްކަ ބިސް ތެޅި، ދެ ލައްކައަށްވުރެ ގިނަ ރުފިޔާގެ ގެއްލުމެއް\nގޭތެރެއަށް ނުވަތަ ބަދިގެ ތެރެއަށް އެންމެ ބިހެއް ތަޅައިގެން ދިޔުމަކީވެސް އެތަކެއް އުނދަގޫތަކެއް ކުރިމަތިކުރުވާ ކަމެކެވެ. އޭގެ ވަސް ފިލުވާ، އެތަން ސާފުކުރުމަކީ އުނދަގޫ ކަމެކެވެ. މިއީ އަދި އެންމެ ބިހެއްގެ ސަބަބުންނެވެ. ދެން މިއަށްވުރެ ގިނަ ބިސް، ތަނަކަށް ތެޅިއްޖެނަމަ، އެކަން އަންދާޒާ ކޮށްލެވޭ ހެއްޔެވެ؟\nދާދިފަހުން، ބިސް ތަކެއް ހިފައިގެން ދަތުރުކުރި ބޮޑު ޓްރަކެއްގެ ކޮންޓްރޯލުން ނެއްޓި އެކްސިޑެންޓުވުމުން، މަގެއްގެ މައްޗަށްވަނީ 100،000 ނުވަތަ އެއް ލައްކަ ބިސް ތަޅައިގެން ގޮސްފައެވެ. މައުލޫމާތު ލިބިފައިވާ ގޮތުގައި މިކަން ހިނގާފައިވަނީ ޗައިނާގެ ހަންޒޫ- ޖިންދެޝެން އަށް އޮންނަ ޖީ ސިކްސް ޒީރޯ ނައިން ހައިވޭ މަތީގައެވެ.\nމީސް މީޑިޔާގައި ދައުރުވި ވީޑިޔޯތަކާއި ނޫސްތަކުން ކޮށްފައިވާ ރިޕޯޓުތަކުން ބުނާ ގޮތުގައި ބިސްތައް ތަޅައިގެން ދިޔުމުގެ ސަބަބުން ހައިވޭގެ ބޮޑު ސަރަޙައްދަކަށް ބިހުގެ ފެންތައް ފެތުރިފައިވެއެވެ. އެގޮތުން ގާތްގަނޑަކަށް 120 މީޓަރުގެ ސަރަޙައްދަކަށް ބިސްތައް ފެތުރިފައިވެއެވެ. އަދި، މަގު ސާފުކުރުން ދެ ގަޑިއިރު ހޭދަވިކަމަށްވެސް މައުލޫމާތު ލިބެއެވެ.\nޓްރަކް އެކްސިޑެންޓުވެ ބިސްތައް ތަޅައިގެން ދިޔުމުން، މި ބިސްތައް އުފައްދާފައިވާ ކުންފުންޏަށް ބޮޑު ގެއްލުމެއްވެސް ލިބިފައިވެއެވެ. އެގޮތުން 85،000 ޔުއާން ނުވަތަ 207،735.11 ރުފިޔާގެ ގެއްލުން ލިބިފައިވެއެވެ.\nއޭޕްރީލް 26, 2018 13:53\nއެއްލައްކަބިހެއްނުތެޅޭ. ތެޅުނީ 93755ބިސް.


ޕީކަށް ދިޔައިރުވެސް ވަސީލަތްތަކެއް ނެތް، މިއީ އެމްޑީޕީގެ ލީޑަޝިޕްގެ ދޯހަޅި ވިސްނުމުގެ ނަތީޖާ: ޖަމީލު – Dhen.mv\nޕީކަށް ދިޔައިރުވެސް ވަސީލަތްތަކެއް ނެތް، މިއީ އެމްޑީޕީގެ ލީޑަޝިޕްގެ ދޯހަޅި ވިސްނުމުގެ ނަތީޖާ: ޖަމީލު\nކޮވިޑަށް ތައްޔާރުވާން3މަސް ލިބުނަސް ރާއްޖެ ޕީކަށް ދިޔައިރުވެސް ވަސީލަތްތަކެއް ނެތް ކަމަށާއި މިއީ އެމްޑީޕީގެ ލީޑަޝިޕްގެ ދޯހަޅި ވިސްނުމުގެ ނަތީޖާ ކަމަށް ކުރީގެ ނައިބް ރައީސް ޑރ. މުހައްމަދު ޖަމީލު އަހުމަދު ވިދާޅުވެއްޖެއެވެ.\nޖަމީލު ކުރެއްވި ޓްވީޓެއްގައި ވިދާޅުވީ އެމްޑީޕީން ސައެންސް ދޮގުކޮށް ރައްޔިތުންނަށް އޮޅުވާލަން ވަކާލާތުކުރި ކަމަށާއި އަދިވެސް ފޯރިނަގަނީ ރައްޔިތުންގެ ފުރާނަ ސަލާމަތްކުރުމަށްވުރެ ބޮޑަށް ފައިސާކޮޅު ހޭދަކޮށްލަން ކަމަށެވެ.\n"ތައްޔާރުވާން3މަސް ލިބުނަސް ރާއްޖެ ޕީކަށްދިޔައިރުވެސް ވަޞީލަތްތަކެއް ނެތް. މިއީ އެމްޑީޕީގެ ލީޑަޝިޕްގެ ދޯހަޅި ވިސްނުމުގެ ނަތީޖާ. ސައެންސް ދޮގުކޮށް ރައްޔިތުންނަށް އޮޅުވާލަން ވަކާލާތުކުރީ. އަދިވެސް ފޯރިނަގަނީ ރައްޔިތުންގެ ފުރާނަ ސަލާމަތްކުރުމަށްވުރެ ބޮޑަށް ފައިސާކޮޅު ހޭދަކޮށްލަން." ޖަމީލު ވިދާޅުވިއެވެ.\nތައްޔާރުވާން3މަސް ލިބުނަސް ރާއްޖެ ޕީކަށްދިޔައިރުވެސް ވަޞީލަތްތަކެއް ނެތް. މިއީ އެމްޑީޕީގެ ލީޑަޝިޕްގެ ދޯހަޅި ވިސްނުމުގެ ނަތީޖާ. ސައެންސް ދޮގުކޮށް ރައްޔިތުންނަށް އޮޅުވާލަން ވަކާލާތުކުރީ. އަދިވެސް ފޯރިނަގަނީ ރައްޔިތުންގެ ފުރާނަ ސަލާމަތްކުރުމަށްވުރެ ބޮޑަށް ފައިސާކޮޅު ހޭދަކޮށްލަން. pic.twitter.com/tr1oAavHMG\n— Mohamed Jameel Ahmed (@MJameelAhmed) May 14, 2020\nމި މަހުގެ ފަހު ދެ ހަފްތާގައި ކޮވިޑް ފެތުރޭ މިންވަރު އިތުރުވާނެ ކަމަށް ކަމާބެހޭ ފަރާތްތަކުން ވަނީ ހާމަކޮށްފައެވެ. ނަމަވެސް ކޮވިޑަށް އަށް ޓެސްޓު ކުރުން އިތުރުކުރަން ސަރުކާރުން ގެންނަން ބުނި މެޝިންތައް އަދިވެސް ނާންނަ ކަން ފާހަގަކޮށްލެވެއެވެ.


Dharanyey kiyaigen thikiyey ehcheh sarukaarah eba engeytha? Raajje.mv | Connecting the dots...\nދަރަންޏޭ ކިޔައިގެން ތިކިޔޭ އެއްޗެއް ސަރުކާރަށް އެބަ އެނގޭތަ؟\n2018 ވަނަ އަހަރު ނިމޭއިރު ރާއްޖޭގެ ދަރަނި 50 ބިލިއަނެއްހާ ރުފިޔާއަށް އަރާ\nމިއަހަރު ނިމޭއިރު ވެސް ދަރަނި 43 ބިލިއަން ރުފިޔާއަށް އަރާ\nޕީޕީއެމްގެ ސަރުކާރުގެ ދަރަނި 21.4 ބިލިއަން ރުފިޔާއަށް އަރާނެ: ބަޖެޓްގެ ހިސާބުތައް\nކ. މާލެ | މިއުވާން މުހައްމަދު |3ޑިސެންބަރު 2017 | އާދީއްތަ 14:32 | @Miuvaan | ރިޕޯޓު | 7,034\nރައީސް އަބްދުﷲ ޔާމިން -- ފޮޓޯ:ގޫގުލްސް\nމި ރާއްޖޭގެ ދަރަނި ބޮޑުވީ ކުރީގެ ރައީސް މައުމޫނާއި ކުރީގެ ރައީސް ނަޝީދުގެ ވެރިކަމުގައި ކަމަށް ސަރުކާރުގައި ތިއްބެވި ބޭފުޅުން ވިދާޅުވެއެވެ. ރައީސް މައުމޫންގެ ވެރިކަން ނިމުނުތާ9އަހަރު، އަދި ރައީސް ނަޝީދުގެ ވެރިކަން ނިމުނުތާ ހަ އަހަރުވާން ގާތްވެފައިވާއިރު، ޤައުމުގެ ދަރަނި ބޮޑުކޮށްލާފައި ވެރިން އަދިވެސް ވިދާޅުވަނީ ދަރަނި ބޮޑުވަނީ ރައީސް މައުމޫނާއި ރައީސް ނަޝީދުގެ ސަބަބުން ކަމަށެވެ. މާދަމާ ޗައިނާއަށް ގޮސް ލޯނެއް ނަގާފައި އައިސް ވެސް ބުނާނީ ރައީސް ނަޝީދާއި ހެދި ލޯނު ނަގަން ޖެހެނީ ކަމަށެވެ. ހިތާމަޔަކީ ވާހަކަތައް ޤަބޫލުކުރާ މަދު ނަމަވެސް ދިވެހިން އުޅޭކަމެވެ.\nހަޤީގަތަކީ ދަރަނި ބޮޑުވެ، ހައްދުފަހަނައަޅައި ދަނީ އިޤްތިޞާދީ މާ ބޮޑު މާހިރެއް ކަމަށް ޕީޕީއެމްއިން ބުނާ ރައީސް އަބްދުﷲ ޔާމީންގެ ސަރުކާރުގެ އަމާޒެއް ނެތް އިޤްތިޞާދީ ސިޔާސަތުގެ ސަބަބުން ކަމެވެ. ދަރަނި ނަގާ ކަމަށް ވިދާޅުވެ، އެކަމާ އަމިއްލަފުޅަށް ފަޚުރުވެރިވެ ވާހަކަ ދައްކަވަނީ ވެސް ހަމަ ރައީސް ޔާމީނެވެ. އެމަނިކުފާނު އެހެން ވިދާޅުވާއިރަށް އެވާހަކަތައް ތަރުޖަމާކުރައްވަން ނިކުންނަވާ ޕީޕީއެމްގެ މަޖިލިސް މެމްބަރުންނާއި ވަޒީރުން ވިދާޅުވަނީ ދަރަނި ބޮޑުވީ ރައީސް ނަޝީދުގެ ސަބަބުން ކަމަށާއި، ދަރަނި ނެގީ ރައީސް ނަޝީދު ކަމަށެވެ. އަޅެފަހެ މީހަކު ހައިރާންވެ އަންތަރީހެއް ނުވާނެތޯއެވެ؟\nމިއަހަރުގެ ޒުވާނުންގެ ދުވަހުގެ ޖަލްސާގައި ވާހަކަ ދައްކަވަމުން ރައީސް ޔާމިން ވިދާޅުވީ ލޯނު ނުނަގައި ކަންކަން ކުރައްވާނެ ގޮތެއް އެނގިވަޑައި ނުގަންނަވާ ކަމަށެވެ. އަދި ތަރައްޤީ އަށް ލޯނަކީ މުހިއްމު އެއްޗެއް ކަމަށް ވިދާޅުވިއެވެ. ރައީސްގެ ވާހަކަފުޅު އަޑު އަހާލުމުން އަޅުގަނޑަށް ހީވި އެއްޗަކީ ލޯނަކީ ވަރަށް ރަނގަޅު އެއްޗަކަށް ހައްދަވާފައި، ދަރަންޏަކީ ވަރަށް ގޯސް އެއްޗަކަށް ހައްދަވަން އުޅުއްވާހެންނެވެ. އެއީ އެކައްޗަކަށް ވިޔަސް، ރައްޔިތުންގެ ލޮލުގައި އަނދުން އަޅުވަން އުޅުއްވަނީއެވެ. މުޅި ސްޕީޗްގައި އެންމެ ފަހަރަކު ވެސް ދަރަންޏޭ ވިދާޅުނުވާއިރު، މަދުވެގެން 44 ފަހަރު "ލޯނު" މިބަސް ބޭނުންކުރެއްވިއެވެ. ޤައުމު ދަރަނިވެރިވެ، އިޤްތިޞާދު ފުނޑިގެން ހިނގައިދާނެކަމުގެ އިންޒާރު ބައިނަލްއަޤްވާމީ މާލީ އިދާރާއިން ދީފައިވާއިރު، އަދިވެސް ހަމަ އައިއެމްއެފްއަށް އެއްޗެހި ކިޔާލަ ކިޔާލާ ތިބެންވީއެވެ. މުޅި ދުނިޔޭގެ އިޤްތިޞާދު ދިރާސަކުރަމުންދާ އެތައް އިކޮނޮމިސްޓުންނެއް ބުނާ ވާހަކައެއް ޤަބޫލުނުކޮށް، އަޅުގަނޑުމެން ޤަބޫލުކުރަންވީ އިކޮނޮމިސްޓެއް ކަމަށް ބުނާ އެންމެ އެންމެ މީހަކު ދައްކާ ވާހަކަތޯއެވެ؟\nޒުވާނުންގެ ދުވަހުގެ ޖަލްސާގައި ރައީސް ޔާމީން ދެއްކެވި ވާހަކަފުޅުގައި، ލޯނު ނަގަން ޖެހެނީ ކީއްވެގެންކަން ކިޔައިދެއްވަން ދެ މިސާލެއް ނެންގެވިއެވެ. އެއްމިސާލަކީ ސްޓޫޑަންޓް ލޯނެވެ. އަނެއް މިސާލަކީ ގެސްޓްހައުސްއެއް އަޅަން ނަގާ ލޯނެއްގެ ވާހަކައެވެ. ރައީސް ޔާމީނެވެ. ސްޓޫޑަންޓް ލޯނުގަނޑެއް ރާއްޖޭގެ ބޭންކަކުން ލިބެނީ ކޮންމެވެސް ހަރު މުދަލެއް ރަހުނުކޮށްފައެވެ. ހިތައް އެރި މިންވަރަކަށް ލޯނު ނުދެއެވެ. ގެސްޓް ހައުސްއެއް އަޅަން ލޯނު ދެނީ ވެސް އެތަނުގެ އެއްބައި ހަދައި، އެތަން ރަހުނުކޮށްގެންނެވެ. މަނިކުފާނު ހިފެހެއްޓުމެއް ނެތި ލޯނުތައް ތި ނަންގަވަނީ މި ޤައުމު ރަހުނުކުރައްވާފައެވެ. މިޤައުމުގެ ރައްޔިތުންގެ މުސްތަޤްބަލު ރަހުނުކުރައްވާފައެވެ. ފެންނަހާ ތަނަކުން ލޯނު ނަންގަވަމުން ވަޑައިގަންނަވާއިރު، އިޤްތިޞާދަށް ލޮޅުމެއް އަރައި، އެއްކަލަ ލޯނުތައް ޑިފޯލްޓްވުމުން ދެން ރަހުނަކަށް ދައްކަންވީ ދިވެހި ރައްޔިތުންތޯއެވެ؟ އަދިވެސް ހަމަ އައިއެމްއެފް އަށާއި ވޯލްޑް ބޭންކަށް ހިތުހުރި އެއްޗެއް ވިދާޅުވެ، ޗައިނާގައި ހުރިއްޔާ ހުރި ބޭންކަކުން ލޯނު ނަންގަވާށެވެ.\nސަރުކާރުން ލޯނު ނެގުން ނޫނިއްޔާ ދެން ކުރާ ކަމަކީ ބޮންޑް ވިއްކުމެވެ. ސޮވަރިން ބޮންޑް ވިއްކަން ސިންގަޕޫރަށް ދިޔަ ވާހަކަ މޭފުއްޕާފައި ސަރުކާރުގެ އިސްވެރިން ވިދާޅުވާއިރު، މިވެސް ދަރަނިކަން ދިވެހިންނަށް ނޭނގޭ ކަމަށް ވެރިންނަށް ހީފުޅުވަނީތޯއެވެ؟ ބޮންޑް ވެސް ވިއްކަންވީއެވެ. ލޯނު ވެސް ނަގަންވީއެވެ. ދެން ވެސް ހުރިއްޔާ ހުރި އިންސްޓްރޫމަންޓެއްގެ ބޭނުން ހިފަންވީއެވެ. ކުރަންވީ ކަމަކީ އެކަންކަން ހައްދުފަހަނައަޅައި ނުދިޔުމެވެ. ދާދިފަހުން 200 މިލިއަން ޑޮލަރުގެ ބޮންޑް ވިއްކި ފަހުން އަނެއްކާ ވެސް އިހަކަށް ދުވަހު ސިއްރިޔާތުގައި އެވަނީ 50 މިލިއަން ޑޮލަރުގެ ބޮންޑް ވިއްކާފައެވެ. ކުރު މެޗުއަރިޓީ މުއްދަތެއް ދީފައި ވިއްކާ ބޮންޑްތައް ފަސް އަހަރު ތެރޭގައި މެޗުއަރވުމުން އެއަށް ފައިސާ ދައްކަނީ ބްރިޖް ކައިރީގައި އަޅާ ހ. ދޫވެހި ކުއްޔަށް ދީގެން ލިބޭ ފައިސާއިންތޯއެވެ؟ ނޫން ނަމަ ސަރުކާރުގެ ވިސްނުމަކީ އެއަށް ފައިސާ ދައްކަން އަނެއްކާ ވެސް ބޮންޑް ވިއްކުންތޯއެވެ؟\nމި ޤައުމު ދަރަނިވެރިކުރީ އެމްޑީޕީގެ ސަރުކާރުން ކަމަށް ވިދާޅުވާ ބޭފުޅުން ގާތު އަޅުގަނޑު އަހާލަން ބޭނުންވާ ސުވާލެއް އޮވެއެވެ. އެ ސުވާލަކީ، ތިބޭފުޅުން ތިހެން ތިވިދާޅު ވަނީ ކޮންތާކު ޖަހާފައި އޮތް ހިސާބެއް ބައްލައިގެންތޯއެވެ؟ ހިސާބެއް ނުބައްލަވާ ކަމަށްވާ ނަމަ ހަމަ ވާތުފަތަށް ބަރުކުރަން ހިތަށް އެރިހާ އެއްޗެއް ކިޔަނީތޯއެވެ؟\nއެމްޑީޕީން 2008 ވަނަ އަހަރު ވެރިކަމާ ހަވާލުވިއިރު، އެތެރެ އާއި ބޭރުގެ ދަރަނި އެއްކޮށް ރާއްޖޭގެ ދަރަނި ހުރީ 17.7 ބިލިއަން ރުފިޔާގައެވެ. އެމްޑީޕިއިން ވެރިކަމާ ހަވާލިވިއިރު މަރުކަޒީ ބޭންކް، މޯލްޑިވްސް މަނިޓަރީ އޮތޯރިޓީ (އެމްއެމްއޭ)އަށް ސަރުކާރުން ދައްކަން ޖެހޭ ދަރަނި ހުރީ ބޭޑް ޑެޓްސްގެ ގޮތުގައި ރައިޓް އޮފް ނުކޮށެވެ. އެހެންކަމުން އެފައިސާ ދައްކަން އެމްޑީޕީ ސަރުކާރަށް ވެސް ޓްރެޝަރީ ބޮންޑް ވިއްކަން ޖެހުނެވެ. އަދި 2012 ވަނަ އަހަރުގެ ފެބްރުއަރީ މަހުގެ7ވަނަ ދުވަހު ރައީސް ނަޝީދުގެ ވެރިކަން ނިމިގެން ދިޔައިރު، ރާއްޖޭގެ ދަރަނީގެ ޖުމްލަ އަދަދަކީ 25 ބިލިއަން ރުފިޔާއެވެ. އެހެން ކަމުން ރައީސް މައުމޫންގެ ވެރިކަން ނިމި، ޑރ. ވަހީދުގެ ވެރިކަން ފެށުމާ ދޭތެރޭ އެމްޑީޕީގެ ވެރިކަމުގައި އިތުރުވީ އެންމެ 7.3 ބިލިއަން ރުފިޔާގެ ދަރަންޏެވެ. ޖުމްލަ ދަރަނި ބޮޑުވި ނަމަވެސް، އެމްޑީޕީގެ ވެރިކަމުގައި ބޭރުގެ ދަރަނި ކުޑަކުރެވުނެވެ. ވެރިކަމާ ހަވާލުވިއިރު ބޭރުގެ ދަރަނި 13.5 ބިލިއަން ރުފިޔާގައި ހުރި އިރު، ވެރިކަން ނިމިގެން ދިޔައިރު އޭގެ ތެރެއިން 500 މިލިއަން ރުފިޔާގެ ދަރަނި ކުޑަކުރެވުނެވެ.\nރައީސް އަބްދުﷲ ޔާމިންގެ ވެރިކަން 2013ވަނަ އަހަރު ފެށުނުއިރު، ރާއްޖޭގެ ދަރަނި ހުރީ 27.6 ބިލިއަން ރުފިޔާގައެވެ. ދަރަނި ބޮޑުވަމުން އައިސް، 2017ވަނަ އަހަރު ނިމޭއިރު ދަރަނި 43 ބިލިއަން ރުފިޔާއަށް އަރައެވެ. ބޭރުގެ ދަރަނި 17 ބިލިއަން ރުފިޔާއަށް އަރައެވެ. އަދި އަންނަ އަހަރު ނިމޭއިރު ބޭރުގެ ދަރަނި 21.7 ބިލިއަން ރުފިޔާއަށް އަރާއިރު، ޖުމްލަ ދަރަނި 49 ބިލިއަން ރުފިޔާއަށް އަރައެވެ. ޕީޕީއެމްގެ ވެރިކަމުގެ މިދައުރު ނިމޭއިރު، ވެރިކަމާ ހަވާލުވިއިރު އޮތް ދަރަންޏަށް ވުރެ 21.4 ބިލިއަން ރުފިޔާ ބޮޑުވެގެން ނިމިގެން ދަނީ ހަމަ އެއްކަލަ އިޤްތިޞާދީ މާހިރުގެ މޮޅުކަމުންތޯއެވެ؟ މި ދަރަނި ދައްކަން އަޅުގަނޑުމެން ފައިސާ ނެރެނީ ކޮންތަނަކުންތޯއެވެ؟\nރާއްޖޭގެ އިޤްތިޞާދަށް ފައިސާ ވަންނާނެ އިތުރު އެއް ގޮތެއް ވެސް ސަރުކާރަށް ތަޢާރަފްކުރެވިފައެއް ނެތެވެ. ލޯނު ދެއްކޭނެއޭ ކިޔައިގެން ލޯނު މައްޗަށް ލޯނު ނަގަމުންދާއިރު، މިއީ ސައިބޯނި ބޮއްކެއް ފަދަ އިޤްތިޞާދެކެވެ. ފަޅައިގެންދާން މާގިނަ ދުވަހެއް ނުނަގާނެއެވެ. ފަޅައިގެން ދިޔުމުން ދެން އޮންނާނީ ވާނެހާ އެއްޗެއް ވެ ނިމިފައެވެ. ދެން އަތް ޖަހާށެވެ. ބޭރުގެ ދަރަނި 21.7 ބިލިއަން ރުފިޔާއަށް ބޮޑުވިއިރު، އެލޯނު ދައްކަން ޖެހެނީ ބޭރު ފައިސާއިންނެވެ. ޗައިނާއިން ނަގާ ލޯނު ވެސް ދައްކަން ޖެހެނީ އެމެރިކާ ޑޮލަރުންނެވެ. އެޑޮލަރު ނަގަން ޖެހެނީ ޤައުމުގެ ބައިތުލްމާލުންނެވެ. އެހިސާބުން އަސަރުއެކުރަނީ ދައުލަތުގެ ރިޒާވަށެވެ. އޭގެ ސަބަބުން ކުރާ ނޭދެވޭ އަސަރު 2016 ވަނަ އަހަރު ނޮވެމްބަރު މަހު ފެނިގެން ދިޔައެވެ. ވަރަށް ފަސޭހައިން އެކަން ނިންމާލެވިއްޖެ ކަމަށް ބުނެ ޖީއެމްއާރަށް ސަރުކާރުން ދައްކަން ޖެހުނު ފައިސާ ދައްކާ ނިންމާލާފައި ބުނީ ފައިސާ ދެއްކީ އެއަރޕޯޓްސް ކޮމްޕެނީއިން ކަމަށެވެ. އެހިސާބުން މަޖިލިސް މެމްބަރުން ވެސް ވިދާޅުވީ އެމްއޭސީއެލްއަށް އެފައިސާ ދެއްކުނީ އަމިއްލައަށް ކުންފުނި ހިންގަން ފެށުމުން ކުންފުންޏަށް ފައިދާވާތީ ކަމަށެވެ. އެހެން ނަމަވެސް ދެން އެނގިގެން ދިޔައީ ޖީއެމްއާރަށް ފައިސާ ދެއްކީ އެމްއެމްއޭގެ ފޮރިން ކަރަންސީ ރިޒާވުންކަމެވެ. އެގޮތުން 140 މިލިއަން ޑޮލަރު ދައުލަތުގެ ޚަޒާނާއިން ނެގުމުން، ފޮރިން ކަރަންސީ ރިޒަރވް 50 މިލިއަން ޑޮލަރަށް ވެއްޓުނެވެ. މިއީ ރާއްޖެއަށް މަސްދުވަހަށް ބޭނުންވާ ކާޑުގެ ބާވަތްތައް ގެންނަން ބޭނުންވާހާ ފައިސާ ވެސް ހަމަނުވާ މިންވަރެކެވެ. ދެން ޖެހުނީ އެތަން ފޫބައްދަން ބޭރުން ލޯނު ނަގާށެވެ. އެހީވީ ޗައިނާއަކުން ނޫނެވެ. ކަމަކު ޖެހުނީމައި އަބަދުވެސް އެހީވާ އިންޑިއާއިންނެވެ. އެގޮތުން އިންޑިއާގެ މަރުކަޒީ ބޭންކުން 100 މިލިއަން ޑޮލަރު އަދި އިންޑިއާގެ އެންމެ ބޮޑު ވިޔަފާރި ބޭންކް، ސްޓޭޓް ބޭންކް އޮފް އިންޑިއާއިން 75 މިލިއަން ޑޮލަރުގެ ލޯނެއް ނެގިއެވެ. ޖީއެމްއާރަށް ދައްކަން ފައިސާ ނެގުމުން ނަގަން ޖެނުނު ލޯނު އެއަށްވުރެ ބޮޑުވީއެވެ. މިޖެހުނީ ކޮންތާކުތޯއެވެ؟ އަދިވެސް ހަމަ ތިބޭފުޅުން ވިދާޅުވާނީ ރައީސް ޔާމީނަކީ އިޤްތިޞާދީ މާހިރެކޭތޯއެވެ؟\nސަރުކާރުގެ ދަރަނީގެ ވާހަކަ އަދި 49 ބިލިއަން ރުފިޔާއިން ނިންމާލެވޭކަށް ނެތެވެ. އަދި ސަރުކާރު ހިއްސާވާ ކުންފުނިތަކުން ނަގާފައިވާ ބޮޑެތި ލޯނުތައް ކޮބައިތޯއެވެ؟ ޕްރޮޖެކްޓެއް ހިންގަން އާނ ބަސް ދޭ ކޮންމެ ކުންފުންޏަކަށް ދޭ ސޮވަރިން ގެރެންޓީ ކޮބައިތޯއެވެ؟ މިއިން ކޮންމެ ލޯނެއް ޑިފޯލްޓްވާއިރަށް ލޯނު ދައްކަން ޖެހެނީ ހަމަ ދިވެހި ސަރުކާރަށެވެ. ސާޅީސް ނުވަ ބިލިއަން ރުފިޔާގެ ދަރަނީގެ މައްޗަށް އިތުރުވެފައި އެވަނީ އަނެއްކާ ވެސް އެތައް ބިލިއަން ރުފިޔާއެއްގެ ދަރަނީގެ ބިރުވެރި ކަމެކެވެ.\nދަރަނީގެ ވާހަކަ މިހާރު ކޮންމެ ޖަލްސާއެއްގައިހެންކަހަލަ ގޮތަކަށް ރައީސް ޔާމީން ދައްކަވައެވެ. އާދިއްތަ ދުވަހު ވެސް ހަމަ ދެއްކެވީ ގާތްގަނޑަކަށް ހަމަ އެވާހަކަތަކެވެ. އެކަމަކު އެއިން އަޅުގަނޑު އަޅައިގަތް އިތުރު ވާހަކައެއް ދެއްކެވިއެވެ. އެއީ ކުރީގެ ސަރުކާރުތަކުގެ ދަރަނި ވެސް ދެއްކުމުގެ ޤާބިލްކަން އެބަހުރި ކަމަށް އެވިދާޅުވި ވާހަކައެވެ. ޤައުމުގެ ދަރަނި ބޮޑުވެ، ޤައުމު އިނދަޖެހޭ ހިސާބަށް މިދިޔައީ އެޤާބިލްކަން އެމަނިކުފާނާއި އެމަނިކުފާނުގެ ސަރުކާރުގައި ހުރެގެންތޯއެވެ؟\nNoosverikan at its best. Heevee hama siyasy beyfulhaku podium ekkairy hure dhekki thaakun thaaku nujehey vahaka thakeh hen. #ladh


އިލްޔާސްގެފާނު - ވިކިޕީޑިއާ\nއިލްޔާސްގެފާނަކީ ﷲ ގެ ނަބީއެކެވެ. ސަލާމްލެއްވި އިލްޔާސްގެފާނަކީ، ސަލާމްލެއްވި ހާރޫންގެފާނުގެ ދަރިފަސްކޮޅުން ވަޑައިގެންނެވި ބޭކަލެއްކަމުގައި ތާރީޚްޢިލްމުވެރީން ބުރަވެވަޑައިގަންނަވައެވެ. އިލްޔާސްގެފާނަކީ، ﷲގެ ޙަޟްރަތުން ފޮނުއްވުނު ޙައްޤުވެގެންވާ ނަބީބޭކަލެއްކަމުގައި ކީރިތިޤުރުއާނުގެ ޞާއްފާތު ސޫރަތުގެ 123 ވަނަ އާޔަތުން 132 ވަނަ އާޔަތަށް ބަޔާންވެގެން ވެއެވެ. އަދި މި އާޔަތްތަކުގައި އިލްޔާސް ޢަލައިހިއްސަލާމް އެކަލޭގެފާނުގެ ޤައުމުގެ މީހުންނަށްދެއްވި ދަޢުވަތާއި ކަން ހިނގައިދިޔަގޮތުގެ ބައެއް ޚަބަރު ބަޔާންވެގެންވެއެވެ.\nއިލްޔާސް ޢަލަހިއްސަލާމް ރަސޫލުކަމާއިގެން ފޮނުއްވުނީ، ދިމިޝްޤުގެ ހުޅަނގުން އޮންނަ ބަޢްލަބަކް އޭ ނަންކިޔޭ ސަހަރެއްގެ މީސްތަކުންގެ ގާތަށެވެ. އެ ޒަމާނުގައި އެމީހުންނަކީ ބުދަށް އަޅުކަންކޮށް އުޅުނު ބައެކެވެ. އެއުރެންގެ ބޮޑުކަލާނގެކަމުގައި ބަލައިއުޅުނީ އަންހެނެއްގެސޫރައަށް ހަދައި ބަޢުލު ގެ ނަން ދީފައިވާ ބޮޑު ސިންގާ ބުދެކެވެ.\nއިލްޔާސްގެފާނު ޤައުމުގެ މީސްތަކުންނަށް ޙައްޤުމަގަށް ގޮވައިލެއްވިއެވެ. އަދި ﷲފިޔަވައި އެހެން އިލާހަކު ނުވާކަމުގެ ޙުއްޖަތް ޤާއިމްކުރެއްވިއެވެ. ޝިރުކުކުރުމުން ދުރުހެލިވުމަށް ނަޞޭޙަތްތެރިވެވަޑައިގަތެވެ.\nނަމަވެސް އެހިނދު އެޤައުމުގެ ބޮޑުންނާއި، އެއުރެންނަށް ތަބާވެތިބި ގިނަބަޔަކީ، ބޮޑުވެގެންވާ މަގުފުރެދުމެއްގެ ތެރޭގައި ތިބި ބަޔެކެވެ. ޤައުމުގެ ރަސްކަމުގައި ހުރި މީހާ އަމުރުނެރުނީ، އިލްޔާސްގެފާނު ޤަތުލުކުޅައުމަށެވެ. އިލްޔާސްގެފާނު ޤަތުލުކުޅައުމަށް މީސްތަކުން ނުކުމެ އެކަލޭގެފާނު ހޯދިއިރު، އެކަލޭގެފާނު ވަޑައިގެން ހުންނެވީ ބަޢްލަބަކުގެ ރަށް ބޭރުގައެވެ. ރަށުތެރޭ އެކަލޭގެފާނު ހޯދުމަށް މަސައްކަތްކުރި މީސްތަކުންނަކަށް އެކަލޭގެފާނެއް ނުފެނުނެވެ. މިގޮތުގައި ޤައުމުގެ މީހުންނަށް ވަންހަނާވެވަޑައިގެން 20 ދުވަހާއި 40 ދުވަހާއި ދެމެދުގެ މުއްދަތެއް ނުވަތަ އެއަށްވުރެވެސް ގިނަދުވަސް އެކަލޭގެފާނު ހޭދަކުރެއްވިކަމަށް ބުނެވެއެވެ.\nއަދި އެއަށްފަހު ކުއްލި ގޮތަކަށް، އޭރު އެސަހަރުގައިހުރި އަނިޔާވެރި ރަސްގެފާނު އަވަހާރަވެ، ރަސްކަމުގެ ބާރުތައް ފުރޮޅިގެން ހިނގައްޖެއެވެ. އައު ރަސްކަމެއް ފެށުމުން ޞާލިޙްގެފާނު ޤައުމަށް އަރާވަޑައިގަންނަވާ، ރަސްގެފާނާއި ބައްދަލުވެ، ތެދުމަގަށް ގޮވައިލެއްވުމުން ގިނަބަޔަކު އީމާންގެ ﷲގެ އެއްކައުވަންތަކަން ޤަބޫލުކޮށްފިއެވެ. ބައެއް ރިވާޔަތްތައް ބުނާގޮތުގައި އިލްޔާސްގެފާނާއި ޚިޟްރުގެފާނު އަވަހާރަނުވެ، ބިންމަތީގައި އަދިވެސް އެބައުޅުއްވައެވެ. އެދެބޭކަލުން ކޮންމެ ޙައްޖުމޫސުމަކު މައްކާގެބިމުން ބައްދަލުވެވަޑައިގަންނަވައެވެ. ނަމަވެސް މިގޮތަށް ބަޔާންވެގެންވާ އެއްވެސް ރިވާޔަތަކީ، އޭގެ ޞައްޙަކަން ސާބިތުވާންއޮތް ރިވާޔަތެއްނޫނެވެ. އަދި އިތުބާރުހުރި މަޞްދަރަކާއި ހަވާލާދެވޭ ރިވާޔަތެއްވެސް ނޫނެވެ.


Raajjeyge7club akah AFC club license libijje | Mihaaru\nމިދިޔަ އަހަރުގެ އޭއެފްސީ ކަޕްގައި ނިއު ރޭޑިއަންޓާއި ބެންގަލޫރު ކުޅުނު މެޗުގެ ތެރެއިން: އިންޑިއާގެ ޗެތުރީ (ކ) އާއި ރާއްޖޭގެ ދަގަނޑޭ ސަލާމްކުރަނީ.-- ފޮޓޯ: މިހާރު\nރާއްޖޭގެ ހަތް ކްލަބަކަށް އޭއެފްސީ ކްލަބް ލައިސަންސް ލިބިއްޖެ\n17 ނޮވެމްބަރ 2019 - 13:582comments\nއޭއެފްސީން ބަލާ މިންގަނޑުތަކަށް ފައްތައި ރާއްޖޭގެ ހަތް ކްލަބަކަށް އަންނަ އަހަރު އޭއެފްސީ ކަޕްގައި ވާދަކުރުމަށް ބޭނުންވާ ކްލަބް ލައިސަންސް ލިބިފައިވާ ކަމަށް ފުޓްބޯލް އެސޯސިއޭޝަން (އެފްއޭއެމް) އިން ބުނެފި އެވެ.\nކްލަބް ލައިސަންސް ނުލިބުމުން މި އަހަރު ރާއްޖޭގެ އެއްވެސް ކްލަބަކަށް އޭއެފްސީ ކަޕުން ފުރުސަތު ނުލިބުނެވެ. އެކަމަށް ގިނަ ފާޑުކިޔުންތަކެއް އަމާޒުވެފައިވަނިކޮށް ސްޕޯޓްސް މިނިސްޓަރު އަހުމަދު މަހުލޫފް ވަނީ އޭއެފްސީ ކަޕުގައި ރާއްޖޭގެ ކްލަބްތައް ނެތް މައްސަލަ ބަލަން ކޮމިޓީއެއް އެކުލަވާލައިފަ އެވެ. އެކަމަކު އެ ކޮމިޓީގެ މައްސަލަ ބޮޑުވެ، ފީފާގެ އިންޒާރާ އެކު މަަސައްކަތެއް ކުރިއަށް ނުގޮސް ޖެހުނީ ހުއްޓާލާށެވެ.\nއެފްއޭއެމުން މި އަހަރު ކުރީކޮޅުގައި އަލުން ކްލަބް ލައިސަންސްގެ ކަންތައްތައް ރަނގަޅު ކުރުމުގެ ގޮތުން ކުރިން ވެލެންސިއާގެ މެނޭޖަރުކަންކުރި އަބްދުﷲ ޝިބާއު (ޝިބާ) ވަނީ އެފްއޭއެމް ކްލަބް ލައިސިންސިން ޑިޕާޓްމަންޓުގެ އިސް ވެރިއެއްގެ ގޮތުގައި ހަމަޖައްސައިފަ އެވެ. ޝިބާއާ އެކު ވޭތުވެދިޔަ އަށް ވަރަކަށް މަސް ދުވަހު ކްލަބްތަކުން ކުރި ގިނަ މަސައްކަތަކާ އެކު އޭއެފްސީން މި ވަނީ ރާއްޖޭގެ ހަތް ކްލަބަކަށް ލައިސަންސް ދީފަ އެވެ.\nލައިސަންސް ލިބުނު ކްލަބްތަކަކީ މާޒިޔާ، ޓީސީ، ގްރީން ސްޓްރީޓްސް، އީގަލްސް، ދަ ގްރާންޑޭ ސްޕޯޓްސް ކްލަބް، ޔުނައިޓެޑް ވިކްޓްރީ (ޔޫވީ) އަދި ފޯކައިދޫ އެވެ. ފޯކައިދޫ އަށް ޝަރުތުތަކާ އެކު ލައިސަންސް ދޭން ނިންމީ އިދާރާ ގޮތުން ފުރިހަމަ ނުވެ ހުރި ކަންތައްތަކެއް ފުރިހަމަ ކުރުމަށް ފަހު އެވެ. ނުވަ ކްލަބަކަށް ލައިސަންސް ހޯދަން ރާއްޖޭން ހުށަހެޅިއިރު ނުލިބުނީ ވިކްޓްރީ އާއި ނިލަންދޫ ސްޕޯޓްސް ކްލަބް އަށެވެ.\nClub thah harudhanaa kuran FAM ge dhauru bodukuranee\nއެފްއޭއެމް ޖެނެރަލް ސެކްރެޓަރީ ހުސެއިން ޖަވާޒް (ޖަވާ) ވިދާޅުވީ ނިލަންދޫގެ އަށް ލައިސަންސް ނުލިބުނީ މި ފަހަރު އެ ޓީމުން އަލަށް ކްލަބެއް ރަޖިސްޓްރީކޮށްގެން ފަށާފައިވާއިރު ކްލަބްގެ ނަމުގައި ފުޓްބޯޅަ ކުޅުނު އަހަރު މަދުވުމުން ކަމަށެވެ. އެއީ އެޑްމިނިސްޓްރޭޓިވް މައްސަލައެއް ނޫން ކަމަށާއި ނިލަންދޫ އަކީ އެންމެ އުނދަގޫކޮށް އޮވެ ހުރިހާ ކަމެއް ފުރިހަމަ ކުރި ކްލަބްކަން ވެސް ފާހަގަކުރާ ކަމަށެވެ. އެކަމަކު ވިކްޓްރީ އަށް ލައިސަންސް ނުލިބުނީ އެޑްމިނިސްޓްރޭޓިވް ކަންތައްތަކާއި އެ ނޫން ވެސް ގިނަ މައްސަލަތަކެއް ހުރުމުން ކަމަށް ވިދާޅުވި އެވެ.\nއޭއެފްސީ ކްލަބް ލައިސަންސް ކަންތައްތައް ފަސޭހަ ކުރުމުގެ ގޮތުން މި އަހަރު މާޗް މަހު އެފްއޭއެމްގެ ހިންގާ ކޮމިޓީން ނިންމީ މި އަހަރު ރާއްޖޭގެ ޕްރިމިއާ ލީގުގައި ކުޅޭ ކްލަބްތަކަށް ދޭ ލޯކަލް ލައިސަންސްގައި ވެސް އޭއެފްސީ ކްލަބް ލައިސަންސްއާ އެއް ފެންވަރަށް ގެންދިއުމެވެ. އެ މަސައްކަތުގަައި ލުއި ގޮތްތަކެއް ހޯދައިދިނުމުގެ ގަސްދުގައި ކްލަބްތަކުގެ ކުޅުންތެރިންގެ މެޑިކަލް ހެދުމަށާއި އޮޑިޓް ކުރުމުގެ ކަންތައްތަކަށް އެފްއޭއެމުން މާލީ ގޮތުންނާއި އެ ނޫން ވެސް ގޮތްގޮތުން އެހީތެރިކަން ފޯރުކޮށްދިނެވެ.\nޖަވާ ވިދާޅުވީ ލޯކަލް ލައިސަންސް ދޫކުރުމުގައި ލުއި ގޮތްތަކެއް މި އަހަރު ކްލަބްތަކަށް ދިނީ ފުޓްބޯޅައި މަސްލަހަތު ހިފެހެއްޓުމަށާއި ކްލަބްތަކަށް ވެސް ފަސޭހަ ކުރުމުގެ ގޮތުން ކަމަށެވެ.\nއެފްއޭއެމް ހައުސްގައި މިއަދު ބޭއްވި ނޫސްވެރިންގެ ބައްދަލުވުމުގައި ޖަވާޒް (ކ) އާއި ޝިބާ ވާހަކަދައްކަނީ.-- ފޮޓޯ: ހުސެއިން ވަހީދު/ މިހާރު\n"މި އަހަރު އަޅުގަނޑުމެން ވަރަށް ސްޓްރިކްޓް (ހަރުކަށި) ކޮށްލާފައި ވެސް ދުލެއް ދިނީ އެ ދުވަހު ވިކްޓްރީ އަށް ފުރުސަތު ނުދިންނަމަ އަޅުގަނޑުމެންނަށް އަންނާނީ އެހެން އިޝޫސްތަކެއް. ރާއްޖޭގެ ބޮޑު ކްލަބަކަށް ފުރުސަތު ނުލިބުމާއި ނިއު ރޭޑިއަންޓަށް ފަހު ވިކްޓްރީ އަށް ލީގުގައި ނުކުޅެވުނީމާ އޭގެ ބެކްލެޝް އަންނާނީ އަޅުގަނޑުމެންނަށް. އެހެންވެ ވިކްޓްރީ އަށް ލީނިއަންސީއެއް (ލުޔެއް) ދިނީ،" ޖަވާ ވިދާޅުވި އެވެ.\nއެފްއޭއެމުން މި އަހަރު ނިންމާފައިވާ ގޮތުން އަންނަ އަހަރުގެ އޭއެފްސީ ކަޕްގައި ރާއްޖޭން ވާދަކުރާނީ މިދިޔަ އަހަރުގެ ލީގު ޗެމްޕިއަން ޓީސީ އާއި ރަނަރަޕް މާޒިޔާ އެވެ. އެ ދެ ޓީމަށް އެފްއޭއެމުން ވަނީ މި އަހަރު ރާއްޖޭން ބޭރުން ޓްރެއިނިން ކޭމްޕެއް ފުރިހަމަ ކުރުމުގެ ފުރުސަތު ދީފަ އެވެ.\nކުރެވުނީ ބޮޑު މަސައްކަތެއް، ހުރިހާ ކްރެޑިޓެއް ދިނީ ކްލަބްތަކަށް\nއޭއެފްސީ ކަޕްގައި ވާދަކުރުމަށް ބޭނުންވާ ލައިސަންސް ހޯދަން މި ސަރަހައްދުގެ އެހެން ގައުމުތަކުން ކުރި މަސައްކަތާ ބަލާއިރު ރާއްޖޭން ކުރި މަސައްކަތުގެ ނަތީޖާ ރަނގަޅެވެ. އެ ގޮތުން ރާއްޖޭން ނުވަ ކްލަބުން ހުށަހަޅައިގެން ހަތް ކްލަބަށް ލައިސަންސް ލިބުނުއިރު، އިންޑިއާ އިން 19 ކްލަބަކުން ހުށަހަޅައިގެން ލިބުނީ ހަ ކްލަބަކަށެވެ. ބަންގްލަދޭޝްގެ ހަ ކްލަބަކުން ހުށަހަޅައިގެން ތިން ކްލަބަކަށް ލައިސަންސް ލިބުނުއިރު، ބޫޓާނުން 10 ކްލަބަކުން ހުށަހަޅައިގެން ލިބުނީ ފަސް ކްލަބަކަށެވެ. ނޭޕާލުގެ ކްލަބަކަށް އަދި ލައިސަންސް ނުލިބެ އެވެ.\nއެފްއޭއެމް ހައުސްގައި މިއަދު އޮތް ނޫސްވެރިންގެ ބައްދަލުވުމުގައި ޖަވާޒްގެ އިތުރުން ޝިބާ ވެސް ވަނީ މި ކުރެވުނު މަސައްކަތުގެ ހުރިހާ ކްރެޑިޓެއް ކްލަބްތަކަށް ހައްގުވާކަން ފާހަގަކޮށްފަ އެވެ.\nމި އަހަރު ރާއްޖެ އަށް އޭއެފްސީ ކަޕުން ފުރުސަތު ނުލިބުމުން ގިނަ ބަޔެއްގެ ފާޑުކިޔުން އަމާޒުވި ކަމަށާއި އެ ކަންތައްތައް ދިމާވީ އެންމެ ރަނގަޅު މައުލޫމާތު އެކި ފަރާތްތަކަށް ނުލިބި ހުރުމުން ކަމަށް އެފްއޭއެމުން ވަނީ ފާހަގަކޮށްފަ އެވެ. ޖަވާ ވިދާޅުވީ އަމާޒުވި ފާޑުކިޔުންތަކާ ހުރިހާ ކަމަކަށް ޖަވާބުދިނީ ކްލަބްތަކުގެ ބުރަ މަސައްކަތުން ކަމަށާއި އެ މަސައްކަތުގެ އަގުވަޒަންކުރަން ޖެހޭ ކަމަށެވެ.\nނޫސްވެރިންގެ ބައްދަލުވުމުގައި ޖަވާ ވާހަކަ ދައްކަވަނީ.-- ފޮޓޯ: ހުސެއިން ވަހީދު/ މިހާރު\n"ފުޓްބޯޅައާ ތަންކޮޅެއް ދުރު މީހުން ކްލަބްތަކަށް ނިސްބަތްކޮށް ގްރޫޕްތަކޭ ކިޔޭ. ނޫނީ ވަރަށް ހަޑިކޮށް ގޭންގްތަކޭ. އަޅުގަނޑު ގަބޫލެއް ނުކުރަން އެކަން. އެއީ މި ވަރުގެ މަސައްކަތެއް ނުކުރެވޭނެ. މި އަށް ޕެޝަން ނެތް ލޯބި ނެތް ބަޔަކަށް. މިއީ ފައިސާގެ ގޮތުން ބެލިޔަސް އިދާރީ ގޮތުން ބެލިޔަސް ވަރަށް ގިނަ މަސައްކަތް. މީގެ ކްރައިޓީރިއާތައް ވެސް ވަރަށް ގިނަ. އޯޑިޓޭ ބުންޏަސް ރަނގަޅު އޯޑިޓް. އޭއެފްސީން ބަލައި ބަދަލު ގެންނަން ވެސް ބުނެފައި އެބަހުރި،" ޖަވާޒް ވިދާޅުވި އެވެެ.\nއޭއެފްސީން ބުނާ ކަންތައްތައް ފުރިހަމަކުރަން ކްލަބްތަކުން ވަރަށް ބުރަކޮށް މަސައްކަތްކުރިކަން ފާހަގަކުރަމުން ޝިބާ ބުނީ ލައިސަންސް ކްލަބެއްގެ ގޮތުގައި ދެމި އޮންނަން އަންނަ އަހަރު ފުރިހަމަ ކުރަން ޖެހޭ އިތުރު ކްރައިޓީރިއާތައް ހުންނާނެ ކަމަށެވެ. އެ ގޮތުން ކްލަބްތަކުން ހުށަހަޅާ ލިޔެކިޔުންތަކުގެ ކޮލިޓީ އިތުރުކުރުމާއި ޕްރިމިއާ ލީގުގެ ކޮންމެ ކްލަބެއްގައި 18 އަހަރުން ދަށާއި 15 އަހަރުން ދަށުގެ ޓީމެއް އޮތުން ލާޒިމު ކަމަށް އޭނާ ބުންޏެވެ.\nޖަވާ ވިދާޅުވީ އެފްއޭއެމްގެ "ޓުވާޑްސް ފިއުޗާ" ބެނާގެ ދަށުން ކުރެވޭ މަސައްކަތުގައި ގިނަ ޔޫތު މުބާރާތްތަކެއް ބާއްވަމުން އަންނާތީ އަންނަ އަހަރަށް ފުރިހަމަކުރަން ހުރި ކްރައިޓީރިއާތަކުގައި ވެސް އުނދަގޫ މަސައްކަތްތަކެއް ނެތް ކަމަށެވެ.\nކްލަބް ލައިސަންސަށް ހޭލުންތެރި ކުރުމުގެ ގޮތުން ދެ ވަނަ ޑިވިޝަނާއި ތިން ވަނަ ޑިވިޝަނުގައި ވާދަކުރާ ޓީމުތަކަށް ވެސް ކަންތައްތައް ފުރިހަމަކުރަން ލާޒިމުކުރާ ގޮތަށް ވަނީ ހަމަޖެހިފަ އެވެ. އެފްއޭއެމްގެ ވިސްނުމަކީ ކޮންމެ ކްލަބެއް ވެސް ފުރަތަމަ ޑިވިޝަނާ ހަމައަށް އަންނައިރު އޭއެފްސީގެ ލައިސަންސް ލިބޭ ފެންވަރުގެ ކްލަބަކަށް ހެދުމެވެ.\nއިތުރު ލިޔުންތައް އޭއެފްސީ ކަޕް އެފްއޭއެމް އޭއެފްސީ


Baa Atoll Council ah 25.5 Million Rufiyaage Budget Eh\nބ. އަތޮޅު ކައުންސިލަށް މި އަހަރު 25.5 މިލިއަން ރުފިޔާގެ ބަޖެޓެއް\nބ. އަތޮޅު ކައުންސިލުގެ ބަޖެޓް ފާސްކުރުމަށް ރޭ ބޭއްވި ބައްދަލުވުމުގެ ތެރެއިން\nބ. އަތޮޅު ކައުންސިލުން މި އަހަރަށް 25.5 މިލިއަން ރުފިޔާގެ ބަޖެޓެއް ފާސްކޮށްފި އެވެ.\nރޭ ބޭއްވި ބ. އަތޮޅު ކައުންސިލުގެ ރަސްމީ ޖަލްސާގައި މި ބަޖެޓު ފާސްކުރީ ހުރިހާ ކައުންސިލަރުންގެ އިއްތިފާގުންނެވެ.\nމި ބަޖެޓުގައި މި އަހަރު ދައުލަތުންދޭ ބްލޮކް ގްރާންޓްގެ ގޮތުގައި ހަތް މިލިއަން ހިމަނާފައިވާއިރު ތިންވަނަ ފަރާތުގެ ފައިސާގެ ގޮތުގައި 8 މިލިއަން ރުފިޔާ އަދި ކައުންސިލުގެ އާމްދަނީގެ ގޮތުގައި އަށް މިލިއަން ރުފިޔާވަނީ ހިމަނާފަ އެވެ.\nބ. އަތޮޅު ކައުންސިލުގެ ރައީސް އަހްމަދު އަފްރާހް ވިދާޅުވީ މިއަހަރުގެ ބަޖެޓް ހެދުމުގައި އަތޮޅު ކައުންސިލަށް ކުރިއަށްއޮތް ދުވަސްތަކުގައި އާމްދަނީ ލިބޭނެ ކަންކަމަށް ވަރަށްބޮޑަށް ބަލާފައިވާނެ ކަމަށެވެ. އެގޮތުން އަތޮޅު ކައުންސިލަށް އާމްދަނީ ލިބޭނެ އެންމެ ބޮޑު ވަސީލަތްކަމަށްވާ ކައުންސިލުގެ ލޯންޗުތައް މަރާމާތު ކުރުމަށް ބޮޑު އަދަދެއް ބަޖެޓްގައިވަނީ ހިމަނާފައެވެ.\n“އެކަން އަޅުގަނޑުމެން އެގޮތަށް ކޮށްފައި އެވަނީ އަތޮޅު ކައުންސިލުގެ މާލިއްޔާއަށް މިހާރަށްވުރެ ބޮޑަށް އިތުރު އާމްދަނީއެއް ލިބޭނެ ކަމަށް އަޅުގަނޑުމެންނަށް ފެންނާތީ،” އަފްރާހް ވިދާޅުވި އެވެ.\nމީގެ އިތުރުން މިއަތޮޅު 13 ރަށުގެ ކުނި މެނޭޖްކުރުމަށް 8.8 މިލިއަން ރުފިޔާ ވަނީ ހިމަނައިފަ އެވެ. އަތޮޅު ކައުންސިލުގެ ނަމުގައިވާ އަތޮޅު ކޮމެޓީގެ ބިމުގައި އިމާރާތެއް ކުރުމަށްޓަކައި6މިލިއަން ރުފިޔާ ވަނީ ހިމަނައިފަ އެވެ.


SunOnline: Bodunnah nufenna, gaboolukuran beynun nuvaa thafaathu kurun\nބޮޑުންނަށް ނުފެންނަ، ގަބޫލުކުރަން ބޭނުން ނުވާ ތަފާތުކުރުން\nޝަފްނާ ހުސައިން 22 Mar 2021, 12:19\nމާލޭ މަގެއްގެ މަތިން - ސަން ފޮޓޯ/ ފަޔާޒު މޫސާ\nމިދިޔަ ދެތިން ދުވަހަކީ އާންމުންގެ ޖަޒުބާތު އެތައް ގޮތަކުން ކެކި އެރި ދުވަސްކޮޅެކެވެ. ނަމަވެސް އެ ބަހުސާ ގުޅިގެން އާ ވެގެން ދިޔައީ އެތައް ބަޔަކު ހިއްސާކުރަން ފެށި ވާހަކަތަކެވެ. ނިކަމެތި މީހުންނާއި ބޮޑުންގެ މެދުގައި ހުރި ބޮޑު ފަރަގުގެ ވާހަކަ އެވެ. ނިކަމެތިވުމުން ނުހައްގުން "އަތުލި" އެތައް ފުރުސަތެއްގެ ވާހަކަ އެވެ. ބޮޑުންގެ ދަރިންނަށް ވުރެ ހުރިހާ ގޮތަކުން މޮޅު ނަމަވެސް، ނިކަމެއްޗަކަށް ވީތީ ކުރިއަށް ދިޔަ ނުދޭން މަގު ބަންދުކުރަން ކުރާ މަސައްކަތުގެ ބޭއިންސާފުގެ ވާހަކަ އެވެ. ރާއްޖޭގައި ތަފާތުކުރުމާއި "ނެޕޮޒިޓަމް" މޫލާފައި އޮތް މިންވަރުގެ ވާހަކަ އެވެ.\nއައިޝާ އީމާން ކިޔައިދިނީ އޭނާއާއެކު އިސްކަންދަރު ސްކޫލުގައި އެއް ކްލާހެއްގައި ކިޔެވި ކުއްޖެއްގެ ވާހަކަ އެވެ. އެކުއްޖާއަކީ އާދައިގެ އާއިލާއަކަށް ނިސްބަތްވާ ކުއްޖެކެވެ. މާލޭގެ މުއްސަނދި އާއިލާތަކުގެ ގިނަ ކުދިންތަކަކާ ވާދަކޮށް، އެކުއްޖާ ވަރަށް މަތިން މާކްސް ހޯދި އެވެ. ނަމަވެސް ރިޕޯޓު ފޯމު ދޫކުރަން އޮތް ދުވަހަށް އެކުއްޖާގެ ޓީޗަރުގެ ފަރާތުން ސާބަހުގެ ބަހެއްގެ ބަދަލުގައި އަޑުއަހަން ލިބުނު ޖުމްލަ އަކީ މިއީ އެވެ.\n"ފޯމު ބަލާ އަންނަ ދުވަހު އާ ބޫޓަކަށް އަރައިގެން އަންނާތި އެސެމްބްލީ އަަށް،" ޓީޗަރު މިހެން ބުނީ ކްލާހުގެ އެހެން ހުރިހާ ކުދިންނަށް އިވޭ ވަރަށް ކަމަށް އީމާން ބުންޏެވެ.\nއީމާންގެ ޓުވީޓާއެކު، އިސްކަންދަރު ސްކޫލަށް ދިޔަ އެތައް ބަޔަކު ވަނީ އެމީހުންނަށް ފެނިފައި ހުރި ވާހަކަތައް ހިއްސާކުރަން ފަށައިފަ އެވެ. ބޮޑުންގެ ދަރިންނަށް ފުރުސަތު ދޭން، ނިކަމެތިންގެ ދަރިންނަށް ހައްގު ފުރުސަތުތައް ނިގުޅައިގެން ވާހަކަތަކެވެ.\n"ޓީޗަރު ބުނީ ކޮޔާ އަށް އަހަރެން ހޮވުނު ވާހަކަ. ދެން ބޭފުޅު ކުއްޖަކު ގެއަށް ގޮސް އެކަމާ ބޮޑަހޭކީ. އަނެއް ދުވަހު އެކުއްޖާ އައިސް އަހަރެން ގާތު ބުނީ، އަހަރެންގެ ބަދަލުގަ މިހާރު އޭނަ ހޮވައިފި އޭ. ހިތާމައަކީ އަދިވެސް ހަމަ މިގޮތަށް މިކަން ހިނގާކަން އަދި އެންމެނަށް އެކަން އެނގޭކަން،" އިތުރު މީހަކު ބުންޏެވެ.\nރާއްޖޭގައި އުފެދުނު ކުޅަދާނަ އެއް ލަވަކިޔުންތެރިޔާ ކަމުގައިވާ އައިމިނަތު ޝާނީޒް (ޝާނީ) އަކީ ވެސް އާދައިގެ އާއިލާއަކަށް ނިސްބަތްވާތީ ސްކޫލު ދައުރުގައި އެތައް ފުރުސަތަކުން މަހްރޫމް ކުރި މީހެކެވެ.\nޝާނީ ބުނީ ކަލާފާނު، އިސްކަންދަރު އަދި އަމީނިއްޔާގައި އުޅުނު އިރުވެސް ލަވަކިޔުމުގެ މުބާރާތުގައި ވާދަކުރަން އޭނާއަށް ފުރުސަތު ނުދިން ކަމަށެވެ.\n"އަހަންނަކީ ނުފޫޒުގަދަ އާއިލާއެއްގެ މީހަކަށް ނުވާތީ. ބޭފުޅަކަށް ނުވާތީ،" ޝާނީ ބުންޏެވެ.\nޝާނީ ބުނީ އޭގެ އިތުރުން ވެސް ސްކޫލު ދައުރުގައި އެފަދަ އެތައް ތަފާތުކުރުމަކާއި ބޭއިންސާފެއް ދެކިފައި ހުންނާނެ ކަމަށެވެ. ސްކޫލް ކުދިންގެ ލަވަ މުބާރާތުން ފުރުސަތު ނުލިބުނު ނަމަވެސް، ޝާނީގެ ހުނަރުން އޭނާ ފަހުން ވަނީ އެތައް ބައެއްގެ ލޯތްބާއި މަގުބޫލުކަމެއް ހޯދައިފަ އެވެ.\nދެން އޮތީ މަތީ ތައުލީމު ހާސިލްކުރަން އެންޖީއޯ އެއް މެދުވެރިކޮށް ދޫކުރަމުން ދިޔަ އިންޓަނޭޝަނަލް ސްކޮލާޝިޕްތަކެއްގެ ވާހަކަ އެވެ. އެ ސްކޮލާޝިޕް އަކީ އޮންނަ އެއްޗެއްކަން ވެސް އެނގެނީ ހަމައެކަނި ބޮޑުންގެ ދަރިންނަށެވެ. ފުރުސަތު ވެސް ލިބެމުން ދިޔައީ ހަމަ އެގޮތަށެވެ. އެންމެ މަތީ ނަތީޖާ ހާސިލްކޮށްގެން، އެފަދަ ފުރުސަތަކަށް ފެން ބޮވައިގެންފައި ތިބި، އަދި އެފަދަ ފުރުސަތެއް އެންމެ ބޮޑަށް ހައްގުވާ ނިކަމެތިންގެ ދަރިންނަކަށް އެ ސްކޮލާޝިޕުން ޖާގަލިބޭ ގޮތެއް ނުވެ އެވެ.\n"އަހަންނަށް އެ ސްކޮލާޝިޕްގެ މައުލޫމަތު ލިބުނީ، އޯލެވެލްގެ ފަހު އަހަރު ޕްރިންސިޕަލް އަހަންނާ ވަކިން ބައްދަލުކޮށް އެއަށް ކުރިމަތިލާން ބުނީމަ. އަހަންނަށް އެޕްލިކޭޝަން ފޯމުގެ ކޮޕީއެއް ލިބުނު. އޭގަ އޮތީ ނިކަމެތި ކުދިންނަށް އިސްކަން ދޭކަމަށް. އެކަމަކު އަހަރެން އެއަށް އެޕްލައިއެއް ނުކުރަން،" ގާނޫނީ ވަކީލު ހަމްޒާ ލަތީފް ޓްވިޓާގައި ވިދާޅުވި އެވެ.\nނަމަވެސް ފުރުސަތު ބަންދުވި އިރު ސްކޮލާޝިޕް ލިބުނީ މާލޭގެ ނުފޫޒުގަދަ، މުއްސަނދި އާއިލާތަކުގެ ދެ ކުދިންނަށް ކަމަށް ހަމްޒާ ބުންޏެވެ.\nއެ ސްކޮލާޝިޕްގައި ކިޔެވި "ބޭފުޅު" އާއިލާތަކުގެ އެތައް ބަޔަކު އެބަތިއްބެވެ. ސްކޮލާޝިޕްގެ މުޅި މަގުސަދާވެސް ހިލާފަށް، ނުފޫޒާއި ބާރު ބޭނުންކޮށްގެން ފުރުސަތުތައް ދިނީ، އަމިއްލައަށް ވެސް ކިޔެވުމަށް ހަރަދުކުރެވޭނެ ވަރުގެ މުއްސަނދި އާއިލާތަކަށެވެ.\nބައެއް ޒުވާނުންނަކީ އޯލެވެލް ނިންމާލުމަށްފަހު، އޭލެވެލްގެ މަތިން ހަނދާން ނައްތާލައި އުމުރުން 16 އަހަރުގައި ވަޒީފާއަށް ދާން މަޖުބޫރު ވާ ބައެކެވެ. ނަތީޖާ ދަށްވެގެނެއް ނޫނެވެ. ހަމަ ތަނަވަސްކަން ނެތިގެންނެވެ.\nދެން ޒުވާނުން ދެއްކީ ވަޒީފާގެ މައިދާނުގައި ނިކަމެތިންނާމެދު ގެންގުޅޭ ތަފާތުކުރުމެވެ. ބޮޑުންގެ ދަރިން ކޮންމެ ނަތީޖާއެއް ހާސިލްކޮށްފައި އޮތަސް އެންމެ ރަނގަޅެވެ. ވަޒީފާ ހަމަޖެހެ އެވެ. ނަމަވެސް އާދައިގެ މީހާ ސެޓްފިކެޓް ފައިލު ހިފައިގެން އެތައް ދޮރެއްގައި ޓަކި ޖަހަން ޖެހެއެވެ. ދެން އޮތީ، ބޭރަށް ގޮސް ކިޔަވާނެ ތަނަވަސްކަން ނެތް ކުދިންނާ، ޔޫރަޕުގެ ގައުމުތަކުން ކިޔަަވައިގެން އަންނަ ކުދިންނާމެދު ގެންގުޅޭ ތަފާތުކުރުމުގެ ވާހަކަ އެވެ. ބޭރަށް ގޮސް ކިޔަވާނެ ތަނަވަސްކަން ނެތް ކުއްޖާއަށް ވަޒީފާގެ މައިދާނުގައި ވެސް ދެރަގޮތެވެ. ގާބިލު ވިޔަސް ވަރިހަމަ އެވެ.\nއެތައް ޒުވާނުންނެއް ސޯޝަލް މީޑިއާގައި އެމީހުންގެ އަތުން އަތުލި ފުރުސަތުގެ ވާހަކައާ އެމީހުންގެ މަޖުބޫރީ ދިރިއުޅުމުގެ ވާހަކަ ހިއްސާކުރަން ފެށުމުން، އާދައިގެ މަތިން ބޮޑުން ފޭބީ ދިފާއަށެވެ. ބޮޑުންނަށް ވާގިވެރިވާ މީހުން ވެސް މުޅިން އާ އެކައުންޓުތައް ހަދައި، ނާއިންސާފުގެ ވާހަކަ ދައްކަން ފެށި މީހުންނާ ދިމާކޮށްލީ ހުތުރު ކޮށެވެ. ޕޯސްޓްތައް ހަދައި އެމީހުންގެ ފޮޓޯ ޖަހައި، ކުޑަކުދިންނަށް ފުރައްސާރަކުރާ މީހުންގެ ޓެގް އެޅުވި އެވެ.\nއެމީހުން ދެއްކި ވާހަކަ ދިޔައީ ބޮޑުންގެ ބޯމަތިންނެވެ. އެމީހުން ކުޑަކުއްޖަކަށް ލިބުނު މޮޅަކާ މެދު ހަސަދަވެގެން އެކުއްޖާއާ ފޮށުނީކީ ނޫނެވެ. އެމީހުން ދެއްކީ އެއަށްވުރެ މާ ބޮޑު ވާހަކަ އެކެވެ. އާދައިގެ ރައްޔިތު މީހާގެ ދިރިއުޅުމުގެ "ރިއަލިޓީ" ގެ ވާހަކަ އެވެ. އާދައިގެ އާއިލާތަކުގައި ތިބި ހުނަރުވެރި، މޮޅު ކުދިންނަށް ފުރުސަތު ނުލިބެނީ، ނުފޫޒުގަދަ ބަޔަކަށް ނުވާތީ ކަމެވެ.\nނަމަވެސް ބޮޑުންނަށް މިކަން ގަބޫލެއް ނުކުރެވުނެވެ. އަދި އެމީހުންނަކީ "ޕްރިވިލެޖްޑް" ބައެއްކަން ވެސް ގަބޫލުކުރަން ބޭނުން ނުވި އެވެ. އެންމެ ފަހުން އެމީހުންނާ ދިމާލަށް ބުނެލީ، އެމީހުން ކޮފީތަކުގައި ވަގުތު ހޭދަކުރުމުގެ ބަދަލުގައި ކުދިންގެ ހުނަރު ތަރައްގީކުރަން ކުދިންނާއެކު އެކަށީގެންވާ ވަގުތު ހޭދަކުރަން އުޅުނިއްޔާ ކާމިޔާބު ވާނެ ކަމެވެ. ފަހަރުގައި އެ ކޮފީއަކީ، ގޮޅިތަކުގައި ފިތިގެން އުޅޭ އެތައް ބަޔަކު ހިންދެމިލަން ލިބޭ ހަމައެކަނި ފުރުސަތުކަން ބޮޑުން ގަބޫލުކުރަން ބޭނުން ނުވަނީ އެވެ.\nކޮންމެ މީހަކު ވެސް އެމީހެއްގެ ދަރިއަށް ހަރަދުކުރަންވީ އެވެ. ނަމަވެސް މަތީ ތައުލީމުގެ ފުރުސަތުތަކާ، ވަޒީފާތަކާއި އެހެނިހެން ފުރުސަތުތައް ބޮޑުންގެ ދަރިންނަށް ބަހާލުމަކީ އިންސާފެއް ނޫނެވެ. އާދައިގެ ރައްޔިތު މީހާ މިއަދު އެ ދައްކަނީ އެ ބޭއިންސާފުގެ ވާހަކަ އެވެ. ބޮޑުންނަށް ހުރިހާ މޮޅެއް ލިބޭގޮތަށް ރާވާފައި އޮތް، އެތައް ޒަމާނަކަށް ދެމިގެން އައިސްފައިވާ ސިސްޓަމްގެ ވާހަކަ އެވެ. މީހެއްގެ ދަރިއަކަށް މޮޅެއް ވެގެން ހަސަދަވެރިވީކީ ނޫނެވެ. ހަގީގަތާ ކުރިމަތިލާށެވެ.


Viyafaaree ge beynumah Addu in 64 bimeh kuyyah dhookuranee | Mihaaru\nއައްޑޫ އިކްއެޓޯރިއަލް ކޮންވެންޝަން ސެންޓަރު (އީސީސީ): މި ސަރަހައްދުން ވެސް ބިން ކުއްޔަށް ދިނުމަށް ވަނީ ނިންމާފައި\nވިޔަފާރީގެ ބޭނުމަށް އައްޑޫން 64 ބިމެއް ކުއްޔަަށް ދޫކުރަނީ\n25 ޖުލައި 2018 - 15:115comments\nއެ މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު ޑރ. މުހައްމަދު މުއިއްޒު ވިދާޅުވީ، އައްޑޫގައި މީހުން ދިރިއުޅޭ ހުރިހާ ރަށަކުން ވެސް އަންނަ އާދިއްތަ ދުވަހުން ފެށިގެން ބިން ދޫކުރާނެ ކަމަށެވެ. އެކަމަކު، އެކި ރަށްތަކުން ބިން ދޫކުރަނީ އެކި އަދަދަށް ކަމަށް މިނިސްޓަރު ވިދާޅުވި އެވެ. އެގޮތުން، ފޭދޫން އެކަނި ވެސް 25 ބިން ކުއްޔަށް ދޭނެ ކަމަށް މުއިއްޒު ވިދާޅުވި އެވެ.\nމިނިސްޓަރު ވިދާޅުވި ގޮތުގައި ބިން ކުއްޔަށް ދިނުމުގައި، އަލަށް ވިޔަފާރީގެ ތެރެއަށް ވަންނަ ޒުވާނުންނަށް އިސްކަންދޭނެ އެވެ. އެކަމަކު އެ ފުރުސަތު ހުރިހާ ވިޔަފާރިވެރިންނަށް ވެސް ހުޅުވާލާފައިވާ ކަމަށް އޭނާ ވިދާޅުވި އެވެ.\nއައްޑޫން ބިން ކުއްޔަށް ދޭން ނިންމާފައި ވަނީ އެކި ސަރަހައްދުތަކުން އެކި އަގަށެވެ. އެގޮތުން، ބަނދަރު ސަރަހައްދުން އަކަފޫޓަކަށް ތިން ރުފިޔާ ނަގާއިރު، ލިންކު ރޯޑު ފަދަ ބޮޑެތި މަގުތަކުން ބިން ކުއްޔަށް ދެނީ އަކަފޫޓަކަށް 2.6 ރުފިޔާ އަށެވެ. އަދި އިކްއެޓޯރިއަލް ކޮންވެންޝަން ސެންޓަރު (އީސީސީ)ގައި ހަދަމުން އަންނަ ހޮސްޕިޓަލް ހިމެނޭ ސަރަހައްދުން އަކަފޫޓަކަށް 2.2 ރުފިޔާ ނަގާއިރު މީހުން ދިިރިއުޅޭ އެހެން ސަރަހައްދުތަކުން ބިން ކުއްޔަށް ދެނީ އަކަފޫޓަކަށް 1.8 ރުފިޔާގެ މަގުންނެވެ.\nމުއިއްޒު ވިދާޅުވީ ބިން ކުއްޔަށް ދޭ އަގު ކަނޑައަޅާފައި ވަނީ އެ ބިމުގެ ވެލިއުއަށް ބަލާފައި ކަމަށެވެ.\n"މިސާލަކަށް ބަލާކަމުގައިވާ ނަމަ، ކޮންމެ ރަށެއްގައި ވެސް އެންމެ އަގު ބޮޑު ވާނީ ބަނދަރު ސަރަހައްދުގައިވާ ބިންތައް. އެއީ އެ ތަންތަނުގައި ހިންގާ ވިޔަފާރިތަކަށް ވެސް ވާ ފައިދާ ބޮޑުވީމާ. އެހެންވީމާ، ބިން ވެލިއު ކުރުމުގައި، އެ ތަނުގައި މީހުން ދިރިއުޅޭ މިންވަރާއި ވިޔަފާރިވާނެ ވަރަށް ބަލާނެ،" މިނިސްޓަރު ވިދާޅުވި އެވެ.\nމުއިއްޒު ވިދާޅުވި ގޮތުގައި، އައްޑޫން ބިން ހޯދުމަށް ވަރަށް ގިނަ ވިޔަފާރިވެރިން އަންނަނީ އެދެމުންނެވެ. އެހެންވެ، މި ފުރުސަތު ވާނީ ނުސީދާ ގޮތުން ވެސް އައްޑޫ އަށް ބޮޑު ފައިދާއެއް ލިބޭނެ ކަމެއް ކަމަށް ވިދާޅުވި އެވެ.\nބިން ހޯދުމަށް އެދި ހުށަހަޅަން ޖެހެނީ އައްޑޫގައި ހުންނަ ހައުސިން މިނިސްޓްރީގެ ޑިޕާޓްމަންޓަށެވެ.\nއިތުރު ލިޔުންތައް އައްޑޫ ހައުސިން މިނިސްޓްރީ ލޭންޑް ޔޫޒް ޕްލޭން ކުރީގެ މިނިސްޓަރު ޑރ. މުހައްމަދު މުއިއްޒު ހައުސިން މިނިސްޓަރު


MIRA aai NCB aa dhemedhu MOU ehgai soi koffi\nމީރާ އަދި އެންސީބީ އެމްއޯޔޫ ގައި ސޮއިކުރުން\nމީރާ އާއި އެން.ސީ.ބީ އާ ދެމެދު އެމް.އޯ.ޔޫއެއްގައި ސޮއިކޮށްފި\n20 ސެޕްޓެމްބަރ 2021 - 17:58:06\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އާއި އިންޓަރޕޯލް ނެޝަނަލް ސެންޓްރަލް ބިއުރޯ ފޮރ މޯލްޑިވްސް (އެން.ސީ.ބީ) އާ ދެމެދު މިއަދު އެމް.އޯ.ޔޫއެއްގައި ސޮއިކޮށްފިއެވެ.\nމީރާއިން މައުލޫމާތު ދޭ ގޮތުގައި، މި އެމް.އޯ.ޔޫގެ ބޭނުމަކީ މީރާ އާއި އެން.ސީ.ބީއާ ދެމެދުގައިވާ ގުޅުން ވަރުގަދަކޮށް، ޓެކުހާ ގުޅޭ ކުށްތައް ހުއްޓުވުމަށް ކުށްކުރާ ފަރާތްތަކާ ގުޅޭ އެކި މައުލޫމާތު އެން.ސީ.ބީ މެދުވެރިކޮށް މީރާއަށް ފޯރުކޮށްދިނުމެވެ.\nމި އެމް.އޯ.ޔޫގެ ދަށުން ކުށްކުރާ ފަރާތްތަކުގެ ކުށުގެ ރިކޯޑުތައް ދެނެގަތުމުގެ އިތުރުން އެ ފަދަ ފަރާތްތަކުން ރާއްޖެއިން ބޭރުގައި ހަރަކާތްތެރިވާނަމަ އެ ކަމުގެ މައުލޫމާތުތައް ހޯދުމުގެ މަގު ފަހި ވެގެންދާނެ ކަމަށް މީރާއިން މައުލޫމާތުދެވެ. މީގެ އިތުރުން، ކްރިމިނަލް އޮގަނައިޒޭޝަންތަކުން ގެންގުޅޭ އެކިއެކި އުކުޅުތައް ދެނެގަތުމަށް އެހީއަކަށް ވެގެންދާނެކަމަށް މީރާއިން މައުލޫމާތު ދެއެވެ.\nމި އެމް.އޯ.ޔޫގައި ސޮއިކޮށްފައިވަނީ މިއަދު މޯލްޑިވްސް ޕޮލިސް ސަރވިސް ގައި ބޭއްވުނު ރަސްމިއްޔާތެއްގައެވެ. އެމް.އޯ.ޔޫގައި މީރާގެ ފަރާތުން ސޮއިކުރެއްވީ ކޮމިޝަނަރ ޖެނެރަލް އޮފް ޓެކްސޭޝަން ފަތުހުﷲ ޖަމީލްއެވެ. އަދި އެން.ސީ.ބީގެ ފަރާތުން އެމް.އޯ.ޔޫގައި ސޮއިކުރެއްވީ ކޮމިޝަނަރ އޮފް ޕޮލިސް މުޙައްމަދު ހަމީދުއެވެ.\nއިންޑިޔާގެ ޑިފެންސް ކޮލެޖުގެ ވަފުދެއް ރާއްޖެއަށް\nޅައިމަގުގައި ޕޮލިސް ޕޯސްޓެއް ޤާއިމުކުރަނީ


Mi dhathi haalathugai badhahivee aailee gulhun: Ahsa Bhosle | Mihaaru\nމި ދަތި ހާލަތުގައި ބަދަހީވީ އާއިލީ ގުޅުން: އާޝާ ބޯސްލޭ\n25 މެއި 2020 - 09:40 1 comment\nއިންޑޯ-އޭޝިއަން ނިއުސް އެޖެންސީ (އިއަންސް) އަށް ދިން އިންޓަވިއުއެއްގައި 86 އަހަރުގެ ލަވަކިޔުންތެރިޔާ ބުނީ ލޮކްޑައުނާ އެކު އާއިލާ އެކީގައި ވަގުތު ހޭދަކުރަން ލިބުމަށް ވުރެ ބޮޑު އުފަލެއް ނޯންނާނެ ކަމަށެވެ.\n"އަހަރެން މި އުޅެނީ ފިރިހެން ދަރިފުޅާއި ޅީދަރި އާއި މާމަދަރިއާ އެކު. މިއަށް ވުރެ ވަކި ބޮޑު އުފަލެއް ލިބޭނެތަ؟ ކުރިން ވެއްޖިއްޔާ އެކި ކަންކަމުގައި ބިޒީވުމުގެ ސަބަބުން އާއިލާގެ އެންމެންނަށް އެކީގައި ހޭދަކުރާނެ ވަގުތެއް ނުލިބޭ،" ލަވަކިޔުންތެރިޔާ ލަތާ މަންގޭޝްކަރްގެ ކޮއްކޮ ބުންޏެވެ.\nއާޝާ ބުނިގޮތުގައި ޒަމާނަށް އައި ބަދަލުތަލާ އެކު ފޯނާއި އިންޓަނެޓްގެ ވަސީލަތްތައް އާންމުވިޔަސް އެގޮތަށް ގުޅުން ދެމެހެއްޓުމަކީ އެއް އިރެއްގައި ވެސް އެހާ ގަޔާވާކަމެއް ނޫނެވެ. އަދި އޭގެ ސަބަބުން އާއިލީ ގުޅުން އޮންނަން ޖެހޭ ވަރަށް ނޯންނަ ކަމަށް ބުންޏެވެ.\n"އެއްތާކު އެކީގައި ވާހަކަ ދައްކާލައި ކަންކަމާ މަޝްވަރާކޮށް، ހަނދާންތައް އާކޮށް، އެއް ސުފުރާމަތިން ކައިގެން ނޫނީ އަސްލު އާއިލީ ގުޅުމެއް ނުދެމެހެއްޓޭނެ."\n"އެންމެން އެކީގައި އެއް ތަނެއްގައި އުޅެގެން ނޫނީ ފުރިހަމަ އާއިލީ ގުޅުމެއް ނުލިބޭނެ. ފޯނުން ކުރާ މުއާމަލާތަކުން އެ އުފަލެއް އިހުސާސެއް ވެސް ނުކުރެވޭނެ. އެކަމަކު އެންމެން އެއް ތަނެއްގައި ތިބެގެން ވަގުތު ހޭދަކުރުމަކީ ވަރަށް އުފާވެރި ކަމެއް،" އާޝާ ބުންޏެވެ. "އެއްތާކު އެކީގައި ވާހަކަ ދައްކާލައި ކަންކަމާ މަޝްވަރާކޮށް، ހަނދާންތައް އާކޮށް، އެއް ސުފުރާމަތިން ކައިގެން ނޫނީ އަސްލު އާއިލީ ގުޅުމެއް ނުދެމެހެއްޓޭނެ."\nއޭނާ ބުނީ ލޮކްޑައުންއާ ގުޅިގެން އިންޑިއާގެ އާދަކާދަތައް ވެސް އާލާވެއްޖެ ކަމަށް ގަބޫލުކުރަން ޖެހޭ ކަމަށެވެ. އާޝާ ބުނިޮތުގައި އިންޑިއާ އަކީ ޒަމާނުއްސުރެ ވެސް ބޮޑެތި އާއިލާތައް އެކީގައި އުޅުމުގެ އާދަ އާއި ސަގާފަތެއް އޮތް ގައުމެވެ. އަދި އެއީ މިހާރު ވެސް ދަމަހައްޓަން ޖެހޭ ކަމެއް ކަމަށް ބުންޏެވެ.\n"އަހަންނަށް ވަރަށް ގަބޫލުކުރެވޭ މި ލޮކްޑައުންގެ ތެރޭގައި ކުރީގެ އެ އާދަ އަލުން ވަރަށް ބޮޑުތަނުން އާލާވެއްޖެ ކަމަށް. އަދި އެއީ އަބަދު ވެސް ދަމަހައްޓަން ޖެހޭ އުސޫލެއް،" އޭނާ ބުންޏެވެ. "އާއިލާއެއް އާއިލާއަކަށް ވަނީ އުފަލާއި ހިތާމައިގައި ވެސް އެކީގައި ހިއްސާވެ، ބައިވެރިވާން ފުރުސަތު ލިބޭ ނަމަ."\nA post shared by Asha Bhosle (@asha.bhosle) on May 12, 2019 at 7:47am PDT\nއާޝާ ބުނީ ޓެކްނޮލޮޖީގެ ވަސީލަތްތަކަކީ ވެސް ވަރަށް މުހިއްމު އެއްޗެއްކަން މި ހާލަތުގައި ކުރިއަށް ވުރެ ބޮޑަށް ވަޒަންކުރެވުނު ކަމަށެވެ. އެގޮތުން އިންޓަނެޓް ބޭންކިން ފަދަ ކަންކަމަކީ ދިރިއުޅުމަށް އައި ހެޔޮ ބަދަލެއް ކަމަށް ބުންޏެވެ. އަދި މިފަދަ ބަދަލުތަކަށް ސަރުކާރުން ހިތްވަރުދޭތީ އެކަމަށް މަރުހަބާކިޔާ ކަމަށް ވެސް ބުންޏެވެ.\n"މިހާރު ވަރަށް ފަސޭހަ ގެންގުޅޭ މުވައްޒަފުންނަށް މުސާރަ ދިނުން ފަދަ ކަންކަން ކުރަން ވެސް. މިކަހަލަ ކަންކަމުގައި އަހަރެމެން އެބަޖެހޭ ޓެކްނޮލޮޖީ އަށް ވީހާ ވެސް ބޮޑަށް އަހުލުވެރިވާން." އާޝާ ބުންޏެވެ.\nއިތުރު ލިޔުންތައް ބޮލީވުޑް އިންޑިއާ އާޝާ ބޯސްލޭ ލޮކްޑައުން